KEYONIRU Column: Income Tax nagan fashaa Ceiling 60,000 ah badhalu kurun - One Online\nކެޔޮނިރު ކޮލަމް: އިންކަމް ޓެކްސް ނަގަން ފަށާ ސީލިންގ ފަސްދޮޅަސް ހާހަށް ބަދަލު ކުރުން!\nރާއްޖޭގައި ވިއްކާ މުދަލުންނާއި ހިދުމަތްތަކުން ނަގާ ޓެކްސް، ނުވަތަ ޖީ.އެސް.ޓީ ނަގަން ދިވެހި ރާއްޖޭގައި ފެށީ މީގެ އަށް އަހަރު ކުރީން، ދެހާސް އެގާރަ ވަނަ އަހަރުގެ2ވަނަ ދުވަހު އެވެ. އެއީ ވިއްކާ ކޮންމެ މުދަލެއްގެ ނުވަތަ ވިއްކާ ކޮންމެ ހިދުމަތެއްގެ އަގުގެ6އިން ސައްތައިގެ ޓެކްސް އެކެވެ. ފަތުރުވެރިކަމުގެ ދާއިރާގައި ވިއްކާ މުދަލާއި ހިދުމަތްތަކުން ނަގާ ޖީ.އެސް.ޓީ އަށް ކިޔަނީ ޓީ.ޖީ.އެސް.ޓީ ނުވަތަ ޓޫރިޒަމް ޖީ.އެސް.ޓީ އެވެ. ޓީ.ޖީ.އެސް.ޓީ ނަގަނީ ޓޫރިޒަމް ދާއިރާގައި ވިއްކާ މުދަލާއި ވިއްކާ ހިދުމަތްތަކުގެ އަގުގެ 12 އިން ސައްތަ އެވެ. މީރާގެ މިދިޔަ އަހަރުގެ ތަފާސް ހިސާބުތަކަށް ބަލާއިރު ހަމައެކަނި ޖީ.އެސް.ޓީ އާއި ޓީ.ޖީ.އެސް.ޓީ އިން 2018 ވަނަ އަހަރު ދައުލަތަށް ގާތްގަނަޑަކަށް ނުވަ ބިލިއަން (ނުވަ ހާސް މިލިއަން) ދިވެހި ރުފިޔާ ލިބިފައި ވެއެވެ. މިއަދާދާ އަޅައި ބަލާއިރު، އަންނަ އަހަރު ނަގަން ފަށާނެކަމަށް ބުނާ އިންކަމް ޓެކްސް އިން ފުރަތަމަ އަހަރު ލިބޭނެ ކަމަށް ލަފާ ކުރާ އާމްދަނީ އަކީ އެންމެ 600 މިލިއަން ރުފިޔާ އެވެ.\nމީގެން ދޭހަކޮށްދެނީ އިންކަމް ޓެކްސްގެ ނިޒާމަށް ބޭނުންވާ ފުރިހަމަ ތަފާސް ހިސާބު ސަރުކާރަށް އަދި ހޯދިފައި ނުވާކަމެވެ. އަދި ބޮޑެތި އާމްދަނީ ލިބޭ ފަރުދުންނާއި، ބޮޑެތި ކުންފުނި ތަކާއި، މަހުޖަނުން އަތުން ނަގަން ކަނޑައަޅާފައިވާ އިންކަމް ޓެކްސް، ނިސްބަތުން ކުޑަ ކަމެވެ. ރާއްޖޭން އިންކަމް ޓެކްސް ނަގަން ފަށާއިރު އެންމެ މަތީ ޕަސެންޓަކަށް 15 ޕަސެންޓް ކަނޑައަޅާފައި އޮތް އިރު، މިސާލަކަށް ސްރީ ލަންކާގައި އެންމެ މަތީ އަދަދަކީ 28 ޕަސެންޓެވެ، އަދި އިންޑިއާގައި އެންމެ މަތީ ޕަސެންޓަކީ 35 ޕަސެންޓެވެ. އިންކަމް ޓެކްސް އަކީ ވަށާޖެހޭ ޓެކްސެއްގެ ގޮތުގައި ކުރިއަށް ގެންދެވޭނީ މަހުޖަނުންނާއި ބޮޑެތި ކުންފުނި ތަކުން ނަގާ އިންކަމް ޓެކްސް ނުވަތަ ކޯޕަރޭޓް ޓެކްސްގެ ޕަސެންޓް ބޮޑުކޮށް، އާއްމު ފަރުދުންނާއި ކުދި ވިޔަފާރިތަކުން އިންކަމް ޓެކްސް ނަގާ ޕަސެންޓް ދަށް ކޮށްގެންނެވެ.\nހަމައެފަދައިން، އިންކަމް ޓެކްސް ދައްކަން ފަށަން ޖެހޭ ސީލިންގަކީ މަހެއްގެ އާމްދަނީ ސާޅީސް ހާސް ރުފިޔާ އަށް އެރުމުން ކަމަށް އޮތް އޮތުން ވެސް މުރާޖާ ކުރަން ޖެހެއެވެ. ތަންތަނުގެ ކުލި އެހާ ބޮޑުވެފައި، ދިރި އުޅުމުގެ ހަރަދުތައް އެހާ ބޮޑުވެފައި ވާއިރު، މަހެއްގެ މައްޗަށް ސާޅީސް ހާސް ރުފިޔާ ލިބޭ މީހާގެ އާއިލީ ހަރަދުތައް ނިންމާލާ އިރު އިންކަމް ޓެކްސްއަށް ދައްކާނެ ފައިސާއެއް ނޯވެދާނެއެވެ. އެހެން ކަމުން އިންކަމް ޓެކްސް ނަގަން ފަށާ ސީލިންގް، ސާޅީސް ހާހުން ފަސްދޮޅަސް ހާހަށް ބޮޑު ކުރުމަކީ އިންކަމް ޓެކްސްގެ ނިޒާމަކީ ވަށާޖެހޭ ޓެކްސްގެ ނިޒާމަކަށް ހެދުމަށް މަގުފަހިވާނެ ބަދަލަކަށް ވާނެއެވެ. ވަކީން ހާއްސަކޮށް، އިންކަމް ޓެކްސް ފުރަތަމަ ނަގަން ފަށާއިރު މިގޮތަށް ފަސްދޮޅަސް ހާހުން ފަށާފައި ފަހުން އެ ސީލިންގ ސާޅިސް ހާހަށް ތިރިކުރަން ޖެހުނަސް، ފުރަތަމަ މަތީ ސީލިންގަކުން ފެށުމަކީ ރައްޔިތުންނަށް ލިބޭނެ ލުޔަކަށް ވާނެއެވެ.\nއިންކަމް ޓެކްސް އަކީ ދިވެހީންނާއި ބިދޭސީންނާ ތަފާތު ކުރުމެއް ނެތި، ރާއްޖޭގައި އާމްދަނީ ހޯދާ އެންމެން އަތުން ނަގަން ހަމަޖެހިފައިވާ ޓެކްސް އަކަށް ވާއިރު، ސަރުކާރުން ހަދާފައިވާ ދިރާސާއިން މި ޓެކްސް ދައްކަން ޖެހޭ ކަމަށް މިވަގުތަށް ލަފާ ކޮށްފައިވާ މީހުންގެ އަދަދަކީ އެންމެ ހަ ހާހެވެ. މާނައަކީ ރާއްޖޭގައި ތިބި ދިވެހީންނާއި ބިދޭސީން އެއްކޮށް ލުމުން، އިންކަމް ޓެކްސް ދައްކަން ޖެހޭ، މަހަކު ސާޅިސް ހާސް ރުފިޔާ އިން މަތީގެ އާމްދަނީ ލިބޭ ތިބީ އެންމެ ހަހާސް މީހުންނެވެ! މިއީ ހައިރާންވާ ވަރުގެ ކުޑަ އަދަދެކެވެ. ނަމަވެސް އިންކަމް ޓެކްސް ނަގަން ފަށައި، ސަރުކާރުގެ ތަފާސް ހިސާބުތައް އަޕްޑޭޓް ވުމުން އިންކަމް ޓެކްސް ދައްކަން ޖެހޭ މީހުންގެ ޖުމްލަ އަދަދު 6000 އިން ބާރަ ހާހަށް ޑަބަލްވެ، އިންކަމް ޓެކްސް އިން ދައުލަތަށް އަހަރަކު ލިބޭ އާމްދަނީ 600 މިލިއަން ރުފިޔާއިން ދެބިލިއަން ރުފިޔާއަށް އިތުރު ވުމަކީ ކައިރި ކަމެކެވެ.\nކޮންމެ ގޮތެއް ވިއަސް މި ޓެކްސް އަލަށް ތައާރަފު ކުރާ އިރު ރައްޔިތުންނަށް ވީހާވެސް ލުއި ގޮތަކަށް ތައާރަފު ކުރުމަށް ޓަކައި، ޓެކްސް ނަގަން ފަށާ ސީލިންގ ފަސް ދޮޅަސް ހާހަށް ބަދަލު ކޮށް، މަހުޖަނުންނާއި ބޮޑެތި ކުންފުނިތަކުން އިންކަމް ޓެކްސް ނަގާ ޕަސެންޓް ބޮޑު ކުރުމަކީ މި ނިޒާމްގެ ފުރިހަމަ ފައިދާ ދިވެހި ރައްޔިތުންނަށް ހޯދައި ދިނުމަށް މުހިއްމު ކަމެއް ކަމުގައި ޤަބޫލު ކުރެވެއެވެ.\nގުޅޭ ޓެގު ރައްޔިތުންގެ މަޖިލިސް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އެޓަރނީ ޖެނެރަލް ޓެކްސީގެ މައްސަލަތައް


"Kalhaki" ge team shooting ah Sri Lanka ah | Mihaaru\n"ކަޅަކި" ގެ ޓީމް ޝޫޓިން އަށް ސްރީ ލަންކާ އަށް\n14 ޖެނުއަރީ 2020 - 11:062comments\nއެ ގައުމުގައި ބޮޑު ބައި ޝޫޓްކުރާ މި ފިލްމަކީ ޔޫއްޕެގެ ސްކްރީންޕްލޭއަކަށް ހަދާ ބިރުވެރި ފިލްމެކެވެ. މީގެ ކާސްޓުންގެ ތެރޭގައި ޔޫއްޕެގެ އިތުރުން އައިމިނަތު ރިޝްފާ އާއި އަލީ ސީޒަނާއި މުހައްމަދު ފައިސަލް އަދި މުހައްމަދު މަނިކު ހިމެނެ އެވެ.\n"ކަޅަކި" ގެ ކެމެރާމަނަކީ ތަޖުރިބާކާރު އަދި މި ފަހުން ނުކުތް ވަރަށް ގިނަ ފިލްމުތަކެއް ކެމެރާކޮށްފައިވާ ދަބަ އެވެ.\nފިލްމުގެ ކާސްޓާއި ކްރޫ ޝޫޓިން އަށް ލަންކާ އަށް ދިޔަ ނަމަވެސް ފިލްމުގެ މަސައްކަތްތަކާ ބެހޭ މާ ބޮޑު ތަފުސީލެއް ހިއްސާކޮށްފައެއް ނުވެ އެވެ.\n"ކަޅަކި" ނިއުމާ ޕްރޮޑިއުސްކުރާ ފިލްމެއްގެ ގޮތުގައި މިދިޔަ އަހަރުގެ އޮކްޓޯބަރު މަހުގެ ތެރޭގައި އިއުލާންކުރުމުގެ ކުރިން މި ފިލްމަކީ 2017 އޮކްޓޯބަރު މަހުގެ ތެރޭގައި އިއުލާންކުރި ފިލްމެކެވެ. އޭރު ފިލްމުގެ ކާސްޓް ވެސް ތަފާތެވެ. އެކަމަކު އޭގެ ފަހުން ފިލްމުގެ އެއްވެސް އަޑެއްބަޑެއް ނީވި އޮއްވައި، ފަހުން ނިއުމާ ގެނެސްދޭ ފިލްމެއްގެ ގޮތުގައި ފިލްމު ހަމަޖެހިގެން ދިޔައީ އެވެ.\nNiuma producekuraa2filmakaai show eh\nސިނަމާ އަށް ގެންނާނެ ތާރީހެއް އަދި އިއުލާންނުކުރާ "ކަޅަކި" އަކީ ނިއުމާ އާއި އޭނާގެ ދަރިފުޅު ޒޯޔާ ހަސަންގެ ނިއުޒޯ ފިލްމްސް އިން ގެނެސްދޭ ފިލްމެކެވެ. އެ ތައްގަނޑުގައި އެންމެ ފުރަތަމަ ގެނެސްދިން ފިލްމަކީ މިދިޔަ އަހަރު އެޅުވި ނިއުމާގެ ވަދާއީ ފިލްމު "ނިވައިރޯޅި" އެވެ.\nނިއުޒޯ ފިލްމްސް އިން އިއުލާކޮށްފައިވާ ފިލްމުތަކުގެ ތެރޭގައި ރަވީ ފާރޫގް ޑައިރެކްޓްކުރާ "ގޯނާ" ވެސް ހިމެނެ އެވެ.\nAnna aharah4filmeh launchkoffi\n"ކަޅަކި" ގެ މަސައްކަތް ފެށި އިރު، ޔޫއްޕެ ޑައިރެކްޓްކޮށް މި އަހަރު ގެނެސްދޭނެ ފުރަތަމަ ފިލްމަކީ ކޮމެޑީ ފިލްމު "ކޮސް ގިނަ މިސްޓޭކް" އެވެ.\nއިތުރު ލިޔުންތައް ސްރީ ލަންކާ އަލީ ސީޒަން ދިވެހި ފިލްމް އިންޑަސްޓްރީ ނިއުމާ މުހައްމަދު ޔޫސުފު ޝަފީއު (ޔޫއްޕެ) އެކްޓްރެސް އައިމިނަތު ރިޝްފާ


Kolamaafusheen meehaku COVID ah positive vehje – Iru\nކޮލަމާފުށީން މީހަކު ކޮވިޑަށް ޕޮޒިޓިވް ވެއްޖެ\nގއ. ކޮލަމާފުށިން ކޮވިޑް-19 އަށް މީހަކު ޕޮޒިޓިވް ވެއްޖެ އެވެ. މިއީ ކޮލްމާފުށިން ކޮވިޑް ބައްޔަށް މީހަކު ޕޮޒިޓިވްވި ފުރަތަމަ ފަހަރެވެ.\nކޮލަމާފުށިން މި ބައްޔަށް ޕޮޒިޓިވް ވެފައިވަނީ ބޭސް ފަރުވާ އަށް މާލެ އައުމަށް ފަހު ފުރަބަންދު ކަރަންޓީނަށް ދިޔަ 44 އަހަރުގެ އަންހެނެކެވެ. އަންހެންމީހާއާއެކު އޭނާގެ ދެ ކުދިން ވެސް ވަނީ ކަރަންޓީން ވެފަ އެވެ. ނަމަވެސް އެ ދެކުންދިންގެ ނަތީޖާ އަދި ނުލިބޭ ކަމަށް ކޮލަމާފުށި ކައުންސިލުން ބުންޏެވެ.\nކައުންސިލް ނައިބު ރައީސް އިބްރާހިމް ވަހީދު ވިދާޅުވީ އަންހެންމީހާ ޕޮޒިޓިވް ވި ކަން އެޗްޕިއޭއިން އަންގާފައި ވަނީ ރޭގެ ވަގުތެއްގައި ކަމަށެވެ. އެ ކޭހުގެ ކޮންޓެކްޓް ޓްރޭސިންގެ މަސައްކަތް ކުރަމުންދާ އިރު މިހާތަނަށް އޭނާއާ ކޮންޓެކްޓްވި މީހަކު ނެތް ކަމަށެވެ.\nއޭނާ އިތުރަށް ވިދާޅުވީ ކޮވިޑަށް ޕޮޒިޓިވް ވި އަންހެން މީހާއަކީ ހައި ރިސްކު މީހެއް ނޫން ކަމަށާއި މިވަގުތު އޭނާގެ ހާލު ރަނގަޅު ކަމަށެވެ.\nރ.އަތޮޅުގައި އިތުރު އެއަރޕޯޓެއް އަޅަނީ\nކޮވިޑް-19 އާއި ގުޅިގެން ކޮލަމާފުށީގައި ރައްކާތެރިވުމުގެ ގޮތުން މިހާރު ވެސް ފިޔަވަޅުތައް އަޅާފައިވާއިރު މި ކޭހާއި ގުޅިގެން މި ފިޔަވަޅުތައް އިތުރަށް ހަރުކަށި ނުކޮށް ރައްޔިތުންނަށް ބަލީގެ ނުރައްކާތެރިކަމާއި އަޅާފައިހުރި ފިޔަވަޅުތައް ހަނދާންކޮށްދެމުން ދާ ކަމަށް ވެސް ކައުންސިލުން ބުންޏެވެ.


الإِجْمَاعُ3– DhiSalafiyyah\n10/05/2013 އުޞޫލުލް ފިޤުހު, ފިޤުހާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީ\nދެވަނައީ: ސުންނަތުގެ ދަލީލުތައް\nނަބިއްޔާ صلى الله عليه وسلم ޙދީޘްކުރައްވާފައިވެއެވެ. ((…مَنْ أَرَادَ بُحْبُوحَةَ الْجَنَّةِ ، فَلْيَلْزَمِ الْجَمَاعَةَ…)) [رواه الترمذي / كتاب: الفتن… / باب: ما جاء في لزوم الجماعة / رقم: 2165 وغيره وصححه الألباني في السلسلة الصحيحة، رقم: 430]\nމާނައީ: “…ސުވަރުގޭގެ އެންމެ ރަނގަޅުހިސާބަށް އެދޭ މީހާ ފަހެ [މުސްލިމުންގެ] ޖަމާޢަތަށް ލާޒިމުވާށެވެ…”\nއަދިވެސް އެކަލޭގެފާނު ޙަދީޘްކުރެއްވިއެވެ. ((إِنَّ أُمَّتِي لَا تَجْتَمِعُ عَلَى ضَلَالَةٍ)) [رواه ابن ماجة / كتابـ: الفتن / باب: السواد الأعظم / رقم: وغيره وصححه الألباني في مشكاة المصابيح، رقم: 173،174 ]\nމާނައީ: “ތިމަންކަލޭގެފާނުގެ އުންމަތުގެ މީހުން މަގުފުރެދުމެއްގެ މައްޗަށް ޖަމާނުވާނެއެވެ”\nއިސްވެ ބަޔާންވެ ދިޔަ ނައްޞުތަކުން ފާހަގަކުރެވޭ ދެ އަޞްލެއްވެއެވެ:\nފުރަތަމަ އަޞްލަކީ: [މުސްލިމުންގެ] ޖަމާޢަތަށް ލާޒިމުވުމުގެ ވާޖިބުކަމެވެ. އަދި [މުސްލިމުންގެ] ޖަމާޢަތާ ވަކިވެ ޚިލާފުވުމުގެ ޙަރާމްކަމެވެ.\nދެވަނަ އަޞްލަކީ: މިއުންމަތް އެކުއެކީ ކުށްކުރުމުންނާއި މަގުފުރެދުމުން މަޢުޞޫމުވެގެންވާކަމެވެ.\nމިދެ އަޞްލަކީ އެކަތި އަނެކައްޗަށް ލާޒިމުވާ ކަމެކެވެ. އެހެނީ އުންމަތް އެކުއެކީގައި ޖަމާވެފައިވާ ބަސް ޙައްޤުބަހަށް މެނުވީ ނުވާނެއެވެ. ހަމައެފަދައިން ފަހެ ހަމަކަށަވަރުން މަޢުޞޫމުކަން ލިބިގެންވަނީ އެންމެން އެކުއެކީ ބުނާ ބަހަށެވެ. ބައެއް ބޭކަލުންގެ ބަހަކަށްނޫނެވެ.\nމިތާގައި ދެމަސްއަލައެއް ޛިކުރުކުރެވެއެވެ:\nފުރަތަމަ މަސްއަލައަކީ: މި ނައްޞުތަކުން އެނގިގެންދަނީ ވަކި ޢަދަދެއްގެ ބައެއް ކަނޑަނޭޅި، ރައްކާތެރިކަން މުޅި އުންމަތަށް ނިސްބަތްކުރެވޭކަމެވެ. އަދި ކިއެއް ހެއްޔެވެ. ހަމަކަށަވަރުން އިޖުމާޢުގެ އަހުލުވެރިން އިއްތިފާޤުވެވަޑައިގެންފިކަން ޘާބިތުވެއްޖެނަމަ އެބޭކަލުންގެ ބަހަށް ތަބާވުން ވާޖިބުވާނެއެވެ. އަދި އެބޫފުޅުން އެކަމުގައި މަޢުޞޫމުކަމަށް ޘާބިތުވާނެއެވެ. އެއަށް ބިނާކޮށް އިޖުމާޢުއެއް ޞައްޙަވުމުގައި އިޖުމާޢުވި ބޭކަލުންގެ ޢަދަދު މުތަވާޠިރު ދަރަޖައަށް ދިޔުން އެއީ ޝަރުޠެއް ނޫނެވެ.  އެހެނީ ޝަރުޢީ ދަލީލުތަކުގައި އެކަން ޝަރުޠުކުރެވިފައި ނުވާތީއެވެ. އަދި ކިއެއް ހެއްޔެވެ. ހަމަކަށަވަރުން މަޢުޞޫމުކަން ގުޅުވާލެވިފައިވަނީ އިޖުމާޢުއަށާއި އެއިއްތިފާޤުގެ މައްޗަށް އެކަންޏެވެ.\nދެވަނަ މަސްއަލައަކީ: ހަމަކަށަވަރުން މިނައްޞުތައް ދަލާލަތުކުރަނީ އިޖުމާޢުއަކީ ކޮންމެ ދުވަސްވަރެއްގައިވެސް ޙުއްޖަތެއްކަމެވެ. އެއީ ޞަހާބީ ބޭކަލުންގެ ދުވަސްވަރުގައި ކަމުގައިވިޔަސް، އަދި އެބޭފުޅުންނަށް ފަހުން ވަޑައިގެން ޖީލުތަކުގައި ކަމުގައި ވިޔަސްމެއެވެ.\n މުތަވާތިރުގެ އިތުރު ތަފްސީލުބެއްލެވުމަށް: ލިންކު


ނޭދެމޭ ވަކިވުމެއް… ހާދަހާ ލޯބިވޭ 67 – Esfiya\nލޯބި July 11, 2016\nނޭދެމޭ ވަކިވުމެއް… ހާދަހާ ލޯބިވޭ 67\nޖާހަތުމެން ގޮސްވަނީ ކާކޮޓަރިއަށެވެ. ސައިބުއިމާއިގެން މަޝްއޫލުވެފައި އިން ޔާނާ ފެނި އާއިޒުއާއި ޖާހަތުގެ ފިޔަވަޅުތައް ގަނޑުވިކަހަލައެވެ. “ޔާނު!!؟؟” ހައިރާންވެފައި ޖާހަތަށް ބުނެލެވުނެވެ.\nޔާނާއަށް އަޑުއިވި އެދިމާއަށް ބަލައިލެވުނެވެ.\n“މިއަކީ ޒާންގެ އަންހެނުން. އިޔާނާ.” މަރީނާއަށް ޖާހަތުގެ އަޑު އިވުނު ނަމަވެސް ކުރިއަށް ޖެހި ޔާނާ ތަޢާރަފްކޮށްދިނެވެ.\nޔާނާ ހިނިތުންވެލިއެވެ. ޖާހަތު މޭޒުކައިރީގައި މަޑުކޮށްލިއެވެ. އާއިޒުވެސް އިނީ ޔާނާގެ މޫނަށް ބަލާށެވެ. ޖާހަތު ފަރުވާތެރިކަމާއެކު ޔާނާގެ މޫނަށް ބަލައިލިއެވެ. ޔާނާއާ ވައްތަރުގޮތެއް ހުއްޓަސް ތަފާތުތަކެއްވެސް އެބަހުއްޓެވެ. ކުއްލިއަކަށް ދުރުން ފެނުމުން ޔާނާއާ ވައްތަރުވީކަމުގައި ވެދާނެއެވެ. ޔަޤީންކަމާއެކު އެއީ ޔާނާއޭ ނުވަތަ ނޫނެކޭ ބުނެދޭކަށް ނޭނގެއެވެ. އާއިޒުއަށްވެސް ހުރެވެނީ މިޝައްކުމަތީގައެވެ.\n“ދަރިފުޅާ އިޔާނާ. މިއީ ޒާންގެ ވަރަށް ގާތް ދެރަހްމަތްތެރިން.” މަރީނާ ޔާނާއަށް ޖާހަތުމެން ތަޢާރަފްކޮށްދިނެވެ.\nޖާހަތުއާއި އާއިޒަށް ތިބެވުނީ އެސްފިޔަ ޖަހާލަންވެސް ނޭނގިފައެވެ.\n“”ބާބޫ. އަހަރެން ބުނީމެއްނު ދެން އަހަރެންނަށް ނުގުޅާށޭ. ޕްލީޒް. މިމައްސަލަ ހިފަހައްޓާލަދީބަލަ.” ފޯއްމުލަކުގެ ހިތްގައިމު ބީޗް ސަރަހައްދުގައި ޒާން ފޯނުން ވާހަކަ ދައްކަމުންދިޔައިރު އޭނާގެ މޫނުމަތިން ފެންނަމުން ދިޔައީ ހާސްކަމެވެ. ފޯއްމުލަކުގައި ކުރިއަށް ގެންދާ ބިޒްނަސްގެ މަސައްކަތެއްގައި ސްޓާފުންނާއެކީ ބީޗަށް އައިސް އެހިތްގައިމުކަމުގައި އިންދާ ބާބޫ ގުޅުމުން ޒާންގެ މޫޑު މުޅިންހެން އޮފްވިއެވެ.\n“ސާރ. އެކަމަކު އަހަރެންނަށް މަޖުބޫރުވެއްޖެ މިހާރު. ހުރިހާ ލިޔެކިޔުމެއްވަނީ އަހަރެންގެ ބެލުމުގެ ދަށުގަ. މިހާރު އިންސްޕެކްޓަރއަށްވެސް ޝައްކު ވެއްޖެ.” ބާބޫ އޭނާގެ މަޖުބޫރީ ކިޔައިދޭން މަސައްކަތްކުރަމުންދިޔަ ނަމަވެސް ޒާންވެސް ދިޔައީ އޭނާގެ ހާލަތު ވިސްނައި ދެމުންނެވެ.\nބާބޫ ފޯނު ބެއްވީ އެއްވެސް ކޮޅެއް ނުފެނުމުންނެވެ.\n“ބާބޫ؟” ފަހަތުން ހަރްވިންދްގެ އަޑު އިވުނެވެ. ބާބޫއަށް ސިހުންލިބި ފަހަތަށް އެނބުރެވުނެވެ. ހަރްވިންދްގެ މޫނުމަތިން އޭނާއަށް ހުރިހާ ވާހަކަތަކެއް އަޑު އިވިއްޖެ ކަން ހާމަވާން ހުއްޓެވެ. ބާބޫއަށް ހިންދިރުވާލެވުނެވެ.\n“އެކަމަކު ހާދަ ވައްތަރޭ ޔާނު އާ؟ އަހަރެންގެ ހިތްބުނަނީ އެއީ ޔާނުއޭ.” ޖާހަތު ވާހަކަ ދައްކަމުން ދިޔައީ އާއިޒުއާއެވެ. ދެމީހުންތިބީ ސިޓިންރޫމުގައެވެ. ރޭގަނޑުގެ ކެއުމަށްފަހު ސައުދިއްޔާއާއި ޝަކީބު ބޭރަށް ދިޔުމުން އާއިޒުއާ ޖާހަތު ސިޓިން ރޫމުގައި ތިބީ ޔާނާގެ ވާހަކަ ދައްކާށެވެ.\n“ވެދާނެ. އެކަމަކު އީމަން ދޮގެއް ނަހަދާނެއްނު. އަހަރެންވެސް މިހުރީ ވާނުވާ ނޭނގިފަ.” އާއިޒުވެސް ކަންބޮޑުވުން ފާޅުކޮށްލިއެވެ.\n“އެއީ ޔާނު ކަމުގަ ވަންޏާ ހާމިޒާއްތަ ކޮބާ؟” ޖާހަތު އޭނާގެ ސިކުނޑީގައި އުފެދެމުން ދިޔަ ސުވާލުތައް ބޭރުކުރަމުން ދިޔައެވެ. “އާއިޒު. އަހަރެންގެ ހިތް ބުނަނީ ކޮންމެވެސް ގޯހެއް އެބަ އުޅެޔޭ.”\n“ވެދާނެ. އެކަމަކު އީމަން ބުންޏެއްނު ޔާނާ ދިޔައީ ޝޮޕިންއަށޭ. އަހަރެންނަށް ހިއެއްނުވޭ އީމަން ދޮގެއް ހަދާފާނެހެނެއް.” އާއިޒު ޔަޤީންނުކުރެވޭ ރާގެއްގައި ބުނެލިއެވެ.\n“އާއިޒު. އެއީ އީމަން ބުނިގޮތެއްނު. ކިހިނެތް އެނގެނީ އެއީ ތެދެއް ކަމެއް. ހަޤީޤަތަކީ ޔާނުއާ ބައްދަލުނުވާކަން…. އެހެންނޫނަސް ނިކަން ވިސްނާލަބަލަ، މިހާ ގިނަ ދުވަސްވާއިރު ޔާނު އަހަރެންގެ ހަބަރެއް ބަލާ ނުލާ ހުންނާނެތަ؟ އަހަރެންނަށް ނުގުޅަ ހުންނާނެތަ؟ ހަމަ ޔަޤީން، ޔާނުއަށް ކޮންމެވެސް ގޮތެއް ވެއްޖެ.” ޖާހަތު ކަންބޮޑުވުން ފާޅުކުރިއެވެ.\nއާއިޒު އެކަމާ ދެކޮޅު ހެދުމުގެ ގޮތުން އިތުރު އެއްޗެކޭ ނުބުނެއެވެ. ސަބަބަކީ އޭނާގެ ހިތްވެސް ހަމަ އެ ލަފްޒުތައް ބުނަމުން ދިޔުމެވެ.\nއީމަންއަށް ސުޒޭންގެ ފަރާތުން އިވިގެން ދިޔަ ވާހަކަތަކުން ޒާންގެ އަންހެނުންނަކީ އެހެން މީހެއްކަން ޔަޤީންކުރެވުނެވެ. އަދި މިކަމުގައި ކޮންމެވެސް ގޯހެއް އުޅޭކަމުގެ ޝައްކު ކުރެވުނެވެ. މިހިސާބުން ފެށިގެން އީމަންގެ މަސައްކަތަކަށްވީ މިކަމުގެ އަޑި ހޯދުމެވެ. މިކަމަށްޓަކައި ސުޒޭންގެ އެހީ ހޯދިއެވެ.\nހަމަ އެހެންމެ ޖާހަތުއާ އާއިޒުގެ މަސައްކަތަކަށްވެސް ވީ ޔާނާގެ ހަޤީޤަތްހޯދުމެވެ. އަދި ޒާންގެ އަނބިމީހާ ކަމުގައި ބުނާ އިޔާނާއަކީ ޔާނާތޯ ޔަޤީންކުރުމެވެ.\nޝައްކު ޔަޤީނަށް ބަދަލުކުރުމުގެ މިސިލްސިލާއަށް އިތުރުބޮޅެއް އަމުނާލީ މަރީނާއެވެ. ޒާންގެ އަމަލުތައް ހުރިގޮތުންނާއި ކުރީގެ އިޔާނާއާއި މިހާރުގެ އިޔާނާގެ ހުރި ހާސްތަފާތުގެ ސަބަބުން ހިތުގައި އުފެދެމުން ދިޔަ ޝައްކު ހައްތާވީ ބޮޑެވެ. އަދި ހަމަ އެހެންމެ ކުރީ ރޭގައި ޒާން ފޯނުން ދެއްކި ވާހަކަތައް އަޑުއިވިފައިވުމުން މިކަމުގައި ގޯހެއް އުޅޭކަމުގެ ބިރުވަނީ ހީވެފައެވެ.\nދުވަސްތައް މަޑުމަޑުން ފާއިތުވާން ފަށައިފިއެވެ. އެންމެންވެސް މަސައްކަތްކުރަމުން ދިޔައީ އެމީހެއްގެ އަމާޒަށް ވާސިލުވެވޭތޯއެވެ.\nޒާންވެސް އޭނާގެ މަސައްކަތް އެއްކޮށް ނިމުމުން މާލެއައެވެ\n.9މަސްފުރިފައިވާ ބަނޑަކާއެކީ ޔާނާ އިނީ ގެސްޓްހައުސްގެ ކޮޓަރީގައި އިން ސޯފާގައި ޓީވީ ބަލާށެވެ.\n“ޒާން.” ޒާން ފެނުމުން ޔާނާ ހިނިތުންވެލަމުން ތެދުވަން އުޅުނު ނަމަވެސް ބުރަހެލިކަމުން އެކަން ކާމިޔާބެއް ނުކުރެވުނެވެ. ޒާންވެސް އަވަސްއަވަހަށް އައިސް ޔާނާގެ އަތުގައި ހިފަހައްޓާލީ ނުތެދުވާށޭ ބުނަމުންނެވެ. ޔާނާ ހަމަޖެހިލިއެވެ. ލައިގެން އިން ފިޔާތޮށިކުލައިގެ އަތްދިގު ޓީޝާޓާއި ކަޅުކުލައިގެ ގެސްޓު މުންޑުފޮތީގެ ހަރުވާލުގައި ޔާނާގެ ބަނޑު ފުރިހަމައަށް ހާމަވާން ހުއްޓެވެ. އަޅައިގެން ހުރި ކަޅުކުލައިގެ ބުރުގާ ގޮށެއް ޖަހާލުމަށްފަހު ދޫކޮށްލެވިފައި އޮތްއިރު ބުރުގާގެ ކަންވަނީ ބަނޑުމަތީގައެވެ.\n“އަހަރެންގެ ދަރިފުޅާ ބައްދަލުވާންވީ ދުވަސް ވަރަށް ގާތްވެއްޖެ ދޯ؟” ޒާން ޔާނާގެ ބަނޑަށް ބަލައިލަމުން ހިނިތުންވެފައި ބުނެލިއެވެ. ޔާނާވެސް ލަދުރަކި ހިނިތުންވުމަކާއެކީ ބަނޑުގައި ފިރުމާލިއެވެ.\n“ކޮބާ މަންމަ؟” ޒާން ދެކޮޅު ހޯދާލަމުން ސުވާލުކުރިއެވެ.\n“މަންމަވީ ލައިޓްހައުސްގަ. މިހާރު އަންނަން އުޅޭނީ.” ޔާނާ ބުނެލިއެވެ.\n“އަދިވެސް މަންމަ އެގެއަށް ގޮސް މަސައްކަތްކޮށްދެނީތަ؟” ޒާން ކަޅުކުލައިގެ ފަޓްލޫނާއެކީ ލައިގެން ހުރި ހުދުގަމީހާ ގުޅޭ ކަޅުކުލައިގެ ޓައީ ދޫކޮށްލަމުން އެނދުގައި އިށީނދެލިއެވެ.\n“ނޫނޭ. އެގެއަކު ނޫޅޭ އެއްވެސް ބައެއް. މަންމަ އެގެއަށް ގޮސް ކައްކައިގެން މިކޮޅަށް އަންނަނީ. ބައެއް ދުވަސްދުވަހު އަހަރެންވެސްދަން އެކޮޅަށް ކާން. ކަސްރަތުވެސް ލިބޭވިއްޔާ.” ޔާނާ ހަށިގަނޑަށް ބަލައިލަމުން ބުނެލިއެވެ. 9މަހުގެ ބަނޑާއެކީ ޔާނާ ފެންނަނީ ވަރަށް ލޯބިކޮށެވެ. ކުރިން ހުރި ހިކިކަން ފިލައި ހަށިގަނޑުގައި މަސްޖަހާލާފައިވުމުން މީހާގެ ދޮންކަން އިތުރުވެ ކޯތާފަތަށްވެސް ވަނީ ޖަންބުކުލަ އަރާފައެވެ.\n“ދަރިފުޅާ.” އެތެރެއަށް ވަދެގެން އައި މަރީނާ ޒާންއަށް ލޯބިން ގޮވާލިއެވެ. ހިފައިގެން އިން ކޮތަޅު ޔާނާގެ ކުރިމަތީގައި ހުރި ކުޑަ މޭޒުގައި ބަހައްޓަމުން ޒާންއަށް ރަނގަޅަށް ބަލައިލިއެވެ.\n“އިޔާނާ ވިހަންވެފަ އެއިނީ. މިކޮޅުގަތަ ވިހަނީ؟ ނޫނީ އެކޮޅަށްތަ ދަނީ؟” މަރީނާ ސުވާލުކޮށްލިއެވެ.\nޒާން ވިސްނާލިއެވެ. އެކޮޅަށް ގޮވައިގެން ދިޔުން ބުއްދިވެރިއެއް ނޫނެވެ. މިހާރުވެސް އެ ތަހްގީގުކުރިއަށް އެބަދެއެވެ. ޒާން ގައުމުގައި ނޫޅުމުގެ ސަބަބުން އިތުރަށް ތަހްގީގު ލަސްވަމުންދާކަމަށްޓަކައިވެސް ޒާން ހުރީ ޝުކުރުކޮށްގެނެވެ. ޒާންގެ ހަމަހިމޭންކަން މަރީނާ އިނީ ނިކަން ރަނގަޅަށް ބަލައިގެންނެވެ. ޓީވީން ދައްކަމުން ދިޔަ ޝޯއަށް ގެއްލިފައި އިން ޔާނާއަށް މިއިން އެއްވެސް ކަމެއް ނޭނގެއެވެ.\n“ދަރިފުޅާ އިޔާނާ. ކާންވީއޭ ދެން.” މަރީނާ ޔާނާއަށް ގޮވައިލަމުން ބުންޏެވެ. އަދި ތަށްޓައް އެއްޗެހި އަޅައިދޭން ފެށިއެވެ. މަރީނާގެ އަޑަށް ހިޔާލަށްގެއްލިފައި އިން ޒާންއަށް ސިހުންލިބުނެވެ. އަދި ބޭރު ބެލްކަންޏަށް ދާން ހިނގައިގަތެވެ.\n“ޒާންވެސް އާދޭ ކާން.” މަރީނާ ޒާންއަށް ބަލައިލަމުން ބުނެލިއެވެ.\n“އަދި ފަހުން ކާނީ.” ޒާން ފަހަތަށް އެނބުރި ބަލާވެސް ނުލާ ބުނެލިއެވެ.\nމަރީނާ ޔާނާއަށް ކާންއަޅައިދިނުމަށްފަހު ޒާން ކައިރިއަށް، ބެލްކަންޏަށް ނިކުތެވެ.\n“ކުރީދުވަހު ޖާހަތު ދެއްކި އޭނާގެ އެކުވެރި ޔާނާގެ ފޮޓޯތަކެއް. ހާދަހާ އިޔާނާއާ ވައްތަރޭ.” މަރީނާ ޒާންކައިރީގައި ހުއްޓެމުން ބުނެލިއެވެ.\nޒާންއަށް ހިންދިރުވައިލެވުނެވެ. އަދި ހިތާހިތާ ބުނެލެވުނެވެ. “އިންނާ ލިﷲ. އަހަރެންގެ ހިތުގައިމިވާ ބިރު މިއީ ހަޤީޤަތަކަށް ނުވާންދޭ. މިއަންހެންކުއްޖާއަކީ އީމަންގެ ގެއްލުނު އަނބިމީހާ ކަމުގައި ވާނަމަ ބޮޑު ތޫފާނެއް އައިސްދާނެ. އަހަރެންނަށް އެކިކޮޅުކޮޅުން އިޝާރާތްލިބެނީ ހަމަ އެއްގޮތަކަށް. ބާބޫ ބުނިގޮތުންނަމަ މިސިން ރިޕޯރޓް ފައިލްކުރީވެސް އީމަން. އެހެންވެއްޖެ ނަމަ މިހުރިހާކަމެއް އެބަ ގާތްކުރޭ. އެކަމަކު….. އެކަމަކު މިއަންހެންކުއްޖާ އީމަން ކައިރީގަ އުޅެފައެއްނު އެއައީ. އީމަންއަށް އެއީ އޭނާގެ ޔާނާކަން އެނގުނުނަމަ…. އަނެއްކާ ނޫންބާ؟”\n“ޒާން؟” ހިޔާލުތަކަށް ގެއްލިފައި އިން ޒާން ކޮނޑުގައި އަތް ބާއްވާލަމުން މަރީނާ ގޮވާލިއެވެ. ޒާންއަށް ސިހުން ލިބި ބަލައިލެވުނެވެ.\n“ދަރިފުޅު މަންމައަށް އެއްވެސް ކަމެއް އެބަ ސިއްރުކުރަންތަ؟” މަރީނާ އޯގާތެރިކަމާއެކު ސުވާލުކޮށްލިއެވެ.\n“ނޫން. ކޮން.. ކޮންކަމެއް އަހަރެން ސިއްރުކުރާނީ.” ޒާން އުދަނގުލުން ޖަވާބުދިނެވެ.\nމަރީނާ އިތުރަށް ސުވާލެއް ނުކުރިއެވެ. ނަމަވެސް މަރީނާއަށްވެސް މިކަމުގައި ޝައްކުތަކެއް ވެއްޖެކަން ޒާންއަށް އެނގިގެން ދިޔައެވެ. އޭނާ އިތުރަށް ކަނބޮޑުވާންފެށިއެވެ. ދެން ކަންތައް ކުރަންވީ ކިހިނެއް ހެއްޔެވެ؟ ޒާން އޭނާގެ ލިބެންއުޅޭ ދަރިފުޅާ ވަކިވާކަށް ބޭނުމެއް ނޫނެވެ. ކޮންމެ ފަދަ ހާލެއްގަވެސް އެފުރާނަ ބޭނުމެވެ.\nއެއްދުވަހެއްގެ މެންދުރުގެ ވަގުތެވެ. ޖާހަތުއާއި އާއިޒު ތިބީ ހ.ލައިޓްހައުސްގައެވެ. މެންދުރުގެ ކެއުމަށް މަރީނާ ދައުވަތު ދިނުމުން ކައިނިމިގެން ދެމީހުން ސިޓިންރޫމުގައި މަޑުކޮށްލައިގެން ތިބީ ވާރޭ ވެހެމުން ދާތީއެވެ. މަރީނާ ބަދިގޭގައި އުޅެމުން ދިޔައެވެ.\nވާރޭ ތުނިކޮށްލިއެވެ. “ހިނގާ ދާން. ފުރަތަމަ ދާނީ ޔާނުމެންގެ ގެއަށް ދޯ؟” ޖާހަތު ތެދުވަމުން އާއިޒަށް ބުނެލިއެވެ. އާއިޒު އާނއެކޭ ބުނެލިއެވެ.\n“ދަނީތަ؟” ފަހަތުން ޔާނާ ބުނެލި އަޑު އިވުނެވެ. ދޮރާ އަރާ ހަމަވެފައި ތިބި ޖާހަތުއާއި އާއިޒަށް ބަލައިލެވުނެވެ. ކުޑަކޮށް ހައިރާންވެސް ވިއެވެ. އެއީ އެގެއަށް އައިސް އުޅޭ އިރުވެސް ޔާނާ އެމީހުންނާ އިސްވެ އެގޮތަށް ވާހަކަ ދައްކާފައި ނުވުމުންނެވެ. އަދި ހަމަ އެހެންމެ މިފަހުން ޔާނާ އުޅެމުންއައީ ވަރަށް ދުރުކޮށެވެ.\n“އާނ. މިދަނީ ޔާނު ގެ ގެއަށް ގޮސްލަން ކަމަށް.” ޖާހަތު ހިނިތުންވެލަމުން ބުނެލިއެވެ.\n“އެއީ ޖާހަތުގެ ބެސްޓް ފްރެންޑް ދޯ؟” ޔާނާ ސުވާލުކޮށްލިއެވެ. ލައިގެން ހުރި ކަޅުކުލައިގެ ހެދުމާއެކީ އަޅައިގެން ހުރީ ފެހިކުލައިގެ ބުރުގާއެކެވެ. ޔާނާގެ ދޮން މޫނު ވިދަމުން ދާކަހަލައެވެ.\n“އާނ. އެކަމަކު އިޔާނާއަށް ކިހިނެތް އެނގުނީ؟” ޖާހަތު ކުޑަކޮށް ހައިރާންވެފައި ސުވާލުކޮށްލިއެވެ.\n“މަންމަ ބުނީ.” ޔާނާ ހިނިތުންވެލަމުން ބުނެލިއެވެ. “އަހަރެންވެސް ދަންތަ؟ ވަރަށް ފޫހިވާތީ މިއުޅެނީ.” ޔާނާ އެދުނެވެ.\nޖާހަތު އާއިޒަށް ބަލައިލާފައި އާނއެކޭ ބުނެލިއެވެ.\nތިން މީހުން އެއްކޮށް ނިކުތެވެ. ކާރެއް މަޑުކުރުމަށްފަހު ކާރަކަށްއަރައިގެން އެގެއަށް ދިޔައެވެ.\n“ހާދަ ދުވަހެއް ވެއްޖޭ މިގެއަށް ނާދެވޭތާ.” ޔާނާގެ ގޭ ދޮރާށި ހުޅުވާލަމުން ޖާހަތު ބުނެލިއެވެ. އެންމެން އެތެރަށް ވަނެވެ. ޖާހަތު ދެން ދިޔައީ ގޭ އެތެރަށް ވަންނަ ދޮރާ ދިމާއަށެވެ. ގޮސް ތަޅުދަނޑިން ތަޅު ހިއްލައިލިއެވެ. އެންމެ ފަހަތުގައި ހުރި ޔާނާ ވަށައި ހޯދަނީއެވެ. އެކިތަންތަން ބަލަނީއެވެ.\nގޭތެރޭ ދޮރުހުޅުވާލުމަށްފަހު ޖާހަތު އެތެރެއަށް ވަނެވެ. “މަންމަ މިހުރީ މުޅި ގޭ އޮފް އަރުވާލާފަ. ހީނުވޭ މީހުން ނޫޅޭ ގެއެއް ހެނެއްވެސް.” ޖާހަތު ގޭތެރޭގެ ތަރުތީބުކަމާއި ސާފުތާހިރުކަންފެނި ސައުދިއްޔާއަށް ތަޢުރީފުކުރިއެވެ.\n“މަންމައޭ. ކޮބާ މިގޭ މަންމަ؟” ޔާނާ ސުވާލުކޮށްލިއެވެ.\nއާއިޒުއާ ޖާހަތު ފަހަތަށް އެނބުރި ޔާނާއަށް ބަލައިލިއެވެ. “ނޫނޭ. މިގޭ މަންމައެއް ނޫން. މިދައްކަނީ އަހަރެންގެ މަންމަ، މިބުނީ އާއިޒުގެ މަންމަ ވާހަކަ.” ޖާހަތު ތަފްސީލުކޮށްދިނެވެ. ޔާނާ ކުޑަކޮށް ހިނިތުންވެލަމުން ކުރިއަށް ހިނގައިގަތެވެ. އެކިތަންތަން ހޯދަމުންނެވެ. ޔާނާގެ އަމަލުތައް ހުރިގޮތުން އާއިޒާއި ޖާހަތަށް އެކަކު އަނެކަކަށް ބަލައިލެވުނެވެ\n“އޭރުން މިގޭ މަންމަ ކޮބާ؟” ޔާނާ ސުވާލުކޮށްލިއެވެ. އަދި މަޑުމަޑުން ހިގަމުން ގޮސް ޓީވީ ރެކްކައިރީގައި ހުއްޓުނެވެ.\n“މިގޭ މަންމަ ވީ ޔާނުއާ އެކީ މެލޭޝިޔާގަ.” ޖާހަތު ބުނެލިއެވެ. ޖާހަތު ދެން މިސްރާބު ޖެހީ ކޮޓަރިއާ ދިމާއަށެވެ. އާއިޒުވެސް ޖާހަތުގެ ފަހަތުން ހިނގައިގަތެވެ.\n“މިއަދަކީ ބައްޕަ މަރުވިތަން 2އަހަރު ފުރޭ ދުވަސް.” ޔާނާގެ ޖުމުލައިން ޖާހަތުގެ ފިޔަވަޅުތައް ހުއްޓުނެވެ. އާއިޒުވެސް ހައިރާންކަމާއެކީ ފަހަތަށް އެނބުރި ބަލައިލިއެވެ.\nރެކްކައިރީގައި އިން ޔާނާ އަތުގައިވާ ފޮޓޯ ފްރޭމަށް ބަލައިގެން ހުއްތެވެ. އަދި އިސްއުފުލާ ޖާހަތުއަށް ބަލައިލިއިރު އެދެމީހުންގެ މޫނުމަތިން ހައިރާންކަން ފެންނަން ހުއްޓެވެ.\nއަތުގައިވާ ފްރޭމްގެ ފަހަތުގައި ލިޔެފައިވާ ތާރީހް ޔާނާ ޖާހަތުމެންނަށް ދައްކާލިއެވެ. “މިބުނީ ޔާނާގެ ބައްޕަ ވާހަކަ.”\nޖާހަތު އެތެރެއަށް ހިފަހައްޓާލައިގެން ހުރި ފުންނޭވާ ބޭރަށް ދޫކޮށްލިއެވެ. އަދި އާއިޒަށް ބަލައިލުމަށްފަހު ގޮސް ކޮޓަރީ ދޮރު ހުޅުވާލިއެވެ.\nޖާހަތު ކޮޓަރިތަޅުލުމަށްފަހު އެނބުރި ހިނގައިގަތެވެ. ޔާނާ އަދިވެސް އިނީ ފޮޓޯ ފްރޭމަށް ބަލަހައްޓައިގެންނެވެ.\n“ހިނގާ ދަމާ.” އާއިޒު ޔާނާއަށް ބުނެލިއެވެ.\nޔާނާ ހިނިތުންވެލަމުން ފްރޭމް ބެހެއްޓުމަށްފަހު ހިނގައިގަތެވެ.\n“ޖާހަތު ނުވެސް ގުޅަންތަ ޔާނާމެންނަށް؟” މަގަށް ނިކުމެފައި ޔާނާ ސުވާލުކޮށްލިއެވެ.\n“ކުރިން ދުވަހު ގުޅިން އީމަންއަށް. އެކަމަކު ޔާނުއާ ވާހަކަ ދެއްކޭ ގޮތެއް ނުވި.” ޖާހަތު ބުނެލިއެވެ.\n“ދެން ޔާނާގެ މަންމަޔޯ؟ ޔާނާގެ މަންމަގެ ހަބަރެއްވެސް ނުވޭ؟” ޔާނާ އަނެއްކާ ސުވާލުކޮށްލިއެވެ.\nޖާހަތާއި އާއިޒުއަށް އިރުއިރުކޮޅާ އެކަކު އަނެކަކުގެ މޫނަށް ބަލައިލެވެއެވެ. އެކަކުގެ ހިތަށް އަރާ އެއްޗެއް އަނެކަކުގެ ހިތަށްވެސް އަރާތޯ ބެލުމަށެވެ.\n“އާނ. އަދި ނުވޭ.” ޖާހަތު ވަރަށް ކުރުކޮށް ޖަވާބުދިނެވެ.\n“އިޔާނާ ހިނގާ އަހަރެންގެ މަންމައާ ބައްދަލުކޮށްލަން. ދެވޭނެތަ؟” އާއިޒު މަޢުޟޫ ބަދަލުކޮށްލިއެވެ. ޔާނާ އާނއެކޭ ބުނަމުން ބޯ ޖަހާލިއެވެ.\n“މައްސަލައެއް ނެތް. ހިނގާ. އެހެންނޫނަސް ޒާން ނެތީމަ ވަރަށް ފޫހި.” ޔާނާ ބުނެލިއެވެ.\n“އިޔާނާ އާ ޒާން މެރީ ކުރީ ކޮން އިރަކު؟” ޖާހަތު ސުވާލުކޮށްލިއެވެ. އޭނާގެ ހިތުގައިވަނީ ހަޤީޤަތް ދެނެގަތުމުގެ ނިޔަތެވެ.\n“މެރީ ކުރީ……!؟!؟” ޔާނާ ވިސްނާލިއެވެ. ނަމަވެސް އޭނާއަށް އެސުވާލުގެ ޖަވާބު ދެވޭނީ ކިހިނެތް ހެއްޔެވެ؟ އެސުވާލުގެ ޖަވާބު ޚުދު އޭނާއަށްވެސް ނޭނގޭ ވިއްޔާއެވެ.\n“ކުރީގެ އެއްވެސް ހަނދާނެއް ނެތް. އެކްސިޑެންޓަށް ފަހުގަ ކުރީގެ އެއްވެސް ކަމެއް ހަނދާނެއް ނެތް.” ޔާނާ ހިނިތުންވެލަމުން ބުނެލިއެވެ.\n“އެކަމަކު އޮންނާނެއެއްނު ކައިވެނީގެ ކާޑު. އޭގަ އިންނާނެއެއްނު ތާރީޚް.؟” ޖާހަތު ބުނެލިއެވެ.\n“އާނ. ތިބުނީ ރަނގަޅަށް. އެކަމަކު އެހާ މުހިންމު ނުވީމަ ނުބަލަން.” ޔާނާ ހިނިތުންވެލަމުން ބުނެލިއެވެ. ޖާހަތު އިތުރު ސުވާލެއް ނުކުރެއެވެ. ނަމަވެސް އާއިޒުއާ ދެމީހުން އެކަކު އަނެކަކުގެ ހަމަ ހިމޭނަކްމުގައި އެތައް ވާހަކަ ތަކެއް ދައްކަމުން ދިޔައެވެ.\n“ޒާން. އަހަރުމެން މެރީ ކުރީ ކޮންތާރީހެއްގަ؟” ޔާނާ ސުވާލުކުރީ ޒާންއާއެވެ. ދެމީހުންވެސް ނިދަން އެނދުގައި އޮށޯވެލިއެވެ.\n“ކުއްލިއަކަށް ކީއްކުރަން ތާރީޚް ތި ހޯދަނީ؟” ޒާން ސުވާލުކޮށްލިއެވެ.\n“އެއީ ދެން ހަމަ…. ވަކި ކަމެއް ވެގެންނެއް ނޫން.” ޔާނާ ބުނެލިއެވެ. ޔާނާ ލައިގެން އޮތީ ހުދުކުލައިގެ އާދައިގެ ޓީޝާޓެކެވެ. އެހެން ރޭރެއާ ޚިލާފަށް މިރޭ ޔާނާ ބުރުގާވެސް ނާޅައެވެ. ބަނޑުބޮޑުވުމުގެ ސަބަބުން ބޮލުގައި އޮތް އިސްތަށިގަނޑުގެ ކަޅުކަން އިތުރުވެފައި ވަރުގަދަ ކަމަށް ދައްކައެވެ.\n“މިރޭ ކީއްވެ ބުރުގާ ނާޅާ ތިއޮތީ؟” ޒާން ޔާނާއަށް ބަލައިލަމުން ބުނެލިއެވެ.\n“ހޫނުވާ ވަރުން. އެހެން ނޫނަސް އަހަރެންނާ ޒާން އެއްނު މިތިބީ. ފިރިމީހާ ކުރިމަތީގަ ބުރުގާ ނެގުން ހުއްދައެއްނު.” ޔާނާ ހަމަ ޖެހިލަމުން ބުނެލިއެވެ. ޒާން އެއްޗެކޭ ނުބުންޏެވެ. ޔާނާ އޮށޯވެލައިގެން އޮތްއިރު ޒާން އިނީ ހެޑްބޯޑުގައި ލެގިލައިގެންނެވެ. ކަޅުކުލައިގެ ދޫ ޓީޝާޓާއި ނޫކުލައިގެ ފިރިހެން ހަރުވާޅުގައި ޒާން ހީވަނީ އިތުރަށް ބިޔަވެފައި ބޮޑު ހެނެވެ. ނަމަވެސް މޫނުމަތިން ފެންނަނީ ވަރަށް ޒުވާންކޮށެވެ.\nޔާނާގެ ބަނޑުގައި އޮތް ދަރިފުޅު ތޮޅެން ފެށިއެވެ. ޔާނާއަށް އަތް އެޅުނެވެ. އެ އިހުސާސް ލިބިގަތުމަށްޓަކައެވެ.\n“ޒާންގެ ބޭބީ…” ޔާނާ ޒާންގެ އަތްތިލަ ގެނެސް ބަނޑުގައި ޖައްސާލަމުން ބުނެލިއެވެ.\nޔާނާގެ ބަނޑުގައިވާ ދަރިފުޅު ތޮޅެމުންދާ ކަމުގެ އިހުސާސްކުރެވުނު ހިނދު ޒާންއަށް ހިނިތުންވެލެވުނެވެ. އަދި ޔާނާއާ އިތުރަށް ކައިރިއަށް ޖެހި ބަނޑުގައި ކަންފަތް ޖައްސާލިއެވެ.\n“ބައްޕިގެ ބޭބީ. އަވަހަށް ދެން އާދޭ ބައްޕަ ކައިރިއަށް. ހާދަ އިންތިޒާރެއް އެބަ ކުރަމޭ.” ޒާން ޔާނާގެ ބަނޑުގައި ކަންފަތް ޖައްސައިގެން އޮވެ ދަރިފުޅާ ވާހަކަ ދައްކަމުން ދިޔައެވެ. ޔާނާ ޒާންގެ ބޮލުގެ އިސްތަށިތަކުގައި އަތުގެ އިނިގިލަތައް ހިންގާލިއެވެ.\nދަރިފުޅުގެ ހަރަކާތްތައް އިހުސާސްކުރެވި ޒާން ވީ އުފަލުން ޔާނާއާ ކައިރިވެލައި ނިތްކުރީގައި ބޮސްދިނެވެ.\nއެކަކު އަނެކަކުގެ ނޭވާ އިހުސާސްވާހާ ކައިރީގައި ތިބެވުނު ހިނދު ހަތަރުކަޅި ހަމަވެގެން ދިޔައެވެ. އެދެމެދަށް ހަމަ ހިމޭނަކަން ވެރިވެގެން ދިޔައެވެ.\nޔާނާ ޒާންގެ ކަނދުރާގައި އިނގިލިތަކުން ބީހިލިއެވެ. ޒާންއަށް ބޭއިޚްތިޔާރުގައި ކުރިއަށް ގުދުވެވުނެވެ. ޔާނާގެ ދޮންކަނދުރާގައި ބޮސްދެވުނެވެ. ޔާނާއަށް ލޯ މަރާލެވުނެވެ.\n“އީމް.” ހަށިގަނޑަށް ލިބެވެން ފެށި އަރާމެއްގެ ސަބަބުން ޔާނާގެ ދުލުން ކިޔާލެވުނެވެ. އެހިނދު ސިހުން ލިބި ލޯ ހުޅުވާލެވުނެވެ. އެލަފްޒު އަޑު އިވި ޒާންއަށްވެސް ސިހުންލިބިގެން ދިޔައެވެ. އަދި އަވަސް އަވަހަށް ދުރަށް ޖެހެވުނެވެ.\nޔާނާ ތެދުވެ އެނދުގައި އިށީންނިއެވެ. ޒާންއަށް ކުރިމަތިލައިގެންނެވެ. އެދެލޮލުގައި ކަރުނަ ޖަމާވަމުން ދިޔައެވެ.\n“ޒާން! މިވަނީ ކިހިނެތް؟” ޔާނާ ވާހަކަ ދައްކަން ފެށިއެވެ. “އަހަރެންނަށް ބޭއިޚްތިޔާރުގައި އެނަން ކިޔެނީ ކިއްވެ؟”\n“ކޮން ނަމެއް؟” ޒާން ހާސްވެފައި ބުނެލިއެވެ.\n“އެއީ ކޮން އީމް އެއްތަ؟” ޔާނާ ސުވާލުކުރިއެވެ.\n“އީމް އޭ؟ އަހަރެންނަކަށް ނޭނގެ.”ޒާން ކޮޅަށް ތެދުވިއެވެ. ޒާންގެ މޫނުމަތިން ހާސްކަން ފެންނަމުން ދިޔައެވެ. މޫނުގައި އަތް ކާއްތާލެވުނެވެ.\n“ޒާން އަހަރެންނަށް ހަޤީޤަތް ކިޔައިދީބަލަ. އަހަރެންގެ ހަނދާންނެތިފައިވި ދިރިއުޅުން އެނގެން އަހަރެން ބޭނުން. “އީމް” އަކީ ކާކުތަ؟ އަހަރެންނަށް އޭނަގެ ނަން ކިޔެނީ ކިއްވެ؟ ނިދީ ތެރޭގައި އެނަމުން ގޮވެނީ ކީއްވެ؟” ޔާނާ އޭނާގެ ހިތުގައި ވާ ސުވާލުތައް ބޭރުކުރަން ފެށިއެވެ. އެ ސުވާލުތަކުގެ ޖަވާބު ދެވޭނީ ހަމަ އެކަނި ޒާންއަށް ކަން އެނގޭތީއެވެ.\n“އިޔާނާ. ތިއީ މުޅިން ބޭކާރު ވާހަކަ ތަކެއް. މާޒީ ހަނދާންކޮށްގެން ކުރާނެ އެއްވެސް ފައިދާއެއް ނެތް. އެއީ ކުރިން އިޔާނާގެ ހަޔާތަށް އައިސްފައިވާ ނަމެއް. މިހާރު އެކަން ނިމިގެން ހިނގައްޖެ. އެހެންވީމަ އެކަމާ ނުވިސްނާ.” ޒާން އަވަސްއަވަހަށް ބުނެލިއެވެ. އަދި ޔާނާ އެނދުގައި ބޭއްވުމަށްފަހު ރަޖާ އަޅައިދިނެވެ.\nޔާނާ ގަދަކަމުން ލޯ މެރިއެވެ. ނަމަވެސް ހިތުގައި ސުވާލުތައް ދިޔައީ ފުނި ޖެހެމުންނެވެ.\nޒާން އަށް ފިކުރު ކުރެވެން ފެށިއެވެ. ހިތް ބުނަން ފެށިއެވެ. މިއީ ހަމަ އީމަންގެ އަންހެނުން ޔާނާ އެވެ. އެހެންވެއްޖެނަމަ އަހަރެންނަށް މިކުރެވުނީ ކޮންފަދަ ނުބައި ކަމެއް ހެއްޔެވެ؟ މިކަމުން ސަލާމަތް ވެވޭނެ މަގެއްވެސް ނެތެވެ. ދަރިއެއްގެ ލޯބި ހާސިލްކުރުމުގެ ބޭނުމުގައި އެންމެ ގާތް އެކުވެރިޔާގެ ކަރަށް ފައިން އެރުނު އިރުވެސް ނޭނގުނެވެ.\nލޯމަރާލައިގެން އޮތް ޔާނާ ދިޔައީ ވިސްނަމުންނެވެ. އޭނާގެ ހިޔާލަށް އެކި ކަންތައް މަޑުމަޑުން އަންނަމުން ދެއެވެ.\nހ.ލައިޓްހައުސްއަށް ދެވޭ ކޮންމެ ފަހަރަކު އޭނާއަށް ތަފާތު އެކިއެކި ހަނދާންތައް ވެއެވެ. އެގޭގައި އޭނާ އުޅެފައިވާ ކަހަލަ އިހުސާސެއް ކުރެވެއެވެ. ވަށައިގެންވާ ތަކެއްޗާއި ތަންތަން ބީރަށްޓެހިކަމުގެ އިހުސާސެއް ނުކުރެވެއެވެ.\nއަނެއްދުވަހަށް އިރުއެރުމާއެކު ޒާން ތައްޔާރުވެލައިގެން ދިޔައީއެވެ. މިއަދުވެސް މުޅި ދުވަހު އޭނާ އުޅެންޖެހޭނީ ރަށުން ބޭރުގައެވެ. ޔާނާއަށް ހޭލެވުނު އިރު ޒާން ހިނގައްޖެއެވެ. އެނދުން ތެދުވެ އިށީނދެލަމުން އިސްތަށިގަނޑުގައި އަތުގެ އިނގިލިތަކުން ފުނާއަޅާލިއެވެ. ރޭގައި ހިނގާ ދިޔަ ކަންތައްތައް ހަނދާނަށް އައެވެ. ‘އެއީ ކޮން އީމް އެއް ހެއްޔެވެ؟’ ހިތް އަނެއްކާވެސް މިސުވާލުކޮށްލިއެވެ. ކުރިން ރެއެއްގައިވެސް ޔާނާއަށް ހޭލެވުނީ ނިދީތެރޭގައި ‘އީމް’ގެ ނަން ގޮވެމުންނެވެ.\nފުންނޭވާއެއްލަމުން ކޮޅަށް ތެދުވެ ބެލްކަނީގެ ފޮތިގަނޑު ކަހާލިއެވެ. އިރުގެ އަލިން ދުނިޔެ ޖަރީވަމުންދިޔައިރު މާލޭގެ މަގުތަކުގެ ހަލަބޮލިކަންވެސް ދިޔައީ އިތުރުވަމުންނެވެ. ޔާނާ މަޑުމަޑުން ބަނޑުގައި އަތް ފިރުމާލިއެވެ. ބޭރުން ފެންނަ މަންޒަރުތަކަށް ގެއްލިފައި ޔާނާއަށް ހުރެވުނީ ކިހާއިރަކުކަމެއްވެސް ނޭނގެއެވެ. ހަމަ ދުނިޔެއަށް އާދެވުނީ ބަނޑުހައިކަމުގެ އިހުސާސްކުރެވެން ފެށުމުންނެވެ. އުނަގަނޑުން ތިރިއަށް އައިސްފައިވާ ފަން އިސްތަށިގަނޑު ނަގައި ގޮށެއް ޖަހާލަމުން ވަނީ ފާހާނާއަށެވެ. ޔާނާ ފާހާނާގައި ހުއްޓާ މަރީނާ އައެވެ. ޔާނާ ބަލައެވެ.\n“ދަރިފުޅާ. މަންމަ އެބަޖެހޭ ހުޅުމާލެއަށް ދާން. މަންމަގެ ގާތް ރައްޓެއްސަކު އެބަހުރި އައިސް. އެހެންވެ ބައްދަލުކޮށްލަން. ދަރިފުޅު އެކަނި އިންނަން ޖެހޭތީ މަންމަ ޖާހަތު ކައިރީގަ ބުނެފިން އައިސް ދޭށޭ.” މަރީނާ ޔާނާގާތު ބުނެލިއެވެ. ޔާނާ ސައިބުއިން ކުރިއަށްގެންދިޔައެވެ. ހ.ލައިޓްހައުސްގައެވެ.\nސައިބޮއެ ނިމުނު ތަނާހެން އާއިޒުއާ ޖާހަތުއައެވެ.\n“އަނހަ. އާއިޒުވެސް އެބަހުރިން ދޯ؟ ދައްތަ ހީކުރީ އޮފީހުގަ ކަމަށްވާނީ.” މަރީނާ އާއިޒު ފެނުމުން ބުނެލިއެވެ.\n“އޮފީހަށް ދާންވެގެން މިދަނީ. ޖާހަތު މިގެއަށް ލާފަ ދާންވެގެންކަމަށް.” ނޫކުލައިގެ ގަމީހަކާއި ކަޅު ފަޓުލޫނުގައި ބެގީކޮށްގެން އިން އާއިޒު ބުނެލިއެވެ.\n‘ދެމީހުން ހާދަ ގުޅުވާލައިގެން ތިއުޅެނީ.” ނޫކުލައިގެ ގަމީހަކާ ކަޅުކުލައިގެ ޖިންސެއްލައިގެން ހުރި ޖާހަތުއަށް އިޔާނާ ބުނެލިއެވެ.\nޖާހަތު ހިނިތުންވެލަމުންގޮސް މޭޒުކައިރީގައި އިށިނެވެ.\nއާއިޒު ބޭރަށް ހިނގައިގަތެވެ. މަރީނާވެސް ދާންވެގެން ބޭރަށް ނިކުތެވެ.\n“ދެން މިއަދު ކޮންކަމެއް ކުރާނީ؟” ޔާނާ ފޫހިވެފައި ސުވާލުކޮށްލީ ޖާހަތުއާއެވެ.\n“އައްދެ. ހާދަ އަވަހަކަށް ފޫހިކޮށްލީ. އަހަރެން މިއައީ ވަރަށް ޕްލޭންކޮށްގެން.” ޖާހަތު ޔާނާއަށް ބުނެލިއެވެ.\n“އެއީ ކޮންކަމެއް؟” ޔާނާ ސުވާލުކޮށްލިއެވެ.\n“މިއޮތީނު؟” ޖާހަތު އަތުގައިއޮތް ލެޕްޓޮޕްދައްކާލަމުން ވާހަކަ ދައްކަންފެށިއެވެ. އަދި މޭޒު މަތީގައި ބަހައްޓަމުން ހުޅުވާލިއެވެ. ” އަހަރެންގެ ލައިފްގެ ފޮޓޯތައް.”\nޖާހަތު ފޮޓޯތައް ދައްކަންފެށިއެވެ. ސްކޫލް ދުވަސްވަރުގެ ފޮޓޯތަކުން ފެށިގެންނެވެ. އީމަންއާ ޔާނާގެ ފޮޓޯތަކުގެ އިތުރުން ހާމިޒާއާއި ނޫހުގެ ފޮޓޯތައްވެސް ހިމެނެއެވެ. ޔާނާ ފަހަރަކު ފޮޓޯއެއް ބަލަމުން ދިޔައެވެ. ޖާހަތު ބަލަމުން ދިޔައީ ޔާނާގެ މޫނަށެވެ. ސަމާލުކަމާއެކީއެވެ.\nކުރީގެ ފޮޓޯތަކެއް ޖާހަތުވަނީ އޭނާގެ ފޯނަށްވެސް އަޅާފައެވެ. އެހެންކަމުން އެފޮޓޯތައް ދެއްކުމުގެ ކުރިން ޗެކްކުރަން ފެށިއެވެ.\n“މިއިނީ އެއްކަލަ ފަންނަގަނޑު ދޯ!!” ފޮޓޯތަކަށް ގެއްލިފައި އިން ޔާނާ ކުއްލިއަކަށް ހީގަނެފައި ބުނެލިއެވެ. ޖާހަތު ހައިރާންކަމާއެކީ ޔާނާއަށް ބަލައިލިއެވެ. ޔާނާ ހުނުން ހުއްޓާލިއެވެ. އެމޫނުމަތިން ސީރިއަސްކަން ފެންނަން ފެށިއެވެ.\n“އެއްކަލަ ފަންނައޭ؟ ކިހިނެތް އިޔާނާއަށް ފަންނަ އެނގެނީ؟” ޖާހަތު ހައިރާންކަމާއެކު ސުވާލުކުރިއެވެ.\nޔާނާގެ އަނގަ ބެދުނެވެ. އެ ކުއްޖާ ފެނުމާއެކީ ޔާނާއަށް އެހެން ބުނެލެވުނީ ބޭއިޚްތިޔާރުގައެވެ. ނަމަވެސް ޖާހަތުއަށް އެކަން ވިސްނައިދޭނީ ކިހިނެތް ހެއްޔެވެ؟\n“ނޭނގެ. އަހަރެންނަށް ހަމަ އެހެން ބުނެވުނީ؟” ޔާނާ ބުނެލިއެވެ.\n“މީހުންނަށް ބޭއިޚްތިޔާރުގައިވެސް ބުނެވޭނީ އެމީހެއްގެ ވިސްނުމުގައި އޮތް ވާހަކައެއް. އެހެންވީމަ އަހަރެންގެ ހިތް ހަމަ ބުނަނީ ރަނގަޅަށް. ތިއީ ހަމަ ޔާނު. ކީއްވެގެންތަ އެހެންމީހެއްކަމުގައި ވެގެން ތިއުޅެނީ؟” ޖާހަތު ކޮޅަށް ތެދުވެ ދެއަތުން ހަށަން ބަނދެލަމުން ބުނެލިއެވެ. ރާގުގައި ހުރީ ހިތްހަމަ ނުޖެހޭ ގޮތެކެވެ.\nޔާނާ ޖާހަތުގެ މޫނަށް ބަލަން އިނދެ މަޑުމަޑުން ތެދުވިއެވެ.\n“ޖާހަތު. ހަމަ އަސްލުވެސް. އަހަރެންނަކަށް ނޭނގެ އެހެން އެބުނެވުނީ ކީއްވެ ކަމެއް؟” ޖާހަތު ހިތްހަމަ ނުޖެހި ހުރިތަން ފެނި ޔާނާ ޔަޤީންކޮށްދޭން މަސައްކަތްކުރިއެވެ.\n“ޔާނުއަށް ހަމަ ނޭނގެނީތަ؟ ނޫނީ ނޭނގޭ ކަމުގަ ހެދިގެން އުޅެނީތަ؟” ޖާހަތު ބުނެލިއެވެ. ޔާނާއަށް ދެން ބުނަންވީ އެއްޗެއް ނުވިސްނުނެވެ.\n“އެންމެ ރަނގަޅު. އާދެބަލަ އަހަރެންނާއެކީ.” ޖާހަތު ޔާނާއާ ކައިރިވެލަމުން ޔާނާގެ އަތުގައި ހިފައިގެން ކުރިއަށް ހިނގައިގަތެވެ. ސިޑި ގިރާކޮށްފައި މައްޗަށް އަރައި ކޮރިޑޯއިންލާފައި ކުރިއަށް ދިޔައެވެ.\n“ޖާހަތު ކޮންތަނަކަށްތަ އަހަރެން ތި ގެންދަނީ؟” ޔާނާ ކަންބޮޑުވެފައި ސުވާލުކުރަމުންދިޔައެވެ. ނަމަވެސް ޖާހަތު އެއަޑެއް ނޭހިއެވެ. ދެފަރާތުގައިވާ ކޮޓަރިތަކުން އެންމެ ފަހަތުގައިވާ ކޮޓަރިއެއްގެ ކުރިމައްޗަށް ހުއްޓި އަތުގައި އޮތް ތަޅުދަނޑިފަތިން އެކޮޓަރި ހުޅުވާލިއެވެ. އަދި ޔާނާގެ އަތުގައި ހިފައި އެތެރެއަށް ވެއްދިއެވެ.\nކޮޓަރިތެރޭގައިވަނީ އަނދިރިކަމެވެ. ޖާހަތު ކޮޓަރީގެ ބޮކި ދިއްލާލިއެވެ. މުޅި ކޮޓަރި ހުދު ބަކިތަކުގެ އެހީގައި އަލިވެގެންދިޔައެވެ. ޔާނާއަށް ހައިރާންކަމާއެކު ވަށާ ބަލައިލެވުނެވެ. މުޅި ކޮޓަރީގައި ވަނީ ޔާނާގެ ފޮޓޯއެވެ. ކުޑަ ދައުރުއްސުރެން ފެށިގެން ސްކޫލްގެ ދައުރު ނިމި ޔާނާއާއި އީމަންގެ ކައިވެނީގެ ފޮޓޯއަށް ދާންދެނެވެ. ކޮޓަރީގެ ހަތަރުފަރާތުން ފެންނަނީ ހަމައެކަނީ ޔާނާއެވެ. ޔާނާގެ ފޮޓޯތަކެވެ. އީމަންއާ ޔާނާގެ ކައިވެނީގެ ރޭގެ ފޮޓޯތައްވެސް މެއެވެ.\n“ދެން ބުނޭ، މިއީވެސް ދަންނަ މީހެއްނޫނޭ. މިތަނުގައި ނެތޭ އަހަރެން ދަންނަ މީހެއް. މި ފޮޓޯތައް ކީއްކުރަން؟ މިތަނަކީވެސް ދަންނަ ތަނެއް ނޫނޭ.” ޖާހަތު ހަރުއަޑުން ބުނެލިއެވެ. ޔާނާ ދިޔައީ ހަތަރުފަރާތް ހައިރާންކަމާއެކު ބަލަމުންނެވެ. ޖާހަތު ޔާނާގެ އަތުގައި ހިފައިގެން އެއްފަރާތެއްގައި ހަރުކުރެވިފައި ހުރި ބޮޑު ލޯގަނޑު ކުރިމަތީގައި މަޑުކޮށްލިއެވެ.\n“ރަނގަޅަށް ބަލާބަލަ. ކުރިމަތިން ފެންނަމުން ދާ ސޫރައަށް ނިކަން ރަނގަޅަށް ބަލާބަލަ. އެއަށްފަހު ވަށައިގެން ފެންނަމުންދާ ތަސްވީރަށް ބަލާބަލަ…… ހީވޭތަ ވައްތަރުހެން. އެބަ ހީވޭތަ ދަންނަ މީހެއްހެން.” ޖާހަތު ބުނެލިއެވެ. ޔާނާ އިނީ އަނގަހުޅުވިފައެވެ. އޭނާ އެއްޗެކޭ ބުނަން އުޅުނަސް ޖާހަތުގެ އަވަސް ހަރަކާތްތަކުން އެއްވެސް ކަމެއް ވާވަރެއް ނުވެއެވެ.\n“ހަނދާނެއް ނެތް ދޯ؟… އޭރުން އަދި އާދޭ.” ޖާހަތު ޔާނާގެ އަތުގައި ހިފައިގެން ކޮޓަރިން ބޭރަށް ނިކުތެވެ. އަދި އެއަށްފަހު މިސްރާބު ޖެހީ އީމަންގެ ކޮޓަރިއަށެވެ.\n“މިކޮޓަރިއަށް ނިކަން ރަނގަޅަށް ބަލާލަބަލަ. ހީވޭތަ ގުޅުމެއްވާހެން. މިތަނުގައި އުޅުނުހެން ހީވޭތަ؟ އެފޮޓޯގަނޑުން ފެންނަމުން ދާ ފިރިހެންމީހާ އެއީ ދަންނަ މީހެއް ހެން ހީވޭތަ؟” ޖާހަތު ޔާނާއަށް އީމަންގެ ކޮޓަރި ދައްކާލަމުން ސުވާލުކުރިއެވެ. ސިކުންތަކަށް ވުރެ ސިކުންތެއް އޭނާގެ ހަރަކާތްތައްދިޔައީ އަވަސްވެ އަޑު ބާރުވަމުންނެވެ. ހަޤީޤަތަކީ ޖާހަތުގެ ކެތްތެރިކަން ކޮޅުން ލައިގެން ދާންފެށުމެވެ. އޭނާގެ ހިތް އެތަށް ގޮތަކުން އެއީ ޔާނާކަން ޘާބިތުކޮށްދެމުން ދިޔަ ނަމަވެސް ޔާނާ އެކަން ޤަބޫލުނުކުރުމުން ވަނީ ކެތްމަދުވެފައެވެ.\n“ނޫނީ ބަލާބަލަ އަހަރެންނަށް. ޔާނު ދަންނަ މީހެއްތަ އަހަރެން މިއީ. ނޫނީ އަހަރެންވެސް ހަނދާން ނެތުނީތަ؟ މިއީ ޔާނުގެ ޖާތުއޭ. ނިކަން ހަނދާންކޮށްބަލަ. ހެޔޮނުވާނެ.” އެންމެފަހުން ޖާހަތުއަށް ރޮވުނެވެ. ދެން އިތުރަށް ދައްކާނެ ވާހަކައެއް ނުވިސްނުނީއެވެ. ގައިގައި ކޮޅަށް ހުންނާނެ ވަރުނެތުމުން ރޮމުން ބިންމަތީގައި އިށީނދެލިއެވެ.\nޖާހަތުގެ ހާލަތު ފެނި ޔާނާ ފެންކަޅިވިއެވެ.\nAlhe yaana handhaan veba dhen\nzaan ves dhoa… story is very nice.\nWow v salhi..\nWow v reethi nxt prt avahah up kohdhehcheyy plx plx….\nV salhi mi partves next pat avahah up kohlahchey v kiyaa hithun meeny\nOh Yaanaa ge handhaan thah annaane in sha allah\nThis part v nice. Waiting for next part.\nލޯބި June 27, 2020\nގެއްލިދިޔަ ހަޔާތް….. 10\nހުވަފެނުގެ ރާނީ 21\nލޯބި January 17, 2019\nހިތާމަ ލޯބި May 19, 2019\nއަހަރެން އެނބުރި އަންނާނަން! … (1 ވަނަ ބައި)\nލޯބި February 28, 2019\nއަލްމާޝް – 1\nލޯބި June 28, 2015


Midhiya mahu service charge list ge emme kureegai Nautilas Maldives\nސާވިސް ޗާޖު ލިސްޓުގެ ކުރީގައި މިދިޔަ މަހު ނޯޓިލަސް މޯލްޑިވްސް\nރާއްޖޭގެ ރިސޯޓުތަކުގެ ތެރެއިން މިދިޔަ މަހު ސާވިސް ޗާޖުގެ ގޮތުގައި އެންމެ ބޮޑު އަދަދެއް ބެހި ރިސޯޓަކަށް ބ. އަތޮޅުގައި ހިންގާ ނޯޓިލަސް މޯލްޑިވްސް ވެއްޖެ އެވެ.\n“ރިސޯޓު ވޯކާސް މޯލްޑިވްސް” ފޭސްބުކް ޕޭޖުގައި ހާމަކޮށްފައިވާ ތަފާސްހިސާބުތައް ދައްކާ ގޮތުގައި މި މަހު އިތާފުށިން ވަނީ ސާވިސް ޗާޖުގެ ގޮތުގައި މީހަކަށް 1،623 ޑޮލަރު (25،026ރ.) ދީފަ އެވެ.\nމި ރިސޯޓުގެ އިތުރުން ބ.އަތޮޅުގައި ހިންގާ ރިސޯޓު ތަކުގެ ތެރެއިން ސާވިސްޗާޖް ލިބުނުވަރު ހާމަ ކޮށްފައިވަނީ އެންމެ ތިން ރިސޯޓުންނެވެ. އެއީ ވައްކަރު މޯލްޑިވްސް އާއި އަނަންތަރާ ކިހަވައް މޯލްޑިވްސް އަދި ރީތި ބީޗް ރިސޯޓެވެ.\nސާވިސްޗާޖްގެ ގޮތުން ބ. އަތޮޅުގައި އަބަދުވެސް އެންމެ ކުރީގައި އުޅޭ އަނަަންތަރާ ކިހަވައް މޯލްޑިވްސް އިން އޮގަސްޓް މަހު ލިބިފައިވަނީ 768 ޑޮލަރެވެ. ރީތި ބީޗް ރިސޯޓުން ސާވިސްޗާޖްގެ ގޮތުގައި ބަހާފައިވަނީ ބޮލަކަށް 588 ޑޮލަރު ނުވަތަ 9067 ރުފިޔާ އެވެ.\nރާއްޖޭގެ ހުރިހާ ޓޫރިސްޓު ފެސިލިޓީއަކުން ސާވިސް ޗާޖުގެ ގޮތުގައި 10 ޕަސެންޓު ނެގުން މިހާރު ވަނީ ގާނޫނީ ގޮތުން މަޖުބޫރުކޮށްފަ އެވެ. ސާވިސް ޗާޖު ނުދީފި ނަމަ ވަޒީފާ ދޭ ފަރާތް ބައި ލައްކަ ރުފިޔާއަށް ވުރެ ބޮޑު ނޫން އަދަދަކުން ޖޫރިމަނާ ކުރުމުގެ ބާރު، ލޭބާ ރިލޭޝަންސް އޮތޯރިޓީ (އެލްއާރުއޭ) އަށް އޮވެ އެވެ.


Gina bayaku Supari ge dhifaaugai: Aee loabivaan jehey varahvvure maa nurahkkaatheri ehccheh! - One Online\nޕްލާސްޓިކް މަދުކުރުމަށް ރާއްޖެ އެތެރެ ކުރުން މަނާތަކެތީގެ ތެރޭގައި ސުޕާރީ ބަންދުކޮށްފައިވާ ޕެކެޓް ހިމެނޭތީ މިހާރު ސޯޝަލް މީޑިއާއިން އެންމެ ގިނައިން ފެންނަނީ އެކަންބޮޑުވުމެވެ. ސުޕާރީއާ ނުލައި ނޫޅެވޭނެ ކަމަށް އެއްބަޔަކު އަންނަނީ ބުނަމުންނެވެ. އަދި ސުޕާރީ ޕެކެޓްގައި އެތެރެ ނުކުރެވޭނަމަ ދެން އެތެރެ ކުރަންވީ ގޮތްތަކުގެ ހިޔާލުތައް ވެސް އަންނަނީ ދެމުންނެވެ. ސުޕާރީގެ ދިފާއުގައި ދައުލަތުގެ ވެރިންގެ އިސްތިއުފާއަށް ވެސް އަންނަނީ ގޮވަމުންނެވެ.\nދިވެހިންނާއި ސުޕާރީއާ ގާތްގުޅުމެއް އޮންނަތާ އެތައް އަހަރުތަކެއް ވެއްޖެ އެވެ. އެއީ ގިނަ ދިވެހީންތަކެއް ގަވައިދުން ކައި އުޅޭ އެއްޗެކެވެ. ސުޕާރީއަކީ ދުފާތަކެތި ޕްރޮސެސް ކޮށްގެން ހަދާފައި ހުންނަ އެއްޗަކަށްވާއިރު އޭގައި ލާ ފޮނި ރަހައިން ގިނަ ބަޔަކަށް އެ ވަރަށް ކަމުދެ އެވެ. ސުޕާރީ އުފައްދަނީ ފެންފޯކާއި ހަކުރާއި ކުލަތައް ބޭނުންކޮށްގެންނެވެ.\nދިވެހީންނާއި ސުޕާރީއާ އޮތް ގުޅުން އެންމެ ރަނގަޅަށް ސިފަ ކުރެވޭ އެއް ސުވާލަކީ "ނެތްތަ ސުޕާރީއެއް؟"މި އެވެ. ރައްޓެހިންގެ ގާތުވެސް އެންމެ އާއްމުކޮށް އަހާ އެއް ސުވާލަކީ އެއީ އެވެ. ޖީބުގައި އަބަދުވެސް ސުޕާރި ހުސްނުކޮށް ގެންގުޅުމަކީ ބައެއް މީހުންގެ އާދަ އެކެވެ. އަދި ފޮށިގަނެގެން ސުޕާރީ ކާ މީހުން ވެސް މަދެއް ނޫނެވެ.\nކެންސަރަށް މަގުފަހި ކުރާ އެއްޗެއް\nދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯއިން 2004 ވަނަ އަހަރު ދިރާސާއެއްގެ އަލީގައި ބުނެފައިވަނީ ސުޕާރީގެ ސަބަބުން އަނގައިގެ ކެންސަރަށް މަގުފަހިވާ ކަމަށެވެ. ސުޕާރީގައި ނުރައްކާތެރި ދެ މާއްދާ ކަމަށްވާ އަލްކަލޮއިޑްސް އަދި ޕޮލިފެނޮލްސް އެކުލެވެ އެވެ. އެއީ ނުރައްކާތެރި ކެންސަރަށް މަގުފަހި ކުރާ ދެ މާއްދާ އެވެ. އެހެންކަމުން އަގަނޔަށް ކިތަންމެ މީރަސް ތި ކެވެނީ ނުރައްކާތެރި އެއްޗެކެވެ.\nސުޕާރީއަކީ އެ ކާން ފަށައިފިނަމަ އެޑިކްޓްވާ (ދެވިހިފާ) އެއްޗެކެވެ. މިއީ ސިއްހަތަށް އެތަކެއް ގެއްލުންދޭ އެއްޗެކެވެ. އެގޮތުން ސުޕާރީއަކީ ދަތްތަކާއި ހިރުގަނޑަށް ގެއްލުންދޭ އެއްޗެކެވެ. އަދި މިއީ ފަސޭހައިން ހަޖަމުވާ އެއްޗެއް ނޫނެވެ. އޭގައި އެކުލެވިފައިވާ އެކި އެކި ވިހަ މާއްދާތަކުގެ ސަބަބުން ކެންސަރު ޖެހުން ފަދަ ނުރައްކާ ބަލިތައް ޖެހުމުގެ ފުރުސަތު ބޮޑުވެ އެވެ. މީގެ އިތުރުންވެސް ހަށިގަނޑުގެ އެކި އެކި ގުނަވަންތަކުގައި ހިލަ އުފެދުމުގެ ފުރުސަތުވެސް ސުޕާރީ ކެއުމުގެ ސަބަބުން ބޮޑެވެ.\nރާއްޖޭގެ އާއްމު ބަލިތަކުގެ ޑޮކްޓަރަކު ވިދާޅުވިގޮތުގައި ސުޕާރީގެ ސަބަބުން އަނގައިގެ ކެންސަރާއި އަނގަޔަށް ތަފާތު ނުރައްކާތެރި ބަލިތައް ޖެހުމުގެ ފުރުސަތު ވަރަށް ބޮޑެއެވެ.\nސުޕާރީގެ ސަބަބުން ދިމާވެދާނެ ކަމަށް ޑޮކްޓަރު ވިދާޅުވި ކަންކަން:\n• ހިރުގަނޑު ދުޅަވުން،\n•\tދަތުގައި މެރައާއި ކޮބަޑިޖެހުން،\n•\tދަތްލުހުން ނޫނީ ފޭބުން،\n•\tދަތުގައި ރިހުން،\n•\tހިރުގަނޑުގައި ރިހުން\n•\tއަނައިގެ ތެރޭގައި މުލިހި ފާރު ފަދަ ތަކެތި ހެދުން\nސޯޝަލް މީޑިއާގައި ސުޕާރީގެ ދިފާއުގައި ބަހުސްތައް އެދަނީ ކުރިއަށެވެ. އެއީ ގިނަ ބަޔަކު އެޑިކްޓްވެފައިވާ އެއްޗަކަށްވާތީ އެވެ. ނަމަވެސް އެކަމަކަށް ލޯބި ކުރަންވާނީ އެކަމެއްގައި ފައިދާއެއް ވާ ނަމައެވެ. ސުޕާރީން އަނގަޔަށްލާ މީރު ރަހަޔަށްވުރެ ލިބޭ ގެއްލުން ބޮޑެވެ.\nގުޅޭ ޓެގު ސިއްހަތު މޯލްޑިވްސް ފުޑް އެންޑް ޑްރަގް އޮތޯރިޓީ


އިންވިޒިބަލް ޓެކްސްޓް: އޮޅުމަކުން ފޮނުވޭ މެސެޖް، އެ ލިބުނު ފަރާތުން ނުކިޔަނީސް ޑިލީޓްކޮށްލަދޭ އެޕްލިކޭޝަނެއް | ޖަޒީރާރާއްޖެ\nފުރަތަމަ ސަފުޙާ » އެޕް » ތަފާތު » ޓެކްނޮލޮޖީ\nއިންވިޒިބަލް ޓެކްސްޓް: އޮޅުމަކުން ފޮނުވޭ މެސެޖް، އެ ލިބުނު ފަރާތުން ނުކިޔަނީސް ޑިލީޓްކޮށްލަދޭ އެޕްލިކޭޝަނެއް\nMonday, 27 January 2014 | 19:07\nއޮޅުމަކުން އެހެން ނަންބަރަކަށް، ފޯނުން މެސެޖްކުރެވުނީ ހެއްޔެވެ؟ އެއް ގޮތަކަށްވެސް މިހާރަކު ހާސްވާނެކަމެއް ނެތެވެ. އެ ފޮނުވުނު މެސެޖް ލިބުނު ފަރާތުން ނުކިޔަނީސް އެ މެސެޖް ޑިލީޓްކޮށްލުމަކީ މިހާރު ތިބާގެ އިޚުތިޔާރުގައިވާ ކަމެކެވެ. "އިންވިޒިބަލް ޓެކްސްޓް" އިންސްޓޯލްކުރައްވާށެވެ. މި އެޕް މިހާރު އެންޑްރޮއިޑް އަދި ބްލެކްބެރީ ފޯނުތަކަށް ވެސް ލިބެން އެބަހުއްޓެވެ.\nއިންވިޒިބަލް ޓެކްސްޓް އަކީ ކުޅަދާނަ އަދި އެހާމެ ބޭނުންތެރި އެޕް އެކެވެ. ވަކިން ޚާއްސަކޮށް، ފޮނުވަންޖެހޭ މީހާނޫން އެހެންމީހަކަށް ފޮނުވޭ ނާޒުކު މެސެޖްތަކުގެ ނުރައްކަލުން ސަލާމަތްކޮށްދޭ އެހީތެރިއެކެވެ. މި އެޕް ގެ އެހީގައި، މެސެޖްލިބުނު ފަރާތުން އެ ލިބުނު މެސެޖް އަދި ނުކިޔާކަމަށް ވާނަމަ، އޭނާގެ ފޯނުގައިވާ މެސެޖް ތިބާގެ ފޯނުގެ އެހީގައިވެސް ވަގުތުން ވަގުތަށް ޑިލީޓްކޮށްލެވިދާނެއެވެ. އެވަރުން އަދި ނިމުނީކީ ނޫނެވެ.\nމި އެޕް ގެ އެހީގައި ޓެކްސްޓް މެސެޖްގެ އިތުރުން ވީޑިއޯ، އޯޑިއޯ އަދި ޕޮޓޯ ހިމެނޭ މެސެޖްވެސް ފޮނުވެއެވެ. އަދި، ލިބޭ ފަރާތުން ވަކި ވަގުތެއްގެ ތެރޭގައި މެސެޖް ނުކިޔައިފިނަމަ އެ މެސެޖް އަމިއްލައަށް އޭގެ ޒާތުން ފޮހެވޭގޮތް ހެދުމަށްޓަކާ ޓައިމަރ ގެ ބޭނުންވެސް ހިފިދާނެއެވެ.\nދެރަ އޮތީ އެންމެ ކަމެކެވެ. މެސެޖް ފޮހެވެނީ، ފޮނުވާފަރާތުގެ އިތުރުން ލިބޭފަރާތުގެ ފޯނަށްވެސް މި އެޕް އިންސްޓޯލް ކޮށްފައި ވާނަމަ އެވެ.


Dhanduverikamah Ithuru5Rah Dhookuranee\nދަނޑުވެރިކަން ކުރަން ދޫކޮށްފައިވާ ދަނޑެއް\nދަނޑުވެރިކަމަށް އިތުރު ފަސް ރަށް ދޫކުރަން ނިންމައިިފި\n16 އޮކްޓޯބަރ 2021 - 15:05:15\nރާއްޖޭގައި ދަނޑުވެރިކަމަށް އިތުރު ފަސް ރަށް ދޫކުރުމަށް ނިންމާފައިވާކަން ފިޝަރީޒް އެންޑް އެގްރިކަލްޗަރ މިނިސްޓަރު ޑރ. ހުސައިން ރަޝީދު ހަސަން ހާމަކުރައްވައިފިއެވެ.\nދަނޑުވެރިންގެ ދުވަހާއި، ދުނިޔޭގެ ކާބޯތަކެތީގެ ދުވަސް ފާހަގަކުރުމަށް، ރޭ ރ.ކަނޑޫޫގައި ބޭއްވި ޖަލްސާގައި ވާހަކަ ދައްކަވަމުން ޑރ. ހުސައިން ވިދާޅުވީ ދަޑުވެރިކަމަށް އިތުރު ރަށްރަށް ދޫކުރުމަށް ނިންމާފައިވާކަމަށެވެ.\nއެގޮތުން ދޫކުރާ ފަސް ރަށެއް ވަރަށް އަވަހަށް އިއުލާނު ކުރާނެކަމަށްވެސް ވިދާޅުވިއެވެ. މިހާރުވެސް ރާއްޖޭގައި ދަނޑުވެރިކަމަށް ހާއްސަކޮށް 50 އަށްވުރެއް ގިނަ ރަށް ދޫކޮށްފައިވެއެވެ.\nމި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހް ވެސް ބައިވެރިވެވަޑައިގެންފައިވެއެވެ.\nއެގޮތުން ރައީސްގެ ވާހަކަފުޅުގައިވަނީ، ރާއްޖޭގައި އޯގަނިކް ފާރމިން އަށް ޑިމާންޑް އޮތްކަމަށް ވިދާޅުވެފައެވެ.\n"އަޅުގަނޑުގެ އިލްތިމާސް އަކީ ތިބޭފުޅުން ދަނުވެރިކަމާއި އެކު ކުރިއަށްދާ އިރުގައި އޯގަނިކް ފާރމިންގ އަށް ބޮޑަށް ސަމާލުކަން ދީގެން ކުރިއަށް ދިއުން. އޭގަ މާކެޓް އެބަައޮތް. އުފައްދާތަކެތި އަގު ތަންކޮޅެއް ބޮޑުވެދާނެ. އެހެން ނަމަވެސް އޯގަނިކް ފާރމިންގ އަށް ރާއްޖޭގައި އޮތް ބާޒާރު ކުޑައެއް ނޫން" ރައީސް އިބްރާހިމް މުހައްމަދު ސޯލިހު ވިދާޅުވިއެވެ.\n"އަޅުގަނޑުމެންނަށް ޔަގީންކޮށް ދަންނަވަން އަދި ނުކެރުނު ނަމަވެސް، ރާއްޖޭގައި ވަނީ ބާވަތްތަކެއްގެ ބަލި ފެތުރެމުން އެބަދޭ. ބައެއް މީހުން ޢަބޫލުކުރާ ގޮތުގައި ދަނޑުވެރިކަމަށް ބޭނުންކުރާ ކެމިކަލާއި ގުޅުމެއް ހުރުމަކީ ވެދާނެ ކަމެއް. އަޅުގަނޑުމެން މިހާރު އެކަމުގެ ދިރާސާއެއް ހަމަދަމުން އެބަ ގެންދަން" ރައީސް ވިދާޅުވިއެވެ.\nރައީސް އިބްރާހިމް މުހައްމަދު ސޯލިހު، ތ.ކަނޑޫދޫއަށް ކުރައްވާ ދަތުރުފުޅުގައި، ދަނޑުވެރިކަމަށް ހާއްސަކޮށްގެން އެގްރޯނެޓުން ތައްޔާރުކޮށްފައިވާ " ދަނޑުވެރިޔާ " އަތްމަތީ ފޮތްވެސް އިފްތިތާހު ކޮށްދެއްވާފައިވެއެވެ.


SunOnline: Doctor G gai Ayushman fenigendha goiy dhakkalaifi\nޑޮކްޓަރު ޖީގައި އަޔޫޝްމަން ފެނިގެންދާ ގޮތް ދައްކާލައިފި\nއައިމިނަތު ލުބާ 22 Jul 2021, 10:54\nފިލްމުގައި އަޔޫޝްމަން ފެނިގެންދާ ގޮތް----\nބޮލީވުޑްގައި މިވަގުތު ހުރި އެންމެ ޑިމާންޑް ބޮޑު އެއް އެކްޓަރު އަޔޫޝްމަން ކުރާނާ ލީޑު ރޯލުން ފެނިގެންދާ ފިލްމު "ޑޮކްޓަރު ޖީ"ގެ ފަސްޓްލުކް ދައްކާލައިފިއެވެ.\nފިލްމުގެ އަންހެން ލީޑު ރޯލުން ރާކުލް ޕްރީތު ފެނިގެންދާއިރު މި ފިލްމަކީ އަޔޫޝްމަން ޑޮކްޓަރެއްގެ ރޯލުން ފެނިގެންދާ ފިލްމެކެވެ. ފިލްމުގައި އަޔޫޝްމަން ފެނިގެންދާ ގޮތް މިހާރު އާންމުކޮށްފައިވާއިރު އޭނާގެ އިންސްޓަގްރާމްގައި ވަނީ ފަސްޓްލުކްގެ ޕޯސްޓަރެއްވެސް އާންމުކޮށްފައެވެ. އޭގެން ފެނިގެންދަނީ އެކްޓަރު އަޔޫޝްމަން ޑޮކްޓަރެއްގެ ޔުނިފޯމް އަޅައިގެން ހުންނަ މަންޒަރެވެ.\nމި ފިލްމު ކުޅުމަށް އެއްބަސްވުމަށްފަހު އަޔޫޝްމަން ބުނީ ފިލްމީ ކެރިއަރުގައި ފުރަތަމަ ފަހަރަށް ޑޮކްޓަރެއްގެ ރޯލު ކުޅެލަން ލިބުމަކީ ލިބުނު ކުރިއެރުމެއް ކަމަށާއި މި ރޯލު ކުޅުމަށް އިންތިޒާރުކުރެވޭ ކަމަށެވެ. އޭނާ ބުނީ މި ފިލްމަކީ އޭނާއަށް ހުރިހާ ގޮތަކުން ވެސް ހާއްސަ ފިލްމެއް ކަމަށާއި ޝޫޓިން ފެށުމަށް ކެތްމަދުވެފައިވާ ކަމަށެވެ. އަދި މި ފިލްމުގެ ޝޫޓިން ފެށުމާއެކު އޭނާ ސްކޫލުގައި ދިރިއުޅުނު ގޮތް ހަނދާންވެ ހޮސްޓެލް ދިރިއުޅުން ހަނދާންވާނެ ކަމަށެވެ.\nފިލްމުގައި އަޔޫޝްމަން ކުޅޭނީ ޑރ. އުދޭ ގުޕްތާ ކިޔާ މީހެއްގެ ރޯލެވެ. އަދި ރަކުލް މި ފިލްމުގައި ކުޅޭނީ ޑރ. ފާތިމާ ކިޔާ ކެރެކްޓާއެކެވެ. މި ފިލްމުވެގެންދާނީ ރަކުލްއާއި އަޔޫޝްމަން ސްކްރީނުން އެކުގައި ފެނިގެންދާ ފުރަތަމަ ފިލްމަށެވެ. މި ފިލްމު ޕްރޮޑިއުސްކުރާނީ ޖަންގްލީ ޕިކްޗާޒްއިންނެވެ.\nސިންދްރެއްލާގެ ޓްރެއިލާ ވަރަށް ރީތި!\nޚުދާ ހާފިޒް2ގެ ޝޫޓިން ފަށައިފި\nއިއްލެގެ "މަޒްލޫމް" މާދަމާ ބައިސްކޯފަށް


ހާލަތުގެ ޝިކާރަ – ދިވެހި ނޫސް\nHome ⁄ ވާހަކަ ⁄ ހާލަތުގެ ޝިކާރަ\nއެދުވަހުވެސް އަހަރެން ނަސޭހަތްދިނީ ބިބީގެ ފިޔަފަޅުތަށް ރަނގަޅު ނޫންކަމަށް އަހަރެންނަށް ފެނުމުންނެވެ. އެކަމަކުވެސް ބިބީ އަހަރެންގެ ނަސޭހަތް ޤަބޫލު ނުކުރީ އެވެ. ކޮންމެ ދުވަހަކުވެސް އިރު އަރައެއް ނޫން ހެއްޔެވެ؟ އެހެންވިއްޔާ އިރު އޮއްސޭނެ އެވެ. މިއީ ބިބީގެ ވިސްނުން ހުންނަގޮތެވެ.\nބިބީ އަކީ އަހަރެންގެ ބޮޑުބޭބެ އެވެ. ބޮޑުބޭބެ އަށް ވިއެއްކަމަކު އަހަރެމެން ދެމީހުންގެ އުމުރުގެ އެހާ ބޮޑު ފަރަޤެއް ނުހުންނާތީވެ އަހަރެމެން ދެމީހުން އަބަދު އެއްކޮށް އުޅޭތީ ފެންނަނީއެވެ. ދެމީހުންގެ ތެރެއިން އަހަރެންގެ ވިސްނުން ތޫނުވެފައި މާ ބޮޑަށް ހަރުދަނާ ވާހަކަ ބައްޕަ ބުނާނެއެވެ. އަސްލު އެހެންވީ ސަބަބު އެނގޭނީ އާއިލާ މިހުންނަށެވެ. ބިބީ ވިހެއިއިރު ކުޑަ ކަމުން ކަރަންޓު ފޮއްޓެއްގައި ބިބީ ބާއްވަން ޖެހުން ވާހަކަ މާމަ ކިޔައިދިނެވެ. އެހެންކަމުން ބިބީގެ ވިސްނުން ކޮށީއެވެ.\nބިބީ އާއި އަހަރެން އަބަދުވެސް ރޮކެޓް އުދުއްސައިހަދަމެވެ. އަހަރެންނަކީ ރޮކެޓްގައި އިންނަން ޖެހޭ މީހާ ކަމުގައި އަހަރެން ބިބީ ކައިރީގައި ބުނެވުނު އަދަދެއްވެސް ނޭގެއެވެ. އަހަރެން ރޮކެޓްގައި ނީންނަނަމަ ރޮކެޓް ވެއްޓި މުޅި ދުނިޔެ ފަނާވެދާނެއެވެ. ދުނިޔޭގެ ސަލާމަތަށްޓަކައި އަހަރެން ކޮންމެ ފަހަރަކު ރޮކެޓުގައި އިންނަމެވެ.\nއެދުވަހުވެސް އަހަރެން އިނީ ރޮކެޓްގައެވެ. ރޮކެޓްގައި އިންނައިރު ހުރިހާ އެއްޗެއް ރީތިކޮށް ފެނެއެވެ. ބިބީ ހުރީ ފަރުބަދަމަތީގައެވެ. ބިބީގެ ފިޔަވަޅުތަށް ހުރިގޮތުން ކޮންމެފަދަ ވަގުތެއްގައިވެސް ބިބީ ހޫނު އަލިފާނަށް ވެއްޓިދާނެއެވެ. އެހެންވެ އަހަރެން ނަސޭހަތްދިނީ ފަރުބަދަމަތިން ފޭބުމަށްފަހު ދޮންވެލިގަނޑުމަތީގައި ހިނގުމަށެވެ. ބިބީ ބުނިގޮތުންނަމަ އިރުއޮއްސުމުން ހޫނު އަލިފާން ފިނިވެގެން ގޮސް އޭގެ މަތީގައި ހިނގާލެވޭ ވަރުވާނެ އެވެ. އެކަމަކު އިރުނުއޮއްސިއްޖެ ނަމަ ބިބީ ހޫނު އަލިފާނަށް ވެއްޓޭނެ ނޫންހެއްޔެވެ. ބިބީ ބުނީ އިރުއަރާފައި ހުރެއްޖިއްޔާ އިރު އޮއްސޭނެކަމަށެވެ. މިކަމާ އަހަރެން ވަރަށް ހިތްހަމަ ނުޖެހުނެވެ. އިރު މެދުއުޑުގައި ހަރުލާފަ ހުރެދާނެތީއެވެ. އިރު ނުއޮއްސި ބިބީ ހޫނު އަލިފާނަށް ވެއްޓި ގުރައަކަށް ބަދަލުވެދާނެތީއެވެ. އޭރުން އަހަރެން ކިހާ އެކަނި ވާނެ ހެއްޔެވެ؟ ބިބީ އަށް ހަމަ ނުވިސްނެނީއެވެ. އެންމެ ފަހުން އަހަރެންކައިރި އަށް ރުޅިއައީއެވެ. ބިބީ ގައިގައި ދަތްއަޅާ ބިބީ ނިތްކުރީގައި އަހަރެންގެ ނިތްކުރިން ޖެހި ޖެހީނުން ދެމީހުން ހެއަށް ގޮތްވީ އެވެ.\nއަސްލު ކަން ހިނގާ ދިޔަގޮތް އަހަރެންގެ ބައްޕަ އަށް އަހަރެން ކިޔައިދިނީމެވެ. އެހެން މީހަކާއި އަހަރެން ވާހަކަ ދައްކަން ބޭނުން ނުވާތީއެވެ. ބައްޕަ ތެދުވެގެން ބޭރަށް ނިކުތްތަން އަހަރެން ބަލަން އޮތީ މެވެ. ދެއަތް އެނދުގައި އައްސާފަ އޮތުމުން ކަރުދޮށް ކަހާލަން ބޭނުންވިޔަސް ނުކެހިފައެވެ.\nއަންސާރު ހޮސްޕިޓަލްގެ ޕްރައިވެޓް ކޮޓަރީގެ ދޮރު ކައިރިކޮށްލުމަށް ފަހު ބޭރަށް ނިކުތްއިރު ދީމާ ފެންކަޅިވެފައި ގޮނޑީގައި އިށީނދެ އިންތަން ފެނުނެވެ. މަޑުމަޑުން އެދިމާލަށް މިސްރާބު ޖެހުމަށްފަހު ހުރި ފިޔަވަޅުމަތީގައި މަޑުކޮށްލީ ޑޮކްޓަރ އިދުރީސް ފައިލެއް ހިފައިގެން އެދިމާލަށް އަންނަތަށް ފެނިފައެވެ. ދީމާ ވެސް ލޯފުހެލުމަށް ފަހު އަންސާރު ކައިރިއަށް އައިސް ހުއްޓުނެވެ.\n” ބައިޕޯލަރ ޑިސްއޯޑަރ ވިތު ސިވިއަރ ސްކިޒޮފްރޭނިއާރ!! އަންސާރު އަށް މިކަން އެނގިލައްވާ ދެއްތޯ؟ އިޝާގެ ބިހޭވިއަރ ވޮސްޓްވާހެން ހީވަންޏާ އެސައިލަމްއަށް ގެންދިއުމަށް އަޅުގަނޑު ދެންނެވީން ނޫންތޯ؟ އަދި އިޝާގެ ހާލަތު ބޭހުން ރަނގަޅު ނުވާ ވާހަކަ ވެސް އަޅުގަނޑު އެދުވަހު ދެންނެވީން… މިހާރު ދެން އިތުރު ޗޮއިސްއެއް ނެތް އެނގޭތޯ… އިޝާ މެންޓަލް އެސައިލަމް އަށް ބަދަލުކުރަން އަޅުގަނޑުމެން މަސައްކަތް ފަށަނީ!” ދީމާގެ ގިސްލުމުގެ އަޑު އިވުމުން އަންސާރު ދީމާގެ ކޮނޑުގައި އަތްޖައްސާލާ ފިރުމާލީ ހިތްވަރު ދިނުމުގެ ގޮތުންނެވެ.\n” ޑޮކްޓަރ! އަޅުގަނޑުގެ ކޮއްކޮ އައިސަރު…” އަންސާރުއަށް އަހާލެވުނެވެ.\n“އައިސަރުގެ ކިބައިން އެހާ ވައިލެންޓް ބިހޭވިއަރ އެއް އޮބްޒަރވް ނުކުރެވޭ.. އަދި ވަރަށް ކޯޕަރޭޓިވް. ބޭހުން އަސަރު އެބަ ކުރޭ އައިސަރުއަށް.. އެހެންވީމަ އައިސަރު އޮބްޒަވޭޝަންގަ މި ބަހައްޓަނީ.”\nއައިސަރު އާއި ނުލާ އިޝާ އެންމެ ހިނދުކޮޅެއްވެސް ވޭތުކުރާކަށް ބޭނުމެއްނުވާނެއެވެ. ދެމީހުން އެކީގައި އެއްކޮޓަރިއަކަށް ލަނީވެސް އެހެންވެގެންނެވެ. އަންސާރު މާޔޫސްވިއެވެ. އިޝާ އެކަނި ވާނެތީއެވެ. އަންސާރުގެ ހުރި އެންމެ ދަރިއެކެވެ. އެދަރިފުޅު ބޭނުން ކޮންމެ ކަމެއް އަންސާރު ކޮށްދެން ބޭނުންވެއެވެ. އެދަރިފުޅު ރަނގަޅުވުމަކީ އޭނާގެ އެންމެ ބޮޑު އުއްމީދެވެ. އެކަމަށްޓަކައި އަންސާރުގެ އެއްބަޑު އެއްބަފާ ކޮއްކޮ އައިސަރު އަކީ ވެސް ސިކުނޑީގެ ބަލިމީހަކަށް ހަދައި އިޝާގެ ހާލަތުގެ ޝިކާރައަކަށް އައިސަރު ހެދީ އިޝާގެ ހާލަތު ރަނގަޅުވެދާނެ ކަމަށް އޭނައަށް އިހްސާސް ކުރެވުމުންނެވެ. އެކަމަކު މިއަދު އެކަމަކަށްޓަކައި އޭނާ އެންމެ ބިރުގަތް ކަންތަށް ލައިގަތީއެވެ. އިޝާ މެންޓަލް އެސައިލަމްއަށް ގެންދަންޖެހުނީއެވެ. އައިސަރު ބަލަހައްޓަން ބޭނުން ނޫނަސް އައިސަރު ބަލަހައްޓަން ޖެހުނީއެވެ. ދެން ހަދާނެގޮތެއް އަންސާރުއަށް ނޭގި އިޝާ ފުރޮޅުލީ ގޮޑިއެއްގައި އެސައިލަމްގެ ވެހިކަލަށް އެރުވި މަންޒަރު ބަލަހައްޓައިގެން ހުރެވުނެވެ. އެވަގުތު ޑޮކްޓަރ އިދްރީސް އައިސް އަންސާރު ކައިރީގައި މަޑުމަޑުން ބުނެލިއެވެ.\n“އަންސާރުގެ އެދިލެއްވުމަކަށް އައިސަރުގެ ކޭސް އަޅުގަނޑު ހޭންޑަލްކުރީ… އަންސާރު ބޭނުންވި ގޮތަށް.. އެކަމަކު ދެން މިކަން ހުއްޓަވާލައްވާ!! އައިސަރުއަށް އިހްމާލުވާތަން ދެކެން އަޅުގަނޑު ދެން ނުހުންނާނަން. 12 އަހަރު މި ގޮތަށް އުޅެވިއްޖެ.. އެންމެ ކަތި ފިޔަވަޅެއްވެސް އެޅީ ރިޕޯރޓް ކުރަންޖެހޭ ފަރާތަށް އަޅުގަނޑު ޑޮކިޔުމެންޓް ތަކާއެކު ރިޕޯރޓް ކުރާނަން. ”\nއަންސާރުގެ ކޮނޑުގައި އަތްބާއްވާލުމަށްފަހު ޑޮކްޓަރ އިދުރީސް ކާރުގެ ތަޅުދަނޑި އަތުތެރެއަށްލައި މުށްބާރުކޮށްލަމުން ކާރުގެ ތެރޭގައި އިށީނެވެ. އަދި ހިތްހަމަ ޖެހުމުގެ ނޭވައެއް ދޫކޮށްލީ އަހަރު ތަކަކަށް ފަހު މިނިވަންކަން އިހްސާސް ކުރެވުމުންނެވެ. އެދުވަހު9އަހަރުގެ އައިސަރުގެ ބައިޕޯލަރ ޑިސްއޯރޑަރ ހުރި ކަމަށް ޑައިގްނޯސްކޮށް އަންސާރުގެ 8 އަހަރުގެ ބައިޕޯލަރ ހުރި ދަރިފުޅާއި އޭރު ނޯރމަލްކޮށް ހުރި އައިސަރު އާއި އެއް ހާލަތަކަށް ގެނައީ ހަމަ ފައިސާގެ ދަހިވެތިކަމުގައެވެ. އޭގެ 12 އަހަރު ފަހުން މިއަދު އެކަން ރަނގަޅުކުރުމަށް ފުރުސަތު ލިބުމުން ފަސްނުޖެހި އެކަން ކުރެވުނީތީ ޑޮކްޓަރ އިދްރީސް ހާސް ފަށުން ޝުކުރުކުރިއެވެ.\nކާރުގެ ކުޑަދޮރުގެ ބިއްލޫރިގަނޑުން ބޭރުބަލައިލި ވަގުތު ހޮސްޕިޓަލްގެ ކުޑަދޮރުން ބޭރުބަލަންހުރި އައިސަރު ޑޮކްޓަރ އިދްރީސްގެ ލޮލުގައި އަޅައިގަތެވެ. އެވަގުތު ކަންކުރެވުނު ގޮތާއި މެދު ސުވާލު އުފެދުނީ އައިސަރުގެ މޫނުގެ ކުލަވަރު ފެނިފައެވެ.\nއެމީހުން ބޭބީ އެގެންދަނީ ކޮންތަނަކަށް ބާއެވެ؟ ބިބީ ދާންޖެހޭނެ ބާއެވެ؟ އައިސަރު އަށް ވިސްނުމަށް ނައީ ދެން ހަދާނެ ގޮތެކެވެ. ބޭބީ އާއެކު ނުގޮސްފިނަމަ އަނެއްކާ ދޮންބެ ރުޅި އަތުވެދާނެއެވެ. ރޭގަނޑު ގަޑީގައި ބިބީ ގުދަނުގައި ތަޅުލާފަ ބަހައްޓައިދާނެއެވެ. ބިބީ ހަދާނީ ކިހިނެއް ހެއްޔެވެ؟\n” އައިސަރު! އެކަމާ ހާސްނުވޭ! އަހަރެން މިހިރީނު! ދޮންބެއަށް ވެސް، އެއްކަލަ ފަލަ ޑޮކްޓަރަށްވެސް އެއްކަމެއްވެސް ނުކުރެވޭނެ! އައިސަރު މިގަޑީގައި ނިދާލާ! ”\nއަބަދުވެސް އައިސަރުއަށް އައިމަން ދައްކާ ވާހަކަ އަޑުއިވެއެވެ. އެހެން މީހުންކައިރީގައި އައިމަން ބުނާގޮތަށް އައިސަރު ކަންތަށް ކުރާ ވާހަކަ ނުބުނުމަށް އައިމަން އަންގާފައި އޮންނާތީވެ އައިސަރު ނުބުނަނީއެވެ. ބޭބީ އެކަނި ވިޔަސް އައިސަރު އެކަންޏެއް ނުވެއެވެ. އައިމަން ހުންނާތީއެވެ. އައިމަން ބުނާގޮތުންނަމަ ހުރިހާ ކަމެއް ދެންދާނީ ރަނގަޅަށެވެ. ބޭބީ ދިޔައީމައި ހުރިހާ ކަމެއް ރަނގަޅުވީއެވެ. އައިސަރު އެނދުގައި އޮށޯވެ ލޯމަރައި ބާރުކޮށްލީ ނިދާލުމުގެ ބޭނުމުގައެވެ.\nކެޓެގަރީ: ކުރުވާހަކަ އުފެއްދުންތެރި\n???Naseyhaiyy therivanee not rude???\n???And i love it keep it up???\nThi enmennah ves furathama v goiyy ingeynee\nrangalhah kee nama ennu.furathama comment kuraairu rangalhah kiyaabala dhw.after that comment plz noonee rangalhu kolaashey miveni thankolhen eyrun reethi vaaney buneema vaahaka liyaa meehaa ah ves v bodu hiyy vareh libeyne dhw.i know that eki meehunge hiyaalu hunaanee eki gothah kan but……. plz\nConcept molhey bunee ??\nއެއީ ސިކުނޑި ހަމަ ނުޖެހޭ ކުދިން. އެކުދިންގެ ނަޒަރުން ވާހަކަ ފަށާފަ ، ނިންމާފަ އެއިނީ. މެދު ތެރެއިން އެއީ އެކުދިންގެ ދިރިއުޅުމުގަ ތިބި އެހެން މީހުންގެ ނަޒަރުން ވާހަކަ ގެނެސް ދީފަ\nOhumeh nufilaa ehgothakah vs vaanuvaaga nimuniruvs\n?? Mi v kihineh ??\nneyge miga v eggothrhvrx.. feshinsureh nimendhen vaanyvaa ga.. mithi kadaey.. liyanyaa thankolheh rangalhu ehcheh liyefa publish kohbbe dhw\nSikidi hulhuwaalaigen kieema v goiy egije… meehun liyaa waahaka ah ufehdhuntheri hiyaalu dheyn neygenyaa nudhee hurebal..\nMee creative writing. Abadhu loabeege vaahaka kiyaa myhunnakah mikahala vaahaka eh get eh nuvaane\nMolhiyya mi vee goiy ragalhah kiyaidheebala!!\nސޮރީ ފަހުން އެގުނީ ވީގޮތް\nއޭގައި ބިބީ އަކާއި ބޭބީ އަކާއި އެއީ ސިކުޑި ހަމަނުޖެހޭ ދެކުދިން. ދެން އެއީ އެކުދިންގެ ބެލެނިވެރިން. ބޭބީ އާއި ބިބީ އަކީ ކަޒިން. ބޭބީ އަކީ އަސްލު ބަލި ކުއްޖެއް، ބިބީ ބަލި ކުއްޖެއްކަމަށް ހެދީ ޑޮކްޓަރ އާއި ބޭބީގެ ބައްޕަ ރޭވުމެއްގެ ތެރެއިން. ދެން ފަހުން ޑޮކްޓަރ އެކަމަށް ހިތާމަކޮށް އެކަން ހުއްޓުވީ. ހުއްޓުވިފަހުން ޑޮކްޓަރ އަށް ޝައްކުވީ ބިބީ އަކީ ވެސް އަސްލް ހަމަ ސިކުޑީގެ ބަލި ކުއްޖެއްކަން. ބީބީ އަކީ އައިސަރު އައިސަރު ގެ ހިޔާލީ މީހެއް އައިމަން އަކީ.\nMee kocheh. Olhun bolhun. Mulhin kada.\nވުޟޫކުރާއިރު ބޮލުގައި ފެންލެވެނީ ރަނގަޅަށްކަން ޔަޤީންކުރާށެވެ!


Roadha nuhifa meehun hifumah Malaysia officialun nikumejje - The Press\nSaturday, September 21, 2019 25 °C moderate rainLast Updated 50 minutes ago\nރޯދަ ނުހިފާ މީހުން ހިފުމަށް މެލޭޝިއާ އޮފިޝަލުން ނިކުމެއްޖެ!\nއައިޝާ ރީމާ 24 May 2019, 11:18\nމެލޭޝިއާގެ ރެސްޓޯރަންޓެއްގެ އެތެރެ/ ފޮޓޯ: އާރްޓީ\nފަހުދިހައަށް ކުޑަތަންވެފައިވާ ބަރަކާތްތެރި ރަމަޟާން މަހުގެ ރޯދަ ނުހިފާ އުޅޭ މީހުން ދެނެގަތުމަށް މެލޭޝިއާގެ އޮފިޝަލުން ކައްކާއިންނާ ވެއިޓަރުންގެ ގޮތުގައި ޖާސޫސް ކުރަން ނިކުމެއްޖެއެވެ.\nމުސްލިމުންގެ މެޖޯރިޓީ އޮންނަ މެލޭޝިއާގެ ކާބޯތަކެތި ވިއްކާ ތަންތަނުގައި ވެއިޓަރުންނާ ކައްކާއިންގެ ގޮތުގައި ހެދުން އަޅައިގެން ކަމާ ބެހޭ އޮފިޝަލުން ހަރަކާތްތެރިވަމުންދާއިރު، އިންސާނީ ހައްގުތަކުގެ ނަމުގައި ވަކާލާތު ކުރާ ފަރާތްތަކުން ދަނީ މިކަން ކުށްވެރި ކުރަމުންނެވެ. އެގޮތުން މިއީ ޖާސޫސު ކުރުމުގެ ބޭއަދަބީ އަމަލެއް ކަމަށް އެ ފަރާތްތަކުން ދަނީ ސިފަކުރަމުންނެވެ.\nގަސްތުގައި ރޯދަ ދޫކޮށްލާ މީހުން ހޯދުމަށް މެލޭޝިއާގެ ސެގާމަތު މުނިސިޕަލް ކައުންސިލުން ފަށާފައިވާ އޮޕަރޭޝަނާ ބެހޭ ގޮތުން ވާހަކަ ދައްކަމުން އެ ކައުންސިލްގެ ރައީސް މުޙައްމަދު މަސްނީ ވަކިމާން ބުނީ ޖާސޫސީ އޮފިޝަލުންގެ ގޮތުގައި މަސައްކަތްކުރަން ހޮވާފާނީ ހަމުގެ ކުލަ އަނދިރި އޮފިސަރުން ކަމަށާ، އެކަން އެހެން ކޮށްފައިވަނީ އެފަދަ ފަރާތްތަކުން ދައްކާ ވާހަކަތަކާ ބުނާ އެއްޗެއް ގާބުލުކުރުމަށް މެލޭޝިއާގެ އާންމުންނަށް ފަސޭހަވެފައި އޮތަތީ ކަމަށެވެ. މެލޭޝިއާގައި ކާބޯތަކެތި ވިއްކުމުގެ ޚިދުމަތްދޭ ގިނަ އައުޓްލެޓްތަކުގައި މުޅިންހެން މަސައްކަތްކުރަނީ ދުނިޔޭގެ އެކި ހިސާބުތަކުން އެގައުމަށް ހިޖުރަކޮށްފައިވާ މަސައްކަތްތެރިންނެވެ.\nރަމަޟާން މަހުގެ ދުވާލުގެ ވަގުތުތަކުގައި، ކާބޯތަކެތި ވިއްކާ ރެސްޓޯރަންޓް ކެފޭ ފަދަ ތަނަކުން މުސްލިމަކު އެއްޗެއް ގަންނަތަން ފެނިއްޖެނަމަ، ޖާސޫސީ އޮފިސަރުން އެ މީހެއްގެ ފޮޓޯ ނަގައެވެ. އަދި އިތުރު ފިޔަވަޅު އެޅުމަށްޓަކައި ދީނީ ކަންކަމާ ބެހޭ އިދާރާއާއި އެ ފޮޓޯ ހަވާލުކުރެއެވެ.\nމެލޭޝިއާގެ ގާނޫނު ހަމަޖެހިފައިވާ ގޮތުން ގަސްތުގައި ރޯދައަށް ނުހުރެއްޖެކަން ސާބިތުވެއްޖެނަމަ6މަސްދުވަހުގެ ޖަލު ހުކުމެއް އިއްވޭނެއެވެ. ނުވަތަ 240 ޑޮލަރުން ޖޫރިމަނާ ކުރެވޭނެއެވެ. ނުވަތަ2އަދަބުވެސް ދެވިދާނެއެވެ.\nމުސްލިމު އަންހެނުންގެ ހައްގުތައް ޕްރޮމޯޓް ކުރުމަށް މެލޭޝިއާގައި ހަރަކާތްތެރިވާ "ސިސްޓާޒް އިން އިސްލާމް" ޖަމާއަތުން ބުނީ މިއީ ލަދުވެތި އޮޕަރޭޝަނެއް ކަމަށާ، މިއި އިސްލާމް ދީނާ ބެހޭ ގޮތުން ނުރަނގަޅު މެސެޖުތަކެއް މުސްލިމުންގެ އިތުރުން ޣައިރު މުސްލިމުންނަށްވެސް ފޯރުކޮށްދޭ އޮޕަރޭޝަނެއް ކަމަށެވެ. އަދި މިހާރުން މިހާރަށް މި އޮޕަރޭޝަން ހުއްޓާލުމަށްވެސް އެ ޖަމާއަތުންވަނީ ގޮވާލާފައެވެ.\n32 މިލިއަން މީހުން މެލޭޝިއާގައި ދިރިއުޅެމުންދާއިރު، %60 އަކީ މައިގަނޑު ގޮތެއްގައި މެލޭ ދަރިކޮޅުގެ މުސްލިމުންނެވެ. ދެން ގިނައިން އުޅެނީ ޗައިނާއާއި އިންޑިއާ ދަރިކޮޅުގެ ޣައިރު މުސްލިމުންނެވެ.


SunOnline: Salma aai Quran gai vaa reethi vaahakathah 28\nސަލްމާއާއި ގުރްއާނުގައިވާ ރީތި ވާހަކަތައް 28\nއިޔާޒު ނަސީމް 21 May 2020, 15:13\nރާބިޙުގެ ދުޢާއާ އެކު ހޮހޮޅައިގެ އާނގަ މަތީގައި އޮތް ހިލަގަނޑު ކުޑަ ތަންކޮޅެއް ދުރަށް ޖެހުނެވެ. އަދި ހޮހޮޅައިގެ ތެރެއަށް ވަޔާއި އަލި ވަންނަ ވަރުގެ ޖާގައެއް އުފެދުނެވެ.\n"އަލްޙަމްދު ލި ﷲ." ޢައްމާރު ބުންޏެވެ.\n"އެންމެ ފަހުން ސާފު ވައިކޮޅެއް ލިބިއްޖެ." ޒިޔާދު ބުންޏެވެ.\nތިން މީހުން ވެގެން ހިލަ ދުރަށް ލެވޭ ތޯ އަނެއްކާވެސް މަސައްކަތް ކުރިއެވެ. އެހެންނަމަވެސް ކާމިޔާބެއް ނުވިއެވެ.\n"މައިންބަފައިންނަށް ކަމޭ ހިތުމަކީ ވާޖިބެއް. އަދި އެހައިމެ ސަވާބު ބޮޑު ކަމެއް. އިސްރާ ސޫރަތުގައި ﷲ ވަޙީ ކުރައްވާފައި ވާ ބަސްފުޅެއްގެ މާނައިގައި ވަނީ - އެއިލާހަށް މެނުވީ، ތިޔަބައިމީހުން އަޅުކަން ނުކުޅައުމަށާއި، މައިންބަފައިންނަށް ހެޔޮކޮށް ހިތުމަށް، ކަލޭގެފާނުގެ ވެރިއިލާހު ކަނޑައަޅުއްވައި އެންގެވިއެވެ. އެ ދެމީހުންކުރެ އެކަކު، ނުވަތަ އެ ދެމީހުން ތިބާގެގާތުގައި ތިބެ، މުސްކުޅިކަމާ ހަމަޔަށް ފޯރައްޖެނަމަ، އެދެމީހުންނަށް أُف ވެސް ނުބުނާށެވެ! (އެބަހީ: ނުރުހުމުގެ ކިތަންމެ ކުޑަ ބަހެއްވިޔަސް ނުބުނާށެވެ!) އަދި އެ ދެމީހުންނަށް، އަޑުލައި ނުހަދާށެވެ! އަދި މާތް ބަހަކުން އެ ދެމީހުންނަށް ބަސްބުނާށެވެ! (23) އަދި އޯގާވެރިވުމުގެގޮތުން، ނިކަމެތިކަމުގެ ފިޔަ، ތިބާ އެ ދެމީހުންނަށްޓަކައި ތިރިކޮށްލާށެވެ! އަދި ބުނާށެވެ! އަޅުގެ ވެރިއިލާހު! ކުޑަކުއްޖަކު ކަމުގައި މިއަޅާވީދުވަހު، އެދެމީހުން މިއަޅާ ބަލައިބޮޑުކުރި ފަދައިން، އެ ދެމީހުންނަށް رحمة ލައްވައިފާނދޭވެ! (24) ތިޔަބައިމީހުންގެ ހިތްތަކުގައިވާ ކަންތައް ދެނެވޮޑިގަތުންބޮޑީ، ތިޔަބައިމީހުންގެ ވެރިއިލާހެވެ. ތިޔަބައިމީހުންނީ، صالح ބަޔަކުކަމުގައިވާނަމަ، ފަހެ، ހަމަކަށަވަރުން، އެކަލާނގެ حضرة އަށް رجوع ވާ މީހުންނަށް، ގިނަގިނައިން ފާފަފުއްސަވާ އިލާހުކަމުގައި އެއިލާހު ވޮޑިގެންވެއެވެ. (25) - ޞަދަޤަ ﷲ އަލްޢަޡީމް." ގާޒީ ޞަފިއްޔުއްދީނު ވިދާޅުވިއެވެ.\n"އެ ހިލަގަނޑު ދުރަށް ޖެހުނީ އޭނާގެ ދުޢާގެ ސަބަބުން ތޯ؟" އަމީރާ ޞަފާ އެއްސެވިއެވެ.\n"އާނ. ދަރިފުޅާ! ﷲގެ އަމުރުފުޅަށް އެ ހިލަ ހަރަކާތް ކުރީ. އަދި އައްޔާއި ވައި ވަންނާނެ ވަރުގެ ޖާގައެއް ހެދުނީ. އަދި އެމީހުންނަށް އޭގެ ސަބަބުން ކޮންމެވެސް ވަރެއްގެ ހިތްހަމަ ޖެހުމެއް ލިބުނު." ގާޒީ ޞަފިއްޔުއްދީީނު ވިދާޅުވިއެވެ.\n"އެހެންނަމަވެސް އެ މީހުންނަށް ކުރިމަތި މުސީބާތަށް އަދިވެސް ނިމުމެއް ނާދޭ ނޫންތޯ؟ އެމީހުންނަށް އެ ހޮހޮޅައިން ނުނުކުމެވޭ ނަމަ، އެ ތަނުގައި ތިބެ ހަލާކު ވެގެން ދާނެ." އަމީރު މުޙައްމަދު ވިދާޅުވިއެވެ.\n"ރަނގަޅު ވާހަކައެއް. ކިހިނެއް އެމީހުން ކައިބޮއި ހަދާނީ ވެސް." އަމީރާ ޞަފާ ވިދާޅުވިއެވެ.\n"އަދި އެހެން އެމީހުންނަށް ތިބެވޭނީ ކިހާ އިރެއް ވާން ދެން؟ ކާ އެއްޗެއް އަދި ބޯ އެއްޗެއް ނެތި." އަމީރު މުޙައްމަދު އެއްސެވިއެވެ.\n"ބައްޕާ! ދެން ވީ ކިހިނެއް ތޯ؟" ސަލްމާ އެއްސެވިއެވެ.\n"ދެން ވީ ގޮތް ބައްޕަ ކިޔައި ދޭނަން މާދަމާ! ބައްޕަ ތިޔަ ކުދީންގެ ކިބައިން އެދެނީ އިހުލާސްތެރިކަމާ އެކު ﷲ އަށް ދުޢާ ކުރުން. ދުޢާ ކުރުުމަކީ އަޅުކަމެއް. ދުޢާ ނުކުރުމަކީ ބޮޑާާ ވެގަތުމެއް." ގާޒީ ޞަފިއްޔުއްދީނު ވިދާޅުވިއެވެ.\n"ހެޔޮ ފަތިހަކަށް ހޭލުމުގެ ތައުފީގު ކާފައަށް ﷲ ދެއްވާށި!" އަމީރާ ޞަފާ ވިދާޅުވިއެވެ.\n"ދަރިފުޅުމެންނަކީ ހެޔޮކަމުގެ އަހުލުވެރީން. އިންޝާ ﷲ." ގާޒީ ޞަފިއްޔުއްދީނު ވިދާޅުވިއެވެ.\n"ދޮރު މަތީގައި ކާކު؟" ކޮޓަރީގެ ދޮރުގައި ޓަކި ޖަހާ އަޑަށް ގާޒީ ޞަފިއްޔުއްދީނު އެއްސެވިއެވެ.\n"އަޅުގަނޑު. ސަލްމާ!" ސަލްމާ ވިދާޅުވިއެވެ.\n"ވަދޭ ދަރިފުޅާ!" ގާޒީ ޞަފިއްޔުއްދީނު ވިދާޅުވިއެވެ.\n"ބާއްޖަވެރި ހެނދުނެއް ބައްޕާ! ރަނގަޅަށް އަވަހާރަ ލެއްޕެވުނު ކަމަށް އުއްމީދު ކުރަން." ސަލްމާ ވިދާޅުވިއެވެ.\n"ﷲ އަށް ޙަމްދު ކުރަން. ދަރިފުޅާ ބުނެބަލަ، ޚަލީފާގެ ހާލުކޮޅު މިހާރު ކިހިނެއް ތޯ؟" ގާޒީ ޞަފިއްޔުއްދީނު ވިދާޅުވިއެވެ.\n"އަލްޙަމްދު ލި ﷲ. ހަރާރަތު ކޮންމެވެސް ވަރަކަށް ތިރި ވެއްޖެ." ސަލްމާ ވިދާޅުވިއެވެ.\n"ހޭފުޅު އަރައްޖެ ތަ؟" ޞަފިއްޔުއްދީނު ވިދާޅުވިއެވެ.\n"ނޫން. ހިތާމައަކީ އެއީ. އަދިވެސް ހޭފުޅެއް ނެތް." ސަލްމާ ވިދާޅުވިއެވެ.\n"ހާދަ ދެރައޭ! އެއްވެސް އެއްޗެއް ފަރީއް ނުކުޅުއްވާތާ ވެސް މިހާާރު ދެ ދުވަސް މި ވީ. އަދި ފެން ފަރީއްކޮޅެއް ވެސް ނުހިއްޕަވާ!" ޞަފިއްޔުއްދީނު ވިދާޅުވިއެވެ.\n"އެމަނިކުފާނުގެ އަނގަފުޅަށް ބޭސްވެރިޔާ ތިކިތިކިން ފެންފޮދު އަޅަމުން ދޭ. އަދި ބޭހާއި ހަށިގަނޑު ވަރުގަދަ ކޮށް ދޭ ފަދަ ސަރުބަތު ތިކިތިކި ވެސް އެ ގޮތަށް އެބަ ދޭ." ސަލްމާ ވިދާޅުވިއެވެ.\n"އެމަނިކުފާނަށް ﷲ ޝިފާ ދެއްވާށި! ބައްޕަ މި ދަނީ ފަނޑިޔާރު ގެއަށް. މަސައްކަތް ނިމުމާ އެކު އެނބުރި އަންނާނަން އިންޝާ ﷲ." ގާޒީ ޞަފިއްޔުއްދީނު ވިދާޅުވިއެވެ.\n"ބައްޕައާ އެކުގައި ސަލާމަތްތެރިކަން ލަައްވާށި!" ސަލްމާ ވިދާޅުވިއެވެ.\n"ގާޒީ. ގާޒީ." ގާޒީ ޞަފިއްޔުއްދީނުގެ ގުރާ ގޮވަމުން ދިޔައެވެ.\n"ގާޒީ ވަޑައިގަންނަވާނެ! އިންތިޒާރު ކުރޭ!" ގުރައާ މުހާތަބުކޮށް ޒަޣުލޫލު ބުންޏެވެ.\n"ގާޒީ. ގާޒީ." ގުރާ ގޮވައިލިއެވެ.\n"މިއީ ކޮން ކަމެއް؟ ޒަޣުލޫލު!" ގާޒީ ޞަފިއްޔުއްދީނު އެއްސެވިއެވެ.\n"އެއީ ހުއްމުސް ގުރާ ނޫންތޯ؟" ޒަޣުލޫލު ދެންނެވިއެވެ.\n"އެއީ ހުއްމުސް ގުރާ ކަން އެބަ އެނގޭ. ކާކު ފަނޑިޔާރުގޭގެ ސަރިޔަތުގެ މަޖިލީސް ކުރާ ކޮޓަރިއަށް އޭތި ގެނައީ؟" ގާޒީ ޞަފިއްޔުއްދީނު ސުވާލު ކުރެއްވިއެވެ.\n"ދެ ދުވަސް ވެއްޖެ ނޫން ތޯ މަނިކުފާނު ގެއަށް ވަޑައި ނުގަންނަވާ ތާ. އެހެންވެ އަޅުގަނޑު ހިތަށް އެރީ މި ތަނަށް އޭތި ގެނައިމާ މަނިކުފާނަށް އޭތި ފެންނާނެއޭ. އަދި އޭއްޗަށް ވެސް މަނިކުފާނު ފެނުމުން ހަމަ ޖެހުން ލިބޭނެއޭ. އެހެން ވެ އަޅުގަނޑު އޭތި މި ތަނަށް ގެނައީ." ޒަޣުލޫލު ބުންޏެވެ.\n"އެއަށް ކާން ދިނުމުން ފުދޭނެ. ދެން ކޮށީގެ ދޮރު ހުޅުވާލާފައި ބެހެއްޓުމުން އޭތި އުދުހިއުދުހިފައި އައިސް ކޮށްޓަށް ވަންނާނެ. މިއީ ފަނޑިޔާރުގެ. މިއީ ރަސްމީ ތަނެއް. އަހަރެމެންގެ އަމިއްލަ ކަންކަމާއި ތަކެތި ގެނެސް ޖަމާ ކުރާން ހުރި ތަނެއް ނޫން މިއީ. އެ ވަރު ޒަޣުލޫލަށް ވިސްނޭން ވާނެ." ގާޒީ ޞަފިއްޔުއްދީނު ވިދާޅުވިއެވެ.\n"މިހާރު އޭތި ގެންދާން ވީ ތޯ؟" ޒަޣުލޫލު އެހިއެވެ.\n"މިހާރަކު ނޫން. މިހާރު ޒަޣުލޫލު ދިޔައިމާ ފަނޑިޔާރުގޭގެ މަސައްކަތަށް އުނިކަން އަންނާނެ. ގުރާ ކޮށްޓަށް ލާފައި މި ކޮޓަރީން ބޭރުގައި އެއް ކައިރީގައި ބަހައްޓާ! މައްސަލަ ޖެހިގެން އުޅޭ ދެމަފިރިއެއްގެ މައްސަލަ ބެލުން މިއަދު ފުރަތަމައަށް އޮތީ." ގާޒީ ޞަފިއްޔުއްދީނު ވިދާޅުވިއެވެ.\nގުރާ ކޮށްޓަށް ލައިގެން ނުކުމެ ޒަޣުލޫލު އެ ކޮށީގެ މަތީގައި ފޮތިގަނޑެއް އަޅާފައި އެނބުރިލި ވަގުތު، އަމަނުގެ ވެރިޔާ މުފްތާޙު އައިސް ކައިރިއަށް ހުއްޓިވަޑައިގަތެވެ.\n"އިއްޒަތްތެރި ގާޒީ ކޮބައިތޯ؟" މުފްތާޙު އެއްސެވިއެވެ.\n"އެބަ އުޅުއްވާ! އިންނެވި ރަސްމީ ކޮޓަރިކޮޅުގައި." ޒަޣުލޫލު ދެންނެވިއެވެ.\n"މުހިއްމު ކަމެއްގައި މި އައީ. އަޅުގަނޑު އިންތިޒާރުގައި މަޑު ކޮށް ލާނަން. މި ވަގުތު ހޫނު ގަހުވަ ތަށްޓެއް ގެނެސް ދީ." މުފްތާޙު ވިދާޅުވިއެވެ.\n"ވިދާޅު ވި ގޮތެއް ސާހިބާ!" ޒަޣުލޫލު ދެންނެވިއެވެ.\n"މި ތަނުން މޭވާ ކޮޅެއް އަހަރެން ކައިލިޔަސް ގާޒީގެ އެއްވެސް މައްސަލައެއް އޮންނާނެ ހެންނެއް ހިއެއް ނުވޭ." މޭޒުމަތީގައި ހުރި މޭވާ ވަށީީން ރަތް އާފަލެއް ނަގަމުން މުފްތާޙު ވިދާޅުވިއެވެ.\n"ކީއްވެ އަހަރެން މޭވާއެއް ނަގާ އިރަށް ގާޒީއަށް ތި ގޮވާން ފެށީ. އޭ ޒަޣުލޫލު!" މުފްތާޙު ވިދާޅުވިއެވެ.\n"އަޅުގަނޑެއް ނުގޮވަން ސާހިބާ!" ޒަޣުލޫލު ދެންނެވިއެވެ.\n"ކޮން ދޮގެއް ހަދާކަށް. އަހަރެންގެ މި ދެ ކަންފަތުން އަޑު އެހިން." މުފްތާޙު ވިދާޅުވިއެވެ.\n"ކާކު ވާހަކަ ދައްކަނީ؟" މުފްތާޙު ހައިރާންކަމާ އެކު އެއްސެވިއެވެ.\n"އެއީ ހުއްމުސް ގުރާ." ޒަޣުލޫލު ދެންނެވިއެވެ. އެހެން ދަންނަވާފައި ގުރާ ކޮށީގެ މަތީގައި އޭނާ އެޅި ފޮތިގަނޑު ނެގިއެވެ.\n"މި ތަނަށް މީތި ގެނައީ ގާޒީ ވިދާޅުވެގެން ތަ؟" މުފްތާޙު އެއްސެވިއެވެ.\n"ނޫން. އެއީ އަޅުގަނޑުގެ ކުށް. ޚަލީފާ އާލާސްކަންފުޅާ އުޅުއްވާ އިރު، ގަނޑުވަރުގައި އަމީރާ ޞަފިއްޔާ އަރިހުގައި ގާޒީ ހުންނަވާ އިރު މި ގުރާ ފެނިވަޑައި ނުގަންނަވާނެތީ މި ތަނަށް ގެނައީ އަޅުގަނޑު. އެކަމަކު އެކަމާ ގާޒީ ވެސް ހިތްޕުޅާ ނުވި." ޒަޣުލޫލު ދެންނެވިއެވެ.\n"ޚަލީފާގެ އާލާސްކަންފުޅޭ! ކިހިނެއް ކަލެއަށް އެނގުނު ކަމެއް ތިޔައީ." މުފްތާޙު ސުވާލު ކުރެއްވިއެވެ.\n"ގާޒީ ގޭގައި ނޫޅުއްވައި ގަނޑުވަރުގައި އުޅުއްވާތީ އަޅުގަނޑަށް ވިސްނުނީ." ޒަޣުލޫލު ދެންނެވިއެވެ.\n"ޒަޣުލޫލު! އަޑު އަހާ! ޚަލީފާގެ އާލާސްކަންފުޅަކީ ބޯޑޫ ސީއްރެއް." ފިލިތައް ދިގުކޮށް ދަންމަވާފައި މުފްތާޙު ވިދާޅުވިއެވެ.\n"ޚަލީފާގެ އާލާސްކަންފުޅު. ޚަލީފާގެ އާލާސްކަންފުޅު." ގުރާ ތަކުރާރުކޮށް ގޮވާން ފެށިއެވެ.\n"ދައުލަތުގެ ހައިބަތަށް ޓަކައި ހުއްޓާލާ! ހުއްމުސް!" ހުއްމުސް ގުރައާ މުހާތަބުކޮށް މުފްތާހު ވިދާޅުވިއެވެ.\nއަމީރު މުރާދު އިންނެވީ އާލާސްކަންފުޅާ އޮންނެވި ބައްޕާފުޅު ސުލްޠާން ސަލީމުގެ އެނދުދާންކޮޅުގެ ކައިރީގައި ހުރި ގޮނޑިއެއްގައެވެ. އެ ވަގުތު އެ ކޮޓަރިކޮޅަށް ތުއްޕުޅު ދެ އަމީރުން ވެސް ވެދެވަޑައި ގަތެވެ.\n"ބައްޕާ! ކާފާފުޅުގެ ހާލުކޮޅު މިހާރު ކިހިނެއް ތޯ؟" އަމީރާ ޞަފާ އެއްސެވިއެވެ.\n"އަޑު މަޑު ކުރޭ ދަރިފުޅާ! ކާފާފުޅަށް އުނދަގޫފުޅު ވެދާނެ." އަމީރު މުރާދު ވިދާޅުވިއެވެ.\n"އަޅުގަނޑު ބޭނުން ވަނީ ކާފާފުޅު ހެއިފުޅު ލައްވާން. އެއްޗެއް ފަރީއްކުޅުއްވުމަށް." އަމީރު މުޙައްމަދު ވިދާޅުވިއެވެ.\n"އެހެން ހެދުން ރަނގަޅެއް ނުވާނެ ދަރިފުޅާ! ދެބެން ބޭރަށް ގޮސް ކުޅެލާ!" އަމީރު މުރާދު ވިދާޅުވިއެވެ.\n"ބައްޕާ! އަޅުގަނޑުމެން މި ތަނަށް އައީ ކުޅޭކަށް ނޫނޭ. އަދި މިއީ އަޅުގަނޑުމެންގެ ކުޅޭ ގަޑިއެއް ވެސް ނޫން.' އަމީރު މުޙައްމަދު ވިދާޅުވިއެވެ.\n"އަޅުގަނޑުމެން މި ތަނަށް އައީ ކާފާފުޅުގެ ހާލުކޮޅު ދެކިލައި، ކާފާފުޅަށް އެހީތެރި ވާން." އަމީރާ ޞަފާ ވިދާޅުވިއެވެ.\n"އެހެން ވެއްޖެއްޔާ ވާހަކަ ނުދައްކައި މަޑުމަޑުން ތިބޭ އިށީނދެގެން. އަޑުގަދަ ނުކުރާތި." އަމީރު މުރާދު ވިދާޅުވިއެވެ.\n"ޔާ ރައްބަލް ޢާލަމީން އަޅަމެންގެ ކާފާފުޅަށް ޝިފާ ދެއްވައި ފާނދޭ!" އަމީރު މުޙައްމަދު ދުޢާ ކުރައްވާން ފެށްޓެވިއެވެ.\n"ޔާ ރައްބަލް ޢާލަމީން ކާފާފުޅަށް ޝިފާ ދެއްވައި ފާނދޭ! ލާއިލާހަ އިއްލާ އަންތަ." އަމީރާ ޞަފާ ވެސް ދުޢާ ކުރެއްވިއެވެ.\nއެ ދެ ބޭފުޅުން ދުޢާ ކުރައްވާން ފެށްޓެވި ތަނާ ސުލްޠާން ސަލީމުގެ ލޯފުޅު ކުޑަކޮށް ހުޅުވުނެވެ. އަދި އަނގަފުޅު ވެސް ހުޅުވައިލައްވާން އުޅުއްވިހެން ހީވިއެވެ.


SunOnline: Rasheed ge anhenun kudairussure ulhenee rashugai, Rasheed ashaai anbimeehaa ah ves flat libunu\nރަޝީދުގެ އަންހެނުން ކުޑައިރުއްސުރެ އުޅެނީ ރަށުގައި، ދެ މީހުންނަށް ވެސް ފްލެޓު ލިބުނު\nއައިޝަތު ފަރީޙާ 05 Mar 2019, 21:52\nކޮމަންޑޫ ދާއިރާގެ ޕީއެންސީ ކެންޑިޑޭޓް އިބްރާހިމް ރަޝީދު އިދުރީސް\nރައްޔިތުންގެ މަޖިލީހުގެ އިންތިހާބުގައި ޕީއެންސީގެ ޓިކެޓުގައި ކޮމަންޑޫ ދާއިރާ އަށް ވާދަކުރައްވާ އިބްރާހިމް ރަޝީދު އިދުރީސް އަށާއި އޭނާގެ އަނބިކަނބަލުން ވެސް ހިޔާ މަޝްރޫއުގެ ފްލެޓު ލިބުނު ފަރާތްތަކުގެ ލިސްޓުގައި ހިމެނިއްޖެއެވެ.\nހިޔާ މަޝްރޫއުގެ ދަށުން ފްލެޓު ލިބުނު މީހުންގެ ނަންތައް އާންމު ކޮށްފައިވާއިރު ރަޝީދަށް ފްލެޓު ލިބުނީ ނުކުޅެދުންތެރިކަން ހުންނަ ފަރާތްތަކާއި އާއިލާތަކަށް ހާއްސަ ކެޓަގަރީ އިންނެވެ. އޭނާގެ އަނބިކަނބަލުން އާމިނަތު ރިސާލާއަށް ފްލެޓު ލިބިފައިވަނީ 18 އަހަރާއި 40 އަހަރާ ދެމެދުގެ މީހުންގެ ކެޓަގަރީ އިންނެވެ.\nދެމަފިރިއަކު ފްލެޓު ލިބޭ ލިސްޓުގައި ހިމެނިއްޖެ ނަމަ، އެތަނުން ކޮންމެވެސް އެކަކު ފްލެޓު ދޫކޮށްލަން ޖެހޭނެއެވެ. ފްލެޓު ދޭނީ ދެމަފިރިންގެ ތެރެއިން ކޮންމެވެސް އެކަކަށެވެ.\nރަޝީދުގެ ދެކަނބަލުންް ފްލެޓު އެނގުމުން ލިބޭ ލިސްޓުގައި ހިމެނޭކަން އެނގުމުން އެ ދެކަނބަލުން ނިސްބަތްވެލައްވާ ށ. ފޯކައިދޫގެ ރައްޔިތުން ދަނީ ފާޑުކިޔަމުންނެވެ. ހާއްސަކޮށް އަނބިކަނބަލުން ރިސާލާ އަކީ ފެށުނީއްސުރެ ރަށުގައި ދިރިއުޅުއްވާ ފަރާތަކަށްވެފައި، ނުކުޅެދުންތެރިކަން ހުންނަ ފަރާތްތަކުގެ ކެޓެގަރީ އަށް އެ ދެކަނބަލުން ފިޓުވާ އެއްވެސް ސަބަބެއް ނެތް ކަމަށް ރަށުގެ މީހުން ބުނެއެވެ.\nފޯކައިދޫ ކައުންސިލްގެ ރައީސް މުހައްމަދު ރާޝިދު މިރޭ "ސަން" އަށް ވިދާޅުވީ ރަޝީދުގެ ދެކަނބަލުންގެ އަމިއްލަ ގެ ފޯކައިދޫ ގައި ހުންނަ ކަމަށާއި އެ ގެ ހުންނަނީ ރަނގަޅު ފެންވަރަކަށް ދެ ބުރިއަށް ހަދާފައި ކަމަށެވެ. ރަޝީދަކީވެސް ވަރަށް ފަހަކާ ޖެހެންދެން ފޯކައިދޫގައި އުޅުނު މީހެއް ކަމަށާއި އެ ދެ ކަނބަލުންގެ ދަރިންގެ ތެރޭގައި ނުކުޅެދުންތެރިކަން ހުންނަ ކުއްޖެއް ހުންނަކަން "ނޭނގޭ" ކަމަށް އޭނާ ވިދާޅުވިއެވެ.\n"ހުރިހާ ކުދިންވެސް އުޅެނީ ރަށުގައި. ރަށު ސްކޫލުގައި. އޭނާގެ އަންހެނުންވެސް އުޅެނީ މި ރަށުގައި، އެއީ ފެށުނީއްސުރެ ރަށުގައި އުޅޭ މީހެއް،" ރާޝިދު ވިދާޅުވިއެވެ.\nށ. އަތޮޅު ކައުންސިލްގެ ނައިބު ރައީސް އަބްދުﷲ ނާހިދު ވިދާޅުވީ ރަޝީދަކީ ފާއިތުވި ދެ ދައުރުގައި އަތޮޅު ކައުންސިލްގައި ހިމެނިވަޑައިގަތް މެންބަރެއް ކަމަށެވެ. އެގޮތުން 2011 ވަނަ އަހަރު ރާއްޖޭގައި ބޭއްވި ފުރަތަމަ ލޯކަލް ކައުންސިލްތަކުގެ އިންތިހާބުގައި ށ. އަތޮޅު ކައުންސިލަށް ރަޝީދު ހޮވިވަޑައިގެންނެވި ކަމަށާއި ޖެހިގެން އައި އިންތިހާބުގައިވެސް ކާމިޔާބުވެ ވަޑައިގެން ކައުންސިލްގެ ނައިބު ރައީސްގެ މަގާމު އަދާކުރެއްވި ކަމަށެވެ.\nއަދި ރަޝީދު މާލެ ބަދަލުވެލެއްވީ 2017 ވަނަ އަހަރުގެ އިންތިހާބުން ނާކާމިޔާބުވެލެއްވުމުން، ކައުންސިލްގެ ދައުރު ހަމަވިފަހުން ކަމަށްވެސް ނާހިދު ވިދާޅުވިއެވެ.\n"އޭގެ މާފަހުން 2018 ވަނަ އަހަރުގެ ކުރީކޮޅު ނޫނީ 2017 ވަނަ އަހަރުގެ ފަހުކޮޅު ރަޝީދު މާލެ ބަދަލުވީ އެޑިއުކޭޝަން މިނިސްޓްރީގެ ވަޒީފާއެއް ލިބިގެން،"\nރަޝީދަށް ނުކުޅެދުންތެރިކަން ހުންނަ ފަރާތްތަކުގެ ކެޓަގަރީ އިން ފްލެޓު ލިބިލެއްވީތީ ހައިރާންވާކަމަށްވެސް ނާހިދު ވިދާޅުވިއެވެ.\nމިކަމާ ގުޅޭގޮތުން ރަޝީދުގެ ބަހެއް ހޯދާލަން "ސަން" އިން މިރޭ ގުޅާލުމުން އޭނާ ވިދާޅުވީ "އޭގައި އޮންނަ ގަވައިދު ސަން އޮންލައިންއަށް އެނގޭތޯ؟" އެވެ. އަދި ރަޝީދަށް ފްލެޓު ލިބުނީ ހައްގުން ކަމަށް ގަބޫލު ކުރައްވަންތޯ ސުވާލު ކުރުމުން ވިދާޅުވީ އޭނާ އަށް ފްލެޓު ލިބުނީ ގަވައިދުން ކަމަށެވެ.\n"ގަވާއިދުގެ އިމުގެ ތެރެއިން އަޅުގަނޑަށް ފްލެޓު ލިބިފައި ހުންނާނީ އިނގޭތޯ. އެއީ އަޅުގަނޑު މިކޮޅުގައި ވަޒީފާގައި ހުއްޓާ، 41 އަހަރާ 18 އަހަރާ ދެމެދުގެ މީހުންނަށް ހުޅުވާލީ [ފްލެޓަށް ލާން]. އެ ގަވާއިދުގައި އޮންނާނެ މިކޮޅުގައި ވަޒީފާއެއްގައި ހުންނަ މީހެއްގެ އަނބިމީހަގެ ނަމުގައި ލެވޭނެ ކަމަށް. [މާލޭގައި] ވަޒީފާގައި ހުންނަ މީހެއްގެ އަނބިމީހާގެ ނަމުގައި ހުށަހަޅައިގެން އަޅުގަނޑުގެ އަނބިމީހާއަށް ލިބުނީ،" ރަޝީދު ވިދާޅުވިއެވެ.


Raees nominate kuri, Fandiyaaru Rauoof aa gulhey shakuvaathakeh\nފަނޑިޔާރު ރައޫފް: އޭނާއާ ގުޅޭ ސުލޫކީ މައްސަލައެއް ވަނީ ހުށަހަޅާފަ - އަވަސް ފޮޓޯ\nސުޕްރީމް ކޯޓަށް އައްޔަން ކުރުމަށް ހައިކޯޓުގެ ފަނޑިޔާރު އަބްދުއް ރައޫފް އިބްރާހިމްގެ ނަން ރައީސް އިބްރާހިމް މުހައްމަދު ސޯލިހު، ޖުޑީޝަލް ސާވިސް ކޮމިޝަން (ޖޭއެސްސީ)އަށް ހުށަހަޅާފައިވާއިރު އޭނާއާ ގުޅޭ ޝަކުވާތަކެއް އެ ކޮމިޝަނަށް ހުށަހަޅައިފި އެވެ.\nއަމިއްލަ ފަރާތަކުން މިއަދު ކޮމިޝަނަށް ޝަކުވާތަކެއް ހުށަހަޅާފައިވާއިރު އެ ޝަކުވާތައް ބެލުމާމެދު ކޮމިޝަނުން ގޮތެއް ނިންމި ކަމެއް އެނގިފައެއް ނުވެ އެވެ. އާންމު ގޮތެއްގައި ޖޭއެސްސީއިން ޝަކުވާއާ ގުޅޭ މައުލޫމާތު މީޑިއާއާ ހާމަ ކުރަނީ އެ މައްސަލައެއް ބަލަން ނިންމާ ހާލަތުގަ އެވެ.\nއެނގިފައިވާ ގޮތުގައި އަމިއްލަ މީހަކު ޖޭއެސްސީއަށް ހުށަހަޅާފައިވަނީ ފަނޑިޔާރު ރައޫފް ގާކޮށިން ފްލެޓް ހޯއްދެވި މައްސަލައެކެވެ. އެ ޝަކުވާގައި ބުނެފައިވަނީ އެ ފްލެޓް ހޯއްދެވީ ކުރީގެ ސަރުކާރުން ބޭނުންވި ގޮތަށް މައްސަލައެއް ނިންމުމަށްފަހު އޭރުގެ ހައުސިން މިނިސްޓަރު ޑރ. މުހައްމަދު މުއިއްޒުއާ ބައްދަލުކުރެއްވުމަށްފަހު ކަމަށެވެ.\nމި ތުހުމަތުތައް ފަނޑިޔާރު ރައޫފަށް އަމާޒުވެފައިވާއިރު، އޭނާގެ ނިޔަތާމެދު ސުވާލު އުފެދޭ ކަމަށް ބުނެ ރައީސް ސޯލިހަށް ވެސް އަމިއްލަ ފަރާތަކުން ސިޓީއެއް ފޮނުވާފައިވާ ކަމުގެ މައުލޫމާތު ވަނީ ލިބިފަ އެވެ.\nފަނޑިޔާރު ރައޫފްގެ ނަން ރައީސް ސޯލިހު ފޮނުއްވީ މިހާރު ސުޕްރީމް ކޯޓުން ހުސްވެފައިވާ ތިން ފަނޑިޔާރުންގެ މަގާމުގެ ތެރެއިން އެއް މަގާމަށް އައްޔަން ކުރުމަށް ލަފާ ހޯދުމަށެވެ. ޖޭއެސްސީއިން އޭނާއާ އިންޓަވިއުކޮށް ރައީސް ސޯލިހަށް ލަފާ އަރުވާނެ އެވެ.\nސުޕްރީމް ކޯޓުން ހުސްވެފައިވަނީ ކުރީގެ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި ކުރީގެ ފަނޑިޔާރު އާދަމް މުހައްމަދާއި ކުރީގެ ފަނޑިޔާރު އަބްދުﷲ އަރީފްގެ މަގާމެވެ. މި ތިން ފަނޑިޔާރުންގެ މައްސަލަތައް ވެސް ޖޭއެސްސީއިން ބެލި އެވެ.\nއެގޮތުން ފަނޑިޔާރު ދީދީ އާއި ފަނޑިޔާރު އާދަމް ވަކިކޮށްފައިވަނީ ޖޭއެސްސީއިން އެގޮތަށް ރައްޔިތުންގެ މަޖިލީހަށް ހުށަހަޅައިގެންނެވެ. ފަނޑިޔާރު އަރީފް އަމިއްލައަށް ރިޓަޔާ ކުރެއްވީ އެވެ. މި ތިން ފަނޑިޔާރުންގެ މައްސަލަތައް ބެލުމުގައި ވެސް ފަނޑިޔާރު ރައޫފް ހަރަކާތްތެރިވެފައިވެ އެވެ.\nމި މައްސަލަތައް ފެންމަތިވުމާއެކު ފަނޑިޔާރު ރައޫފް ވަނީ ޖޭއެސްސީގެ މަގާމުން އިސްތިއުފާ ދެއްވާފަ އެވެ.\nއާންމު ގޮތެއްގައި ޖޭއެސްސީއިން އަމަލު ކުރާ ގޮތުންނަމަ، ފަނޑިޔާރަކަށް އައްޔަންކުރާ ފަރާތަކާމެދު ޝަކުވާއެއް ހުށަހަޅައިފައިވާނަމަ އެ މައްސަލައެއް ބަލާ ނިންމުމަށްފަހު ނޫނީ އޭނާއަށް މަގާމު ދިނުމާމެދު ގޮތެއް ނުނިންމަ އެވެ. މިކަމުގައި ޖޭއެސްސީއިން އަދި ވަކި އެއްޗެއް ނުބުނެ އެވެ.


ރާއްޖެއިސްލާމް | ދަރިން ތަރުބިއްޔަތުކުރުން – 1\nކޮންމެ މަންމައަކާއި ބައްޕައަކުވެސް އެމީހުންގެ ދަރީންނާމެދު ވަރަށް ފޮނި އުންމީދުތަކެއްކުރާނެއެވެ. އެމީހުންގެ ދަރިފުޅު ބޮޑުވެގެން ޑޮކްޓަރަކަށް އިންޖިނޭރަކަށް ސައިންސުދާނަކަށް ޢިލްމުވެރިޔަކަށް ނުވަތަ އެހެންވެސް ރޮގަކުން މޮޅުމީހަކަށްވެ ދުނިޔެ އާއި އާޚިރަތުގެ ކާމިޔާބީ ހޯދުމަށް އެދޭނެއެވެ. އަދި މި މަޤްޞަދަށްޓަކައި ގިނަ މައިންބަފައިން އެމީހުންގެ ހުރިހާ މުދަލަކާއި ޢިލްމަކާއި ވަގުތެއް އެމީހުންގެ ދަރީންނަށްޓަކައި ޤުރުބާންކުރެއެވެ. މަތީ ފާސްތަކާއި ޑިގްރީތަކުގެ ވެރިންނަށް އެދަރިން ހެދުމަށްޓަކައި، ދުނިޔޭގެ ކާމިޔާބީ ހޯދައިދިނުމަށްޓަކައި ރެއާ ދުވާލު ވަރުބަލިކަމެއް ފޫހިކަމެއްނެތި ބުރަ މަސައްކަތް ކުރެއެވެ. ނަމަވެސް އާޚިރަތުގެ އަބަދީ ޙަޔާތް ދަރިންނަށް ކާމިޔާބުކޮށްދިނުމަށްޓަކައި މަސައްކަތްކޮށްދެވެނީ އަޅުގަނޑުމެންގެ ތެރެއިން ކިތައް މައިންބަފައިންނަށްތޯއެވެ؟\nދަރިން ތަރުބިއްޔަތުކުރުމުގެ އެންމެ ބޮޑު ޒިންމާއެއް އެޅިފައިވަނީ މައިންބަފައިންގެ ބޮލުގައިކަމާމެދު ގިނަ ބަޔަކު އެއްބަސްވާނެއެވެ. މިކަމަށް އިޝާރާތްކުރައްވައި ރަސޫލުﷲ ޞައްލައްﷲ ޢަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނައިގައިވެއެވެ. [ކޮންމެ ކުއްޖަކުވެސް ދުނިޔެއަށް އުފަންވަނީ ފިޠުރަތުގެ ސާފުކަންމަތީއެވެ. އެކުއްޖާ ޔަހޫދީއަކަށް ނުވަތަ ނަޞާރާއަކަށް ނުވަތަ މަޖޫސީއަކަށްވެސް ހަދަނީ އެކުއްޖާގެ މައިންބަފައިންނެވެ. (ބެލެނިވެރިންނެވެ.)] (މުއްތަފަޤުން ޢަލައިހި) ރަސޫލުﷲ ޞައްލައްﷲ ޢަލައިހި ވަސައްލަމަގެ މިޙަދީޘްފުޅާމެދު ފުންކޮށް ނަޒަރު ހިންގައިލުމުންވެސް ހާމަވެގެންދާ ޙަޤީޤަތަކީ އަޅުގަނޑުމެންގެ ދަރީންނަށް ދުނިޔެއާ އާޚިރަތުގައި ޙާޞިލްވާ ކާމިޔާބީއަކާއި ނާކާމިޔާބީއެއް ބިނާވެގެންވަނީ މައިންބަފައިން އެކުދިންނަށްދޭ ތަރުބިއްޔަތެއްގެ މައްޗަަށްކަމެވެ. އެހެންކަމުން މިމަތިވެރި ޒިންމާގެ މުހިއްމުކަމުގެ ސަބަބުން އަޅުގަނޑުމެންގެ މިޒަމާނުގައި ވަކިން ޚާއްޞަ ސަމާލުކަމެއް ދޭންޖެހޭ ދާއިރާތަކެއް އެބަހުއްޓެވެ. އެކަންތައްތަކާމެދު ކިތަންމެ ގިނައިން ވާހަކަދެއްކިޔަސް ވިސްނާފިކުރު ހިންގިޔަސް ގިނައެއްނުވާނެއެވެ.\nމިޒަމާނުގެ ނަފްސިއްޔާތުގެ މާހިރުންވެސް ވިދާޅުވާގޮތުގައި ކުއްޖާގެ އެންމެ ފުރަތަމަ ދެއަހަރަކީ އޭނާގެ ސިކުނޑި ހެދިބޮޑުވުމަށްޓަކައި ވަރަށްވެސް މުހިއްމު ދުވަސްތަކެކެވެ. މިދެއަހަރުގެ ތެރޭގައި ކުއްޖާގެ ސިކުނޑީގެ ފަންސާސް އިންސައްތަ ހެދިބޮޑުވެއެވެ. އަދި އަށްއަހަރުގެ ތެރޭގައި އަށްޑިހަ ޕަސެންޓް ފުރިހަމަވެއެވެ. އެހެންކަމުން ޅަޢުމުރުގައި ދަރިންނަށް އުގަންނައިދީ ތަރުބިއްޔަތުކުރުމަށް ގަދައަޅައި މަސައްކަތްކުރަންޖެހެއެވެ. ﷲ އިރާދަކުރެއްވިއްޔާ އޭގެ ހެޔޮނަތީޖާ ކުއްޖާ ބޮޑުވެގެން މުޖުތަމަޢަށް ނުކުންނައިރު ފެނިގެންދާނެއެވެ. ދަރިން ހެޔޮގޮތުގައި އިސްލާމީ ތަރުބިއްޔަތެއް ދިނުމަށްޓަކައި އެކުދިންގެ ވިސްނުމާއި އުޅުމާއި އަޚްލާޤަށް އެއްވަރަކަށް ސަމާލުކަންދޭންޖެހެއެވެ. މިމަޤްޞަދު ޙާޞިލްކުރުމަށްޓަކައި ޚާއްޞަ ސަމާލުކަމެއްދޭންޖެހޭ ބައެއް ކަންތައްތައް ބަޔާންކޮށްލާނަމެވެ.\nﷲ ގެ ކަލާމްފުޅާއި މާތް ނަބިއްޔާ z ގެ ސުންނަތް\nއަޅުގަނޑުމެން މިއެދޭ އިސްލާމީ ތަރުބިއްޔަތުގެ ބިންގަލަކީ ﷲ ގެ ކަލާމްފުޅެވެ. ދަރިންނަކީ ކީރިތިޤުރުއާން ކިޔަވާ، އެފޮތުގެ އާޔަތްތައް ހިތުދަސް އޭގެ މަފްހޫމް ދަންނަ އަދި އޭގެ ޙުކުމްތަކަށް ޢަމަލުކުރާ ކުދިބަޔަކަށް ހެދުމަށް ބެލެނިވެރިން މަސައްކަތްކުރަންޖެހެއެވެ. ދަރިންގެ ހިތްތަކުގައި ޤުރުއާން އުނގެނުމުގެ ޝައުޤުވެރިކަން އުފައްދަންޖެހެއެވެ. އަދި ކީރިތިޤުރުއާނަކީ އިންސާނާގެ ޙަޔާތުގެ އެންމެހާ ކަމަކަށް ތެދުމަގުދައްކައިދޭ ފޮތެއްކަމާއި ކޮންމެ ކަމެއްގައިވެސް އެފޮތަށް ރުޖޫޢަވުމުގެ އާދަ ދަރިންގެ ގައިގައި އަށަގަންނުވަން ޖެހެއެވެ.\nހަމަ އެގޮތަށް މާތް ނަބިއްޔާ z ގެ ސުންނަތަކީ ކީރިތިޤުރުއާނުގެ ޝަރަޙަކަމާއި ސުންނަތާނުލައި ކީރިތިޤުރުއާން ފުރިހަމަޔަށް ވިސްނައިނުގަނެވޭނެކަން ބުނެދޭންޖެހެއެވެ. އަދި އެކަލޭގެފާނުގެ ސުންނަތަކީ އާދައިގެ އެއްޗެއްނޫންކަމާ ޤުރުއާނަށް ޢަމަލުކުރާފަދައިން ސުންނަތުގައި އައިސްފައިވާ އަމުރާ ނަހީތަކަށްވެސް ތަބާވާންޖެހޭނެކަން ވިސްނައިދޭންޖެހެއެވެ. މިކަން ކުރުމަށް އޮތް އެންމެ ރަގަޅުގޮތަކި ޚުދް މައިންބަފައިން ރިވެތި ނަމޫނާ ދައްކާ ބައެއްކަމުގައިވެ، ޤުރުއާނާ ސުންނަތަށް ޢަމަލުކުރުމެވެ. ދަރީންނާއެކު ޤުރުއާން ކިޔެވުމުގައި ބައިވެރިވެ، އޭގެ މާނަ ދަރީންނަށް ވިސްނައިދިނުމެވެ. އަދި ކީރިތި ނަބިއްޔާ z ގެ މަތިވެރި އިރުޝާދުތައް ދަރިންނަށް ކިޔައިދިނުމެވެ. އަދި އިލާހީ އާޔަތްތަކާއި ނަބަވީ އިރުޝާދުތަކުގެ އަލީގައި އީމާންކަމާ އަޚުލާޤިއްޔާތުގެ ތަފާތު ބައިތަކާމެދު އެކުދިންގެ ހޭލުންތެރިކަން އިތުރުކުރުވުމަށް މަސައްކަތްކުރުމެވެ.\nފޮތްތަކާއި ނޫސް މަޖައްލާތައް\nކުޑަކުދީންގެ ސިކުނޑި ބިނާކުރުމާ ފަސާދަކުރުމުގައި ނޫސް މަޖައްލާތަކަކީވެސް ވަރަށްބޮޑު ރޯލެއްކުޅޭ އެއްޗެކެވެ. އެހެންކަމުން ރަގަޅު މަޢުލޫމާތު ލިއްބައިދެނިވި އިސްލާމީ ފޮތްތައް ކިޔުމުގެ އާދަ ދަރީންގެ ކިބައިގައި އަށަގަންނުވަން ޖެހެއެވެ. އަދި ދަރީންގެ ކިބައިގައި އެއާދަ ހުރިނަމަ އެކަމަށް ތަޢުރީފުކޮށް ހިތްވަރުދޭންޖެހެއެވެ. މިއަދު ދިވެހިބަހުންނާއި އިނގިރޭސިބަހުންވެސް ކުޑަކުދިންގެ ޢުމުރާއި މިޒާޖާ ގުޅޭ ގޮތަށް އެކުދިންގެ އިސްލާމީ ޢަޤީދާ އާއި އަޚްލާޤިއްޔާތު ވަރުގަދަކޮށް ފުރިހަމަކުރުމަށްޓަކައި ތަފާތު ފޮތްތަކާއި މަޖައްލާތަށް ބާޒާރުން ލިބެން އެބަހުއްޓެވެ. އެހެންކަމުން ސިކުނޑިތައް ފަސާދަކުރާ ފާހިޝް، ދީނާ ޚިލާފު އެއްވެސް ހަޤީޤަތެއްނެތް ޚިޔާލީ ވާހަކަތަކާ މަންޒަރުތައް ހުންނަ މަޖައްލާތަކުން ތިމާގެ ލޯބިވާ ދަރިން ރައްކާތެރިކުރަންޖެހެއެވެ. އަދި ފަހަރެއްގައިވެސް ކުއްޖަކު އެފަދަ ތަކެއްޗަށް ޝައުޤުވެރިވާކަން އެނގިއްޖެނަމަ ރިވެތިގޮތުގައި ވިސްނައިދީ އެކަމުން ދުރުކުރުމަށް މަސައްކަތްކުރަންޖެހެއެވެ. ދަރިން ކިޔުމަށް ހޯދައިދެވޭ ފޮތްތައް ވާންޖެހޭނީ އެކުދިންގެ ރޫޙަށާއި ސިކުނޑިއަށް ރަގަޅު ”ކާނާ“ ލިއްބައިދެނިވި އެއްޗަކަށެވެ. (ނުނިމޭ)\nމިއީ ދިއިސްލާމް.ކޮމް އިން ނަގާފައިވާ ލިއުމެކެވެ.


ކުށުގެ ވެށި ހަންމަތަކުރުން – ތަޙްޤީޤާއި ދަޢުވާ އެކުގައި ގެންދިޔުން (2)\n→ ކުށުގެ ވެށި ހަންމަތަކުރުން – ދަޢުވާކުރާ މައްސަލަތައް މަދުކުރުން (3) ހުޅުމާލޭ ކޯޓުގެ މައްސަލަ ← ކުށުގެ ވެށި ހަންމަތަކުރުން – ތަޙްޤީޤާއި ދަޢުވާ އެކުގައި ގެންދިޔުން (2) ތާރީޚް: 13 އޮކްޓޯބަރ 2012 ރާއްޖޭގައި ހިނގާ ޚަންޖަރުގެ ކުށާއި ގޭންގު ކުށް ހަންމަތަކުރުމުގެ ވާހަކަ ދައްކާއިރު، ދިމާވާ އެއް މައްސަލަކަމުގައިވާ ވަކީލުންގެ މައްސަލައަށް ކުރީގެ ލިޔުމެއްގައި އަޅުގަނޑު އަލިއަޅުވާލީމެވެ.\nމިއަދު އަޅުގަނޑު އެއްޗެއް ދަންނަވަން މިއުޅެނީ، ތަޙްޤީޤާއި ދަޢުވާ އެކުގައި ކުރިއަށް ގެންދިޔުމުގެ މުހިންމުކަމުގެ މައްޗަށެވެ.\nމިހާރު ޢަމަލުކުރާ އުސޫލު\nމިހާރު ޢަމަލުކުރަމުންދާ އުސޫލަކީ، ޒަމާނުއްސުރެ ރާއްޖޭގައި ޢަމަލުކުރާ އުސޫލެވެ. ކުށެއްގެ ޢަމަލު ހިނގުމުން، ފުލުހުން އެމީހުންގެ ތަޙްޤީޤު ހިންގައި، ބަޔާންތައް ނަގައި، އެ ބަޔާންތަކުން ކުށްކަނޑައި، އިމްލާކުށް ރަނގަޅުކޮށް، ތިކިޖެހިތާނައިގެ މައްސަލަ ރަނގަޅުކޮށް، ތަޙްޤީޤު ރިޕޯޓު އެކުލަވާލައި، އެ ތަޙްޤީޤު ރިޕޯޓު ޕީ.ޖީ އޮފީހަށް ފޮނުވައެވެ.\nދެން ޕީ.ޖީ އެ ކަނޑައަޅުއްވާ ވަކީލަކު ނުވަތަ ވަކީލުންތަކެއް، އެ ތަޙްޤީޤު ރިޕޯޓު ދިރާސާކުރައްވައެވެ. ބައެއް ކަންކަން ފުރިހަމަނުވާތީ އެބައިތައް ފުރިހަމަކުރަން ތަޙްޤީޤު ރިޕޯޓު އަނބުރާ ފުލުހުންނަށް ފޮނުއްވާލައްވައެވެ. ނުވަތަ އެކަހަލަ ކަމެއް ނެތްކަމަށްވާނަމަ، ދަޢުވާކުރުމަށް ނިންމައި، ދަޢުވާ ފުރޭމްކޮށް، މައްސަލަ ކޯޓަށް ފޮނުއްވައެވެ.\nކޯޓަށް ފޮނުއްވުމުން ބައްލަވަންޖެހޭ ކަންކަން ބައްލަވައި، ބައެއް ކަންކަން ފުރިހަމަކުރެއްވުމަށް ފޮނުއްވާލައްވައެވެ. އެކަހަލަ ކަމެއް ނެތްނަމަ، މައްސަލަ ބަލައިގަނެ، ކުރިއަށް ގެންދަވަން ނިންމަވައެވެ. އަދި، ކޮންމެވެސް ދުވަހެއްގައި އެ މައްސަލަ ފެށްޓެވުމަށް އެޖެންޑާ ކުރައްވައެވެ. މައްސަލަ ފަށްޓަވައެވެ.\nމި އުސޫލުން ދިމާވާ މައްސަލަތައް\nމިހާރު މި ޢަމަލުކުރެވެމުންދާ ގޮތް، ޚަންޖަރުގެ ކުށާއި ގޭންގުކުށާ އަޅާކިޔާއިރު، ނުކުންނަ މައިގަނޑު ދެތިން މައްސަލައެއް ފާހަގަވެއެވެ.\n(ހ) ޝަރީޢަތް ލަސްވުން\nމި ހުރިހާ މަރުޙަލާތަކެއް ހިނގާއިރު ގިނަ ދުވަސްތަކެއް ނަގައެވެ. ބައެއްފަހަރު ވަރަށްއަވަހަށް ހުރިހާކަމެއް ނިމުނަސް، ގިނަފަހަރު، ކުށެއް ހިނގާ ތާރީޚުން ފެށިގެން ދަޢުވާ ހިނގައިގަތުމާ ހަމައަށް މަސްތަކެއް ނަގައެވެ. މައްސަލަ ކޮޅެއްގައިޖެހުން ލަސްވުމަކީ، އެއީ، އޭގެޒާތުގައިވެސް މައްސަލައެކެވެ.\n(ށ) ބޭނުންތެރި ބަޔާނަށް ނުވުން\nއާ ޤާނޫނުއަސާސީގެ ދަށުން އިންތިޒާމުވެގެންވާ ޖިނާއީ ޝަރީޢަތްތަކުގައި، ޝަރީޢަތުން ބުރަވަނީ، ފުލުހުންނަށް ދީފައިވާ ބަޔާނަކަށް ނޫނެވެ. ޝަރީޢަތުގެ މަޖިލީހުގައި ދޭ ބަޔާނަށެވެ.\nކިތަންމެ ތަފްޞީލަކާއެކު ކިތަންމެ ފުރިހަމައަށް ތަޙްޤީޤުގެ މަރުޙަލާގައި ބަޔާންތައް ފުރިހަމަކުރިނަމަވެސް، އޭގެން ޝަރީޢަތަށް ސީދާގޮތުގައި ހިފޭ ބޭނުމެއް ނޯވެއެވެ. ޝަރީޢަތުގައި ބުރަދަން ދެވެނީ، ޝަރީޢަތުގެ މަޖިލީހުގައި ވާ އިޢުތިރާފަށާއި ދޭ ބަޔާނަށެވެ. އެނޫން އެހެން ބަޔާނެއް، އެހެން ތަނެއްގައި ދީފައިވާ ބަޔާނެއް، އޭގެޒާތުގައި ހެއްކަކަށް ނުފުދެއެވެ. އެ ބަޔާނަކީ، ރުހުމުގައި ދިން ބަޔާނަކަށް ނުވާނަމަ ޤަބޫލު ނުކުރެވޭނެތީއެވެ. ޤާނޫނުއަސާސީ އެހެން ބުނާތީއެވެ.\nއެހެންކަމުން ތަޙްޤީޤުގެ މަރުޙަލާގައި ތައްޔާރުކުރާ ބަޔާންތަކާއި ތަޙްޤީޤު ރިޕޯޓުގެ އެއްވެސް މަންފާއެއް ކުރާނަމަ ކުރާނީ، މައްސަލައިގައި ދަޢުވާކުރަން ފެނޭތޯ ނުވަތަ ނުފެނޭތޯ ކަނޑައެޅުމުގެ މަރުޙަލާގައި ޕީޖީއަށެވެ. އެނޫން އެއްވެސް ޙަޤީޤީ ބޭނުމެއް އެ ބަޔާންތަކަކުން އެ ރިޕޯޓަކުން ހިފޭނެ ފުރުޞަތު ކުޑައެވެ.\nއެ ރިޕޯޓަކީ ޙަޤީޤަތުގައި އޭގެޒާތުގައި މާނައެއް ހުރި އެއްޗެއް ނޫނެވެ. ސަބަބަކީ، ބޮޑެތި ކުށްކުށުގެ ތަޙްޤީޤު ހިންގާއިރު، ޕީ.ޖީގެ މަޝްވަރާއާއި ލަފާގެ ދައުރު އޮވެއެވެ. އަދި، ޕީ.ޖީއަށް ވާނުވާ ފުލުހުން ދަނީ އަންގަމުންނެވެ. އެހެންކަމުން، ތަޙްޤީޤު ރިޕޯޓު ފުރިހަމަވެ، ރަސްމީކޮށް ޕީޖީގެ މޭޒުމައްޗަށް ނައިނަމަވެސް، ތަޙްޤީޤުގައި ވަމުންދާގޮތް ޕީޖީއަށް އެނގިވަޑައިގަންނަވާނެއެވެ. އަދި، އެ ތަޙްޤީޤަށްފަހު ދަޢުވާ އެއްކުރަން ޖެހޭކަން ނުވަތަ ނޫންކަން ތަޙްޤީޤު ހިނގަމުންދާއިރު ޕީ.ޖީއަށް އޮންނާނީ ކަނޑައެޅުއްވޭ ހިސާބުގައެވެ.\nއެހެންކަމުން، ޙަޤީޤަތުގައި ތަޙްޤީޤު ބަޔާންތަކާއި ތަޙްޤީޤު ރިޕޯޓަކީ، ރަސްމީކޮށް އެކަން ޕީ.ޖީއަށް ހުށަހެޅުމަށް ބޭނުންކުރާ ވަސީލަތަކަށް ނޫން އެހެން އެއްޗަކަށް އެއެއް ނުވެއެވެ.\n(ނ) ހެކިންގެ ހެކިބަސް ބަދަލުވުން\nހެކިންގެ ހެކިބަސް ފުރަތަމަ ނަގަނީ، މައްސަލައިގެ ތަޙްޤީޤުގައި ފުލުހުންނެވެ. އެކަމަކު، ޙަޤީޤަތުގައި ހެކިބަސް ކަމަށް ބަލަނީ، މައްސަލައިގެ ޝަރީޢަތް ފެށުމުން ކޯޓުގައި އެ ހެކީން ދޭ ހެކިބަހެވެ.\nފުލުހުންނަށް ދީފައިވާ ބަޔާން އޭގެޒާތުގައި މާބޮޑު ބުރަދަނެއް ހުންނަ އެއްޗަކަށް ނުވެއެވެ. އޭގެން އެހީއެއްވާނަމަ ވަނީ، މައްސަލައިގައި ދަޢުވާކުރަން ނުވަތަ ނުކުރަން ޕީ.ޖީ ނިންމަވާ ހިސާބުގައެވެ.\nކުށުގެ ޢަމަލު ހިނގާ ތާރީޚުން ފެށިގެން ދަޢުވާ ފަށައިގަނެ ހެކިބަސް ނެގުމާ ދެމެދު ފާއިތުވާ ދިގު މުއްދަތުގައި ތަފާތު ކަންކަން ދިމާވެއެވެ.\nހެކިބަސް ދިނުމަށް އިންކާރުކުރުން، ހެކިބަސް ދިނުމަށް ޚިޔާލު ބަދަލުވުން، ހެކިބަސް ދޭން ޖެހިލުންވުން، ހެކިބަސް ދެވޭ ޙާލަތެއްގައި ނެތުން، ރާއްޖޭން ބޭރުގައިވުން، އެކަން ހިނގިއިރު، ހެކިބަސް ދޭން ކިތަންމެ ބޭނުންވިޔަސް، ކަމުގެ ނުރައްކާތެރިކަން ބޮޑުކަމަށް ވިސްނިގެން، އެކަމުގެތެރެއަށް ދެން އިތުރަށް ވަންނަން ބޭނުންނުވުން، ނުވަތަ ޙަޤީޤަތުގައިވެސް ހަނދާން ބަލިވުން ނުވަތަ ކުރިން ބުނެވުނު އެއްޗެއް އެހާސާފުކޮށް ހަނދާނަށް ނައުންފަދަ ބައިވަރު ކަންކަން އެ މުއްދަތުގެ ތެރޭގައި ހިނގައިދެއެވެ.\nއެހެންކަމުން، ޚަންޖަރުގެ ކުށާއި ގޭންގު ކުށާ ގުޅޭގޮތުން، މިހާރު ހެކިބަސް ނަގާ ވަގުތާއި ގޮތަށް، މުހިންމު ބަދަލެއް ގެންނަންޖެހެއެވެ.\nމައްސަލައިގެ ތަހްޤީޤުގައި ހެކިބަސް ދޭނެ މީހުން ފާހަގަވުމުން، ޝަރީޢަތް ފެށޭ ދުވަހަކާހަމައަށް އެމީހަކު މަޑުކުރަން ނުޖެހި، އެ މައްސަލައިގެ ތަޙްޤީޤު ހިނގަހިނގާ ހުރިނަމަވެސް، ހެކިބަސް ދޭން ބޭނުންވާ މީހާގެ ހެކިބަސް، ކޯޓުގައި ފަނޑިޔާރެއްގެ ކުރިމަތީގައި، މުޢާލާތް ނުކެޑެނީސް، ނުވަތަ ވަގުތު ފާއިތުނުވަނީސް ނެގޭނެގޮތެއް ވާން އެބަޖެހެއެވެ. ކޯޓުގައި އެ ހެކިބަސް ރިކޯޑުވާން އެބަޖެހެއެވެ.\nހެކިބަސްދޭ މީހުންގެ ހެކިބަހަކީވެސް އޭގެ އާޚިރު ނަތީޖާގައި، ހަމައެކަނި ޝަރީޢަތުގައި ދެވޭ ހެކިބަހަކަށްވާތީ، ތަޙްޤީޤު ހިނގަހިނގާ ހުރިނަމަވެސް، އެ ހެކިބަސް ދޭ މީހާގެ ހެކިބަސް ރައްކާތެރިކުރެވޭނެ ގޮތް ހޯދަން އެބަޖެހެއެވެ. އެ ހެކިބަސް ޝަރީޢަތާ ހަމައަށް އަވަހަށް ގެންދެވޭނެގޮތް ހަދަން އެބަޖެހެއެވެ. އެ ތަޙްޤީޤުކުރެވޭ މައްސަލައިގެ ހެކި ރައްކާތެރިކޮށް ޙިމާޔަތްކުރުމުގެ ބޭނުމުގައެވެ.\n(ރ) ތުހުމަތުކުރެވޭ ފަރާތުގެ ބަޔާން ބަދަލުވުން\nކުށުގެ ތުހުމަތުކުރެވޭ މީހާ ތަޙްޤީޤުގެ މަރުޙަލާގައި ކުށަށް އިޢުތިރާފުވިނަމަވެސް، އެއީ، ޞައްޙަ އިޢުތިރާފަކަށް މިހާރުގެ ޤާނޫނުއަސާސީއެއް ނުބަލައެވެ.\nޝަރީޢަތުގެ މަޖިލީހުގައި އޭނާ ވާ އިޢުތިރާފު ނޫނީ ރަނގަޅު އިޢުތިރާފަކަށް ނުވެއެވެ. އެހެންކަމުން އިޢުތިރާފު ރަނގަޅު އިޢުތިރާފަކަށް މިހާރު މިވަނީ، ކޯޓުގައި މައްސަލައިގެ ދަޢުވާ ހިނގައިގަތުމުން ކޯޓުގައި ދޭ އިޢުތިރާފެވެ.\nކޮންމެއަކަސް، ތަޙްޤީޤު މަރުޙަލާގައި ކުށަށް އިޢުތިރާފުވާ މީހުންނާއި އިޤްރާރުވާ މީހުން، ކުށުގެ ޢަމަލުން ފެށިގެން ތަޙްޤީޤުގެ މަރުޙަލާއާއި ދަޢުވާއަށް ތައްޔާރުވުމުގެ މަރުޙަލާއާއި ދަޢުވާ ފަށައިގަތުމުގެ މަރުޙަލާއާ ދެމެދު ހިނގާ މުއްދަތުގައި، އެމީހުންގެ ބަޔާން ބަދަލުކުރާތަން ފެނެއެވެ. ޚިޔާލު ބަދަލުކުރާތަން ފެނެއެވެ.\nމުއްދަތު މަޖިލީހުގައި ފަނޑިޔާރުގެ ކުރިމަތީގައި ކުށަށް އިޢުތިރާފުވުމަށްފަހުގައިވެސް، ޝަރީޢަތް ފެށުމުން އެކަމުން އޭނާ ބަރީޢަވާތަން އެބަފެނެއެވެ. އެކަމަކު ކުރެވޭނެ ކަމެއް ނޯވެއެވެ. މުއްދަތު މަޖިލީހަކީވެސް ޝަރީޢަތުގެ މަޖިލީހަކަށް ނުބަލައެވެ.\nމައްސަލައަކީ ހަމަ އަނެއްކާވެސް އެއް މައްސަލައެކެވެ. ދަޢުވާ ހުށަހެޅުމުން ހިނގާ ޝަރީޢަތުގެ މަޖިލިސް ނޫން އެހެން މަޖިލީހެއް ޝަރީޢަތުގެ މަޖިލީހަކަށް ނުބަލައެވެ. ޕީ.ޖީ ދަޢުވާއެއް ކޮށްފައިވާ ނުވުން ފިޔަވައި، ދެން ޝަރީޢަތުގެ މަޖިލީހެއްގައި ފުރިހަމަވާންޖެހޭ ހުރިހާކަމެއް ފުރިހަމަވެފައި ވީނަމަވެސް، (މިސާލަކަށް ކޯޓާއި، ފަނޑިޔާރާއި، ފުލުހުންނާއި، ޕީ.ޖީގެ ވަކީލާއި ދިފާޢީ ވަކީލު ކޯޓުގައި ހާޒިރުވެ ތިބިނަމަވެސް) ޝަރީޢަތުގެ މަޖިލީހަކަށް ނުވެއެވެ. ޝަރީޢަތުގެ މަޖިލީހަކަށް ވަނީ، ދަޢުވާ އުފުލުމަށްފަހު ބޭއްވޭ ޝަރީޢަތުގެ މަޖިލީހެވެ.\nމަތީގައި ދަންނަވާފައި އެވާ މައިގަނޑު މައްސަލަތައް، ތިރީގައިއެވާ ދެ ގޮތުންކުރެ ގޮތަކަށް ޢަމަލުކުރެވެނިކޮށް، ޙައްލުކުރެވެން އެބައޮތެވެ.\nއެއް ގޮތަކީ، ތަޙްޤީޤު މުޅިން ފުރިހަމަވެ، ތަޙްޤީޤު ބަޔާންތަކާއި ރިޕޯޓާގުޅޭ އިދާރީ ކަންކަން ފުރިހަމަވާން މަޑުނުކޮށް، ވަގުތު ފާއިތުނުކޮށް، ތަޙްޤީޤު ރަނގަޅަށްދާ ޙާލަތުގައި، ނުވަތަ ދަޢުވާކުރުމަށް އެކަށޭނަ ހެކި ތަޙްޤީޤުގައި ލިބޭ ޙާލަތުގައި، ތަޙްޤީޤު ހިނގަހިނގާ ހުރިނަމަވެސް، ވަގުތުން ދަޢުވާ އުފުލުމެވެ.\nއަދި، ކުށުގެ ތުހުމަތުކުރެވޭ މީހާ ތަޙްޤީޤުގެ މަރުޙަލާގައި ކުށަށް އެއްބަސްވެ ދައްކާ ވާހަކައާއި، އެކުށާ ގުޅޭގޮތުން ހެކިބަސް ދޭން ބޭނުންވާ މީހުން ކުށް ސާބިތުކޮށްދިނުމަށް ދޭ ހެކިބަސް، ތަޙްޤީޤު މަރުޙަލާ ހިނގަހިނގާ ހުރިނަމަވެސް، ކޯޓުގައި ޝަރީޢަތުގެ މަޖިލީހުގައި ވަގުތު ފާއިތުނުކޮށް، ނެގޭނެ ގޮތްވުމެވެ. ރިކޯޑުކޮށް، މަހުޒަރުކުރެވޭނެ ގޮތްވުމެވެ.\nއޭރުން، ފަހުން ބަޔާން ބަދަލުކުރުމަކަށް ނުވަތަ ހެކިބަސް ބަދަލުކުރުމަކަށް ފުރުޞަތެއް ނޯންނާނެއެވެ.\nއަނެއް ގޮތަކީ، ފަނޑިޔާރެއްގެ ކުރިމައްޗަށް ކުށުގެ ތުހުމަތުގައި ހާޒިރުކުރެވޭ ކޮންމެ މަޖިލީހަކީ، ނުވަތަ ހެކިބަސް ދޭންބޭނުންވާ މީހާ ހާޒިރުކުރެވޭ ކޮންމެ މަޖިލީހަކީ، އަދި، މުއްދަތު މަޖިލީހަކީވެސް، ޝަރީޢަތުގެ މަޖިލިސްކަމަށް ޤާނޫނުގައި މާނަކުރަން ފެށުމެވެ.\nއެގޮތަށް ހެދުމުން ނުކުންނަ ފައިދާ\nމި ދެ ގޮތުންކުރެ ގޮތަކަށް ޢަމަލުކޮށްފިނަމަ، ޝަރީޢަތުގެ މަޖިލީހުގައި ރުހުމުގައި ދޭ ބަޔާންނޫން ބަޔާން ޝަރީޢަތަށް ހެކީގެގޮތުގައި ޤަބޫލުނުކުރުމުގެ ފުރުޞަތު ޤާނޫނުއަސާސީން ލިބިދޭތީ، ތަޙްޤީޤާއި ދަޢުވާއާއި ޝަރީޢަތުގެ މަޖިލިސް އެހާތަފާތު ތިން މަރުޙަލާއަކަށްވެ ތަފާތުކޮށްފައިވާ އޮންނާތީ، އަދި އެއިން ކޮންމެ މަރުޙަލާއެއްގެ ދޭތެރޭ މެދަށް އެހާގިނަ ދުވަސް ގެއްލިދާތީ، މީހުން ނަގާ ފައިދާ ނަގައި ބަޔާން ބަދަލުކުރުމަށް އޮތް ފުރުޞަތު ގެއްލިގެންދާނެއެވެ.\nއަދި، ކަނޑައެޅިގެން ކުށުގެ ޢަމަލު ހިންގައި، ޤާނޫނު އޮންނަގޮތުން، ނުވަތަ ޝަރީޢަތުގެ މަޖިލިސް ތަޙްޤީޤަށްވުރެ މާފަހުން ފެށޭތީ، ސިސްޓަމް އޮތްގޮތުގެ ފައިދާ ނަގައިގެން، ކުށް ސާބިތު ނުކުރެވިގެން، ކުށުގެ އަދަބުން ސަލާމަތްވެގެން ދާ މީހުން އެގޮތަށް ސަލާމަތްވެގެން ދިޔުން ހުއްޓުމަކަށް އަންނާނެއެވެ.\nއަދި، ކަނޑައެޅިގެން ހިންގާ ކުށުގެ ޢަމަލު ޝަރީޢަތަށް ސާބިތުވާ ނިސްބަތް ސާފުކަމާއެކު އިތުރުވާން ފަށާނެއެވެ.\nސިސްޓަމް ހިނގަން ފަށައިފިކަން، ނަތީޖާ ނެރެން ފަށައިފިކަން ރައްޔިތުންނަށް ޤަބޫލުކުރެވެން ފަށާނެއެވެ.\nމިއީވެސް، މާގިނަ ޤާނޫނުތަކެއް ނުގެނެސް، ޖިނާއީ ޢަދުލުގެ ނިޒާމުގެ އެކި ޙަރަކާތްތެރިން ކަމުގައިވާ ފުލުހުންނާއި ޕީ.ޖީއާއި ކޯޓުތަކުން މިހާތަނަށް ވިސްނުން ގެންގުޅެމުން އައިގޮތް އިޞްލާޙުކޮށްލާއިރަށްވެސް، ގެނެވެންއޮތް ރަނގަޅު ބަދަލެކެވެ. ބޮޑު ތަފާތަކުން ނަތީޖާ ދައްކަން ފަށާނެ ހެޔޮ ބަދަލެކެވެ.\nޑރ. އަބުދުﷲ ވަހީދު ހުށަހަޅުއްވާފައި ވާ2ގޮތަށް ބަލާއިރު، އިމްޕްލިމެންޓް ކުރަން ފަސޭހަވާނީ ދެ ވަނަ ގޮތެވެ. ރައްކާތެރިވާނީ ވެސް އެގޮތެވެ. އެހެނީ، ފުރަތަމަ ހުށަހެޅުމުގައި ވާގޮތަށް، ތަހުގީގު ނުނިމެނީސް މައްސަލަ ކޯޓަށް ދިޔުމުން، ސިއްރުކުރަން ޖެހޭ މައުލޫމާތު ލީކުވެ ތަހުގީގަށް ހުރަސް އެޅުމުގެ ބިރު އޮންނާނެއެވެ. ނަޝީދުގެ މި ލިޔުއްވުމަކީ ވަރަށް ބޭނުން ތރި ލިޔުމެކެވެ. އަދި ވަރަސް މުހިއްމު މައްސަލައެއްގެ ޕްރެކްޓިކަލް ހައްލެކެވެ.\nޑރ. އަބުދުﷲ ވަހީދު "\n13 އޮކްޓޯބަރ 2012 | 5:13 އަބްދުﷲ ިއސްމާއީލް މައިގަނޑު ގޮތެއްގައި ފާލުކުރައްވާފައިވާ ޚިޔާލުފުޅު ވަރަށް ރަނގަޅެވެ. އެހެން ނަމަވެސް މިފަދަ ކަންކަން އަމަލީ ގޮތެއްގައި، ހުށަހަޅަން ޖެހޭ ފަރާތްތަކަށް އެއްވެސް ފަރާތަކުން ހުށަހަޅާފައި ނުވާކަމީ ފާހަގަ ކުރަންޖެހޭ ކަމެކެވެ. އުސްތާޛު ނަޝީދުގެ މިޚިޔާލުފުޅު ޤާނޫނީ ގޮތެއްގައި މަޖްލީހުގެ ތަޅޫމާ ހަމައަށް އުފުލިގެން ދާނެ ކަމަށް އުއްމީދު ކުރަމެވެ.\nއަބްދުﷲ ިއސްމާއީލް "\n13 އޮކްޓޯބަރ 2012 | 12:40 އަލްކެމިސްޓް ކުށުގެ ވެށި : މިބަހަކީ ފުލުހުންގެ ތަހުގީގުގައި އާއްމުކޮށް ބޭނުން ކުރާ އިނގިރޭސި ބަސް “ކްރައިމް ސީން” ގެ ބަދަލުގައި ވުޖޫދަށް އައި ބަހެކެވެ. ސަރުކާރުގެ ކަމާއި ބެހޭ ފަރާތްތަކުގެ އެހީއާއި އެކު މިބަސް އުފައްދާފައިވަނީ ޕޮލިހުންގެ އެދުމުގެ މަތިން މި ބުނި ކްރައިމް ސީންގެ ބަދަލުގައެވެ. އަދި ފުރަތަމަ އެބަސް ބޭނުން ކުރަންވެސް ފެށީ ޕޮލިސް ބްރީފިންތަކުގައެވެ. ހަމަ ކްރައިމް ސީންގެ މާނާގައެވެ. އެކަމަކު މިހާރު އެމީހުންވެސް ބޭނުން ކުރަނީ މިހާރު އާއްމުކޮށް ބޭނުން ކުރާ މާނާގައެވެ. މިހާރު އާއްމުކޮށް މި ބޭނުން ކުރާ މާނާގައި މިބަސް ވައިގައި ހިފާފައިވާތީ ކްރައިމް ސީން އަށް އެހެން ބަހެއް އުފެއްދުމަށް ފެނެއެވެ.\n13 އޮކްޓޯބަރ 2012 | 22:58 ދުވަހުގެ މުތް”ޙިކްމަތްތެރި މީހައަށް އަޑުއިވޭ އެންމެ ކަމަކުން، ދެ ކަންތައް ދަސްކުރާނެއެވެ.“


Ooredoo ge Colour Run ah registry kuran hulhuvaalaifi\nއުރީދޫ “ކަލާ ރަން” އަށް ރަޖިސްޓަރީ ކުރުމަށް ހުޅުވާލައިފި\n3 އޮކްޓޫބަރ 2018\nއުރީދޫގެ “ކަލާ ރަން” ގެ މި އަހަރުގެ ހަރަކާތަށް ރަޖިސްޓަރީ ވުމުގެ ފުރުސަތު ހުޅުވާލައިފި އެވެ.\nއަންނަ މަހުގެ 23 ގައި ބާއްވާ ދުވުމުގައި ބައިވެރިވާން ބޭނުންވާ މީހުން، އުރީދޫގެ އޮންލައިން ޕޯޓަލް މެދުވެރިކޮށް މި މަހު 15 ގެ ކުރިން ރަޖިސްޓަރީ ވެވޭނެ ކަމަށް އެ ކުންފުނިން ބުންޏެވެ.\n“އުރީދޫ ކަލާ ރަން ފެށިގެން ދިޔައީ، ދުޅަހެޔޮ ދިރިއުޅުމެއް ހޯދުމުގައި ދުވުމުގެ ފައިދާ އަންގައި ދިނުމުގެ އަމާޒާ އެކު. މި އަހަރު ކަލާ ރަން ވެގެން ދާނީ މުޅި ދުވަހު ކުރިއަށް ދާ، އުފާވެރި ފެސްޓިވަލަކަށް،” އުރީދޫން ބޭއްވި ނިއުސް ކޮންފަރެންސްގައި، އެ ކުންފުނީގެ ޑައިރެކްޓަ އޮފް ސޭލްސް އެންޑް ބްރޭންޑް، ހުސައިން ނިޔާޒް ވިދާޅުވި އެވެ.\n“އުރީދޫ ކަލާ ރަން” މި އަހަރު ކުރިއަށް ގެންދާނީ މިދިޔަ އަހަރަށް ވުރެ ފޯރިގަދަކޮށް ކަމަށް އެ ކުންފުނިން ބުނެ އެވެ. އެގޮތުން، މިދިޔަ އަހަރާ ހިލާފަށް މި އަހަރުގެ ދުވުން ފެށުމުގެ ކުރިން، މަޑި އެރުވުމުގެ ފެސްޓިވަލެއް ހެނދުނު އޮންނާނެ އެވެ. އަދި، ފޯރިގަދަ މިއުޒިކް ޝޯ އެއް އެ ދުވަހުގެ ރޭ ބާއްވާނެ ކަމަށް އުރީދޫން ބުންޏެވެ.\n“އަޅުގަނޑުމެން ބޭނުން ވަނީ ވަރަށް މަޖާ އިވެންޓަކަށް މި ކަން ވާން. މި ދުވުމުގައި ‘ބެސްޓް ޑްރެސްޑް ރަަނާ’ އަދި އެންމެ ‘އެންޓަޓެއިނިން ރަނާ’ އަށް އިނާމެއް ދޭނެ،” ހުޅުމާލޭގައި ބާއްވާ ދުވުމާ ގުޅޭ ގޮތުން، އުރީދޫގެ އެސިސްޓެންޓް މެނޭޖަ އޮފް ޕަބްލިކް ރިލޭޝަންސް ނޫރާ އިބްރާހިމް ޒާހިރު ވިދާޅުވި އެވެ.\nފަސް ކިލޯމީޓަރަށް ދުވަން ހަމަޖައްސާފައިވާ މި “ކަލާ ރަން” ގައި އުމުރުން ހަތް އަހަރުން މަތީގެ ކޮންމެ މީހަކަށް ވެސް ބައިވެރިވެވޭނެ އެވެ. ނަމަވެސް، އުމުރުން 12 އަހަރުން ދަށުގެ ކުދިންނާ އެކު ބެލެނިވެރިއަކު ބައިވެރިވާން ޖެހެ އެވެ.\nމި ދުވުމުގެ ބައިވެރިންނަށް “ސްޓޭންޑާޑް” ކިޓެއް ނުވަތަ “ފަން” ކިޓެއް ނެގުމުގެ ފުރުސަތު ލިބެ އެވެ. ފަންސާސް ރުފިޔާ އަށް ލިބޭ ސްޓޭންޑާޑް ކިޓުގައި ހިމެނޭނީ ޓީޝާޓެއް އެކަންޏެވެ. އެކަމަކު، 200 ރުފިޔާ އަށް ދޭ ފަން ކިޓުގައި ޓީޝާޓެއްގެ އިތުރުން އަތުގައި އަޅާ އެތިކޮޅަކާއި ދަބަހަކާއި ކަރުދާސް ތޮތްޕެއް ވެސް ހިމެނެ އެވެ.\nއުރީދޫން ބުނިގޮތުގައި، މިދިޔަ އަހަރެކޭ އެއްގޮތަށް މި އަހަރު ވެސް “ކަލާ ރަން” ގެ އޮފިޝަލް ޗެރިޓީ ޕާޓްނަރެއް ހޮވައި، މި ދުވުމުގެ ކިޓްތައް ވިއްކައިގެން ލިބޭ ފައިސާގެ ވަކި ޕަސެންޓެއް އެ ފަރާތަކަށް ހަދިޔާ ކުރާނެ އެވެ.\nމިދިޔަ އަހަރުގެ “ކަލާ ރަން” ގެ ކިޓުތައް ވިއްކައިގެން ލިބުނު ފައިސާގެ ވަކި ޕަސެންޓެއް ހަދިޔާކުރީ، ހިތުގެ ބަލި ޖެހިފައިވާ ކުޑަކުދިންނަށް އެހީވުމަށް ރާއްޖޭގައި މަސައްކަތް ކުރާ ޖަމިއްޔާ “ޓައިނީ ހާޓްސް” އަށެވެ.\nސުވާލުފޮށި ނަމުގައި އުރީދޫގެ އަގުބޮޑު ސުވާލު މުބާރާތެއް\n23 އޮގަސްޓު 2019\nދިރާގުން ގެލެކްސީ ނޯޓް 10 ލޯންޗްކޮށް، ޕްރީއޯޑަރަށް ހުޅުވާލައިފި\n22 އޮގަސްޓު 2019


vnews - Emety ah Musthafa faisa dhakkavan jehey kamah high courtun ves hukum koffi\nއެމެޓީއަށް މުސްތަފާ ފައިސާ ދައްކަވަންޖެހޭ ކަމަށް ހައިކޯޓުން ވެސް ހުކުމްކޮށްފި\nތިމަރަފުށީ ދާއިރާގެ މެމްބަރު މުހައްމަދު މުސްތަފާ -- ވީފައިލް ފޮޓޯ\nރައްޔިތުން މަޖިލީހުގެ ތިމަރަފުށީ ދާއިރާގެ މެންބަރު މުހައްމަދު މުސްތަފާގެ މައްޗަށް ދެ ލައްކައެއްހާ ރުފިޔާގެ ދަރަނީގެ މައްސަލަ އެއް ސާބިތުވާ ކަމަށް ސިވިލް ކޯޓުން ކޮށްފައިވާ ހުކުމަށް ހައިކޯޓުން ތާއީދުކޮށްފި އެވެ.\nއެމެޓީ އެންޓަޕްރައިސަސް ކިޔާ ކުންފުންޏެއްގެ ތަނެއް، މުސްތަފާ ކުއްޔަށް ހިފައިގެން އުޅުނު މުއްދަތުގައި ކުލީގެ ގޮތުގައި ދައްކަންޖެހޭ ފައިސާ ނުދައްކައިގެން އެ ކުންފުނިން ދައުވާ ކުރުމުން ދައުވާގައި ބުނާ ފައިސާ ދައްކަން ސިވިލް ކޯޓުން މުސްތަފާގެ މައްޗަށް ހުކުމްކުރީ މިދިޔަ އަހަރުގެ ފެބްރުއަރީ މަހުގެ ތެރޭގަ އެވެ.\nމި މައްސަލާގައި ސިވިލް ކޯޓުން އިއްވި ހުކުމުގައި ބުނެފައިވަނީ އެމެޓީ ކުންފުނިން މުސްތަފާ އަށް މާލެ އިން ކުއްޔަށް ދޫކުރި ތަނެއްގެ ކުލީގެ ގޮތުގައި 194،000ރ. ރުފިޔާ އަރާފައިވާ ކަމަށް ސާބިތުވާ ކަމަށެވެ. އަދި މި ފައިސާ ނުލިބުމުގެ ސަބަބުން ލިބުނު ގެއްލުމުގެ ބަދަލާއި މުސްތަފާގެ ފަރާތުން އެމެޓީ ކުންފުންޏަށް އިތުރު 193،000ރ. ލިބެންޖެހޭ ކަމަށް ބުނެ އެ ފައިސާ ވެސް އޭނާގެ ކިބައިން ހޯދަން އެ ކުންފުނިން ކުރި ދައުވާގައި އެދިފައިވެ އެވެ. ނަމަވެސް ގެއްލުމުގެ ބަދަލު ނަގައި ދިނުމަށް ދައުވާގައި އެދިފައިވާ އަދަދު މުސްތަފާ ކުރިން ދައްކަވާފައިވާ ކަމަށް ނިންމާ އެ ފައިސާ ނަގައިދިނުމަށް ސިވިލް ކޯޓުން ވަނީ ދެކޮޅު ހަދާފަ އެވެ.\nމުސްތަފާ ދައްކަވަންޖެހޭ ކަމަށް ސާބިތުވާ ފައިސާ ތިން މަސް ތެރޭގައި ދައްކާ ހަލާސްކުރުމަށް ވެސް ސިވިލް ކޯޓުގެ ހުކުމުގައިވެ އެވެ.\nމުސްތަފާގެ ފަރާތްޕުޅުން ހައިކޯޓުގައި މިމައްސަލަ އިސްތިއުނާފް ކުރުމުން ހައިކޯޓުން އިއްޔެ އިއްވި ހުކުމްގައި ބުނެފައިވަނީ ސިވިލް ކޯޓުގެ ހުކުމަށް ބަދަލު ގެންނަންޖެހޭ ސަބަބެއް ނެތް ކަމަށާއި ސިވިލް ކޯޓުގެ ހުކުމަށް ތާއީދުކޮށް މައްސަލަ ނިންމާ ކަމަށެވެ.\nގާނޫނުއަސާސީ ބުނެފައިވަނީ ސާބިތު ދަރަންޏެއް އޮވެމެ ހުކުމާ އެއްގޮތަށް ދަރަނި ނުދައްކާ ނަމަ މަޖިލީހުގެ މެމްބަރު ކަމުގެ ގޮނޑި ގެއްލޭނެ ކަމަށެވެ.\nމީގެ ކުރިން 2012 ވަނަ އަހަރު ވެސް މުސްތަފާގެ މައްޗަށް ދަރަނީގެ މައްސަލައެއް ސާބިތުވެ ގޮނޑި ގެއްލުނެވެ. އެފަހަރު މުސްތަފާގެ ގޮނޑި ގެއްލުނީ ރާއްޖޭގައި ހިންގި ބޭންކް އޮފް ކްރެޑިޓް އެންޑް ކޮމާސް އިންޓަނޭޝަނަލް (ބީސީސީއައި) އިން މުސްތޮފާ ނަންގަވާފައިވާ 481,592 ރުފިޔާ ދައްކަވާފައިނުވާ މައްސަލައެއް ސާމިތުވުމާއި ގުޅިގެންނެވެ.\nއިލެކްޝަންސް ކޮމިޝަނުން ގޮނޑި ގެއްލިފައިވާ ކަމަށް ބުނާ ރައްޔިތުންގެ މަޖިލީހުގެ 12 މެންބަރުންގެ ތެރޭގައި މުސްތަފާ ހިމެނޭތީ މިހާރުވެސް އޭނާގެ ގޮނޑިއާ މެދު ބައެއް ފަރާތްތަކުން ދަނީ ސުވާލު އުފައްދަމުންނެވެ.


MDP ge thereygai Raees ah faseyhafulhu gothah kankan raavan jehey: Mahloof\nއެމްޑީޕީ ތެރޭގައި ރައީސަށް ފަސޭހަފުޅު ގޮތަށް ކަންކަން ރާވަން ޖެހޭ: މަހުލޫފް\nމިވަގުތު އެމްޑީޕީގެ އިސް ލީޑަރަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ކަމުން އެމަނިކުފާނަށް ފަސޭހަފުޅު ގޮތަށް އެމްޑީޕީގެ ތެރެއިން ކަންކަން ރާއްވަވަން ޖެހިވަޑައިގަންނަވާ ކަމަށް ޔޫތު މިނިސްޓަރު އަދި އެމްޑީޕީގެ ގައުމީ މަޖިލީހުގެ މެދު އުތުރު ޕްރޮވިންސްގެ އިންތިހާބީ ރައީސް އަހުމަދު މަހުލޫފް ވިދާޅުވެއްޖެ އެވެ.\nއަވަސްއިން މިއަދު ގެނެސްދިން "ސުވާލަކަށް ފަހު ސުވާލެއް" ޕްރަގްރާމްގައި މެހެމާނެއްގެ ގޮތުގައި ބައިވެރިވެވަޑައިގެން މަހުލޫފް ވަނީ އެމްޑީޕީގެ އެތެރޭގައި އުފެދިފައިވާ ހިޔާލު ތަފާތުވުންތަކާއި ގުޅޭގޮތުން ކުރެވުނު ސުވާލުތަކަށް ޖަވާބު ދެއްވާފައެވެ. އެމްޑީޕީގެ އިސް ލީޑަރު ރައީސް އިބްރާހިމް މުހައްމަދު ސޯލިހް އާއި ޕާޓީގެ ރައީސް މުހައްމަދު ނަޝީދުއާ ދެމެދު ވަނީ ހިޔާލުތަފާތުވުން ބޮޑުވެފައެވެ. ދެ ރައީސުންގެ ގުޅުން ވަރަށް ގޯސް ކަމަށް އަޑުތައް އޮވެއެވެ.\nމަހުލޫފް ވިދާޅުވީ ސިޔާސީ މަސައްކަތުގަައި ހިޔާލު ތަފާތުވުން އޮންނާނެ ކަމަށާ އެއީ މައްސަލައެއް އަދި ކަންބޮޑުވުމެއްވެސް އޮންނަންވީ ކަމެއް ނޫން ކަމަށެވެ. މިހާރު އުފެދިފައި އޮތް އެންމެ ބޮޑު ނުތަނަވަސް ކަމަކީ ވެރިކަމުގެ ނިޒާމާމެދު އުފެދިފައި އޮތް ނުތަނަވަސްކަން ކަމަށާ ނަމަވެސް އެ ބަހުސްވެސް ވަކި ހިސާބަކުން ނިންމަން ޖެހޭ ކަމަށް ވިދާޅުވިއެވެ.\nނިޒާމުގެ ބަހުސަށްވުރެ ރައީސް ސޯލިހު އިސްކަން ދެއްވަނީ ވެވަޑައިގެންފައިވާ ވައުދުތައް ފުއްދެވުމަށް ކަމަށް އެމަނިކުފާނު ވިދާޅުވެފައިވާ ކަމަށާ އެ ނިންމެވުމަށް އިހުތިރާމު ކުރައްވަން ޖެހިވަޑައިގަންނަވާ ކަމަށްވެސް ވިދާޅުވިއެވެ. އަދި ނިޒާމު ބަހުސް ކުރިއަށް ގެންދެވި ނަމަވެސް އެމްޑީޕީގެ އާންމު މެންބަރުން މާޔޫސްނުވާ ގޮތަށް ކުރިއަށް ގެންދެވުމަށްވެސް މަހުލޫފް އެދިވަޑައިގެންނެވިއެވެ.\n"މިހާރު މިހިނގާ ކަންކަން އެއީ ވެރިކަމާއި ތޮޅޭ ތޮޅުމެއްގެ ގޮތުގައިވެސް ސިފަކުރެވިދާނެ. ވެރިކަމުގެ ބާރު އޮންނަން ޖެހޭނީ ކޮން ބޭފުޅެއްގެ އަތުގައިތޯ މި ބަހުސް ހަގީގަތުގައި މި ކުރެވެނީ. ދެން މިވަގުތުގައި ގަބޫލުކުރަން ޖެހޭ ހަގީގަތަކީ ރައީސުލްޖުމްހޫރިއްޔާ އެ ހުންނެވީ އެންމެ އިސް މަގާމުގައި. ރައީސުލްޖުމްހޫރިއްޔާއަށް، މަޖިލީހުގެ ތެރެއިންވެސް އެމްޑީޕީގެ ގައުމީ މަޖިލީހުންވެސް އަދި އާންމު މެންބަރުންނާއި އަޅުގަނޑުމެން އެންމެންވެސް އެބަޖެހޭ އެ ދެވެން އޮތް ހުރިހާ އެހީތެރިކަމަކާއި އެއްބާރުލުމެއްދޭން. އެކަން ކުރެއްވުމުގައި ރައީސަށް ލިބިވަޑައިގަންނަވަން ޖެހޭ އެއްބާރުލުން އެކަށީގެންވާ ވަރަށް ނުލިބި މިކަހަލަ ކަންކަން ދިމާވާތީ ކަންނޭންގެ މަޑުމަޑުންގޮސް މަސްލަހަތު މި ގެއްލެނީ،" މަހުލޫފް ވިދާޅުވިއެވެ.\nޔޫތު މިނިސްޓަރު އަދި އެމްޑީޕީގެ ގައުމީ މަޖިލީހުގެ މެދު އުތުރު ޕްރޮވިންސްގެ އިންތިހާބީ ރައީސް އަހުމަދު މަހުލޫފް --\nމިހާރު މިހިނގާ ކަންކަން އެއީ ވެރިކަމާއި ތޮޅޭ ތޮޅުމެއްގެ ގޮތުގައިވެސް ސިފަކުރެވިދާނެ. ވެރިކަމުގެ ބާރު އޮންނަން ޖެހޭނީ ކޮން ބޭފުޅެއްގެ އަތުގައިތޯ މި ބަހުސް ހަގީގަތުގައި މި ކުރެވެނީ. ދެން މިވަގުތުގައި ގަބޫލުކުރަން ޖެހޭ ހަގީގަތަކީ ރައީސުލްޖުމްހޫރިއްޔާ އެ ހުންނެވީ އެންމެ އިސް މަގާމުގައި. ރައީސުލްޖުމްހޫރިއްޔާއަށް، މަޖިލީހުގެ ތެރެއިންވެސް އެމްޑީޕީގެ ގައުމީ މަޖިލީހުންވެސް އަދި އާންމު މެންބަރުންނާއި އަޅުގަނޑުމެން އެންމެންވެސް އެބަޖެހޭ އެ ދެވެން އޮތް ހުރިހާ އެހީތެރިކަމަކާއި އެއްބާރުލުމެއްދޭން. އެކަން ކުރެއްވުމުގައި ރައީސަށް ލިބިވަޑައިގަންނަވަން ޖެހޭ އެއްބާރުލުން އެކަށީގެންވާ ވަރަށް ނުލިބި މިކަހަލަ ކަންކަން ދިމާވާތީ ކަންނޭންގެ މަޑުމަޑުންގޮސް މަސްލަހަތު މި ގެއްލެނީ\nމަހުލޫފް ވިދާޅުވީ ނިޒާމު ބަހުސް ނިމޭ ހިސާބުން ދެ ރައީސުންވެސް އެކުގައި ކުރިއަށް ވަޑައިގަންނަވާނެ ކަމަށް އުންމީދު ކުރައްވާ ކަމަށެވެ. އަދި 2023 ގެ އިންތިހާބު ކުރިމަތިވާއިރު ރައީސް ސޯލިހާއި ރައީސް ނަޝީދު ވަކިން ތިއްބެވުމަކީ ރަނގަޅު ގޮތެއް ނޫން ކަމަށާ އެއީ ބަޔަޖު ޖައްސަވާ ނުބައި ހިސާބެއް ކަމަށެވެ.\nއަދި މިވަގުތު އެމްޑީޕީގެ އެންމެ އިސް ލީޑަރަކީ ރައީސް ސޯލިހު ކަމުން އެމަނިކުފާނަށް ފަސޭހަފުޅުވާނެ ގޮތަކަށް ކަންކަން ރާއްވަވަން ޖެހިވަޑައިގަންނަވާ ކަމަށް ވިދާޅުވިއެވެ. އިސް ލީޑަރުގެ ދައުރު އަދާކުރެެއްވުމަށް ފަސޭހަކޮށް ދިނުމަކީ ޕާޓީގެ ކޮންމެ މެންބަރަކު ކުރައްވަން ޖެހިވަޑައިގަންނަވާނެ ކަމެއް ކަމަށް ވިދާޅުވިއެވެ. އަދި އެއީ ހިޔާލު ތަފާތުވުން އުފެދެން ޖެހޭ ސަބަބަކަށް ވެގެން ނުވާނެ ކަމަށެވެ.\nމި ފަހުން މަޖިލީސްތެރެއިން ނިމޭ ކޮންމެ ކަމަކާއި ގައުމީ މަޖިލީހުގެ ކޮންމެ ނިންމުމެއް ރައީސް ސޯލިހު ބޭނުންފުޅުވާ ގޮތަށް ނިމިގެން އައުމަކީވެސް ހިޔާލު ތަފާތުވުން އުފެދެން ޖެހޭ ސަބަބެއް ނޫން ކަމަށް ވިދާޅުވިއެވެ. އަދި އެއީ ރައީސް ނަޝީދު "ބާކީ" ކުރެއްވުން ނޫން ކަމަށާ އެއީ މިއަދުގެ ހަގީގަތް ކަމަށް ވިދާޅުވިއެވެ.\n"ރައީސް ނަޝީދާ ނުލައި އެމްޑީޕީ ނެތޭ ބުނުމަކީވެސް ދޮގަކަށް ނުވާނެ. އަޅުގަނޑު ގަބޫލުކުރާ ގޮތުގައި އެމްޑީޕީގެ އެއްވެސް ކަމެއް ރައީސް ސޯލިހުވެސް ރައީސް ނަޝީދު ވިސްނުންފުޅާ ދެކޮޅަށް އެއްވެސް ކަމެއް ނުކުރައްވާނެ،" މަހުލޫފް ވިދާޅުވިއެވެ.\nއެމްޑީޕީ އަހުމަދު މަހްލޫފު ރައީސް މުހައްމަދު ނަޝީދު + ރައީސް އިބްރާހިމް މުހައްމަދު ސޯލިހު އެމްޑީޕީގެ ކޯޅުން އެމްޑީޕީގެ ގައުމީ މަޖިލިސް\nބެންޗު ޓީމު ނެރެގެންވެސް މޮޅުވީ ނަަޝީދު: ބޮންޑެ\nމޮޅުވި ކެންޑިޑޭޓުންނަށް އިސް ލީޑަރުގެ މަރުހަބާ


ކުނަހަންދޫ ސްކޫލް، ލ. ކުނަހަންދޫ\nވަޒީފާގެ ފުރުސަތު (ޕްރައިމަރީ ޓީޗަރ)\nލ.ކުނަހަންދޫ / ދިވެހިރާއްޖެ\nނަމްބަރު: GS-184/IUL/2019/27 ތާރީޚް: 30 ސެޕްޓެމްބަރ 2019\nCS11-2 އާއި CS15-5 ދެމެދު\nކުނަހަންދޫ ސްކޫލް ،ލ.ކުނަހަންދޫ\nރުފިޔާ ދެމެދެ 10,640.00 އާއި 7,070.00\nމަޤާމުގެ ޝަރުތު އިނާޔަތް އަދި ކުލެސިފިކޭޝަން :\n3. މަސައްކަތުގެ ހުނަރާއި، ފެންވަރާއި، ޤާބިލްކަމާއި، ސިފަތައް\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލޭނެ ކަންތައްތަކުގެ އިންސައްތަ:\n1 . ތައުލީމާއި ތަމްރީނަށް ލިބޭ ޕޮއިންޓުގެ އިންސައްތަ %40\n2 . ވަޒީފާގެ ދާއިރާއާ ގުޅޭ ކުރުމުއްދަތުގެ ތަމްރީން\n3 . މަސައްކަތުގެ ތަޖުރިބާއަށް ލިބުނު ޕޮއިންޓުގެ އިންސައްތަ\n4. މަސައްކަތުގެ ހުނަރަށް ލިބުނު ޕޮއިންޓުގެ އިންސައްތަ%30\n5 .ސިވިލް ސަރވިސް އަށް ވަނުމަށް ދެވޭ އިމްތިހާން %5\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިންސްޓިޓިއުޓެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާ އަދާކުރި މުއްދަތާއި ކުރި މަސައްކަތް އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން.ނުވަތަ ވަޒީފާ އަދާކުރިގޮތް އަންގައިދާ ރެފަރެންސް ޗެކުފޯމް\nވަޒީފާއަށް އެދޭ ފޯމު މި ސްކޫލް (ކުނަހަންދޫ ސްކޫލް)ގެ ކައުންޓަރުން ލިބެން ހުންނާނެއެވެ. އަދި ސިވިލްސާވިސްގެ ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އޮކްޓޫބަރު 2019 ވާ ބުރާސްފަތިދުވަހުގެ 14:00 ގެ ކުރިން، ކުނަހަންދޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، admin@kunahandhooschool.edu.mvއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލައް ބަންދު ދުވަހެއް ކަޑައަޅައިފި ނަމަ، އެކަޑަ އަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައި ގަނެވޭނެ އެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 13 އޮކްޓޫބަރު 2019 އާއި 22 އޮކްޓޫބަރު 2019 އާ ދެމެދު، ކުނަހަންދޫ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6800744 ނަންބަރު ފޯނާއެވެ. ފެކްސް ނަންބަރަކީ، 6800744އެވެ. އީ-މެއިލް ކުރާނީ admin@kunahandhooschool.edu.mv އަށެވެ.


Member Aa Eku3Muvassasaa Himeney Gothah Badhdhaluvumeh — Ihavandhoo.com\nމެމްބަރާއެކު ތިން މުއައްސަސާއެއް ހިމެނޭގޮތަށް މަޝްވަރާ ބައްދަލުވުމެއް\n11 ސެޕްޓެމްބަރު 20200މުޙައްމަދު އަދުހަމް\nއާމިނާ ދިޔޯ ހެލްތު ސެންޓަރާއި، އިހަވަންދޫ ފެނަކަ އާއި، އިހަވަންދޫ ކައުންސިލް އަދި އިހަވަންދޫ ދާއިރާގެ އިއްޒަތްތެރި މަޖިލިސް މެމްބަރު މުހައްމަދު ޝިފާއުއާ ގުޅިގެން މަޝްވަރާ ބައްދަލުވުމެއް ބާއްވައިފިއެވެ.\nއޮންލައިން ކޮށް ކުރިއަށް ގެންދިޔަ މިބައްދަލުވުމުގައި، އިހަވަންދޫގެ ސިއްޚީ ދާއިރާއަށް ގެނެވިގެންދާ ބަދަލައި ގުޅޭގޮތުން މަޝްވަރާ ކުރެވިފައި ވެއެވެ. އަދި އިހަވަންދޫގެ ސިއްޚީ މަރުކަޒު ހޮސްޕިޓަލަކަށް ބަދަލުކުރުމާ ގުޅޭގޮތުން އިތުރަށް ބޭނުންވާ ބިން ހޯދުމަށް ހެލްތު މިނިސްޓްރީން އެދިފައިވާ ބިން ހަމަޖެއްސުމާ ގުޅޭގޮތުން ވެސް މި ބައްދަލުވުމުގައި މަޝްވަރާ ކުރެވެނު ކަމަށް ކައުންސިލުން މައުލޫމާތު ދެއެވެ.\nއާމިނާ ދިޔޯ ހެލްތު ސެންޓަރުގެ ފަރާތުން މިބައްދަލުވުމުގައި ބައިވެރި ވެފައިވަނީ އެތަން ހިންގުމާ ހަވާލުވެ ހުންނެވި މެނާޖަރ އޮފް ހެލްތު ސާރވިސަސް މުހައްމަދު އަކުރަމެވެ. ކައުންސިލްގެ ފަރާތުން ބައިވެރި ވެފައިވަނީ ކައުންސިލްގެ ރައީސާއި، ޑައިރެކްޓަރުގެ އިތުރުން ކައުންސިލްގެ މެމްބަރު އިބްރާހިމް ޚަލީލް އެވެ.\nމި ބައްދަލުވުން ކުރިއަށް ދިޔައީ މިދިޔަ ސެޕްޓެމްބަރު މަހުގެ7ވަނަ ދުވަހުގެ 13:00 ގައެވެ.


Club thakuge pressure aa hedhi Premier League ge veriyaa isthiufaa dheefi | Mihaaru\nކްލަބުތަކުގެ ޕްރެޝަރާ ހެދި ޕްރިމިއާ ލީގުގެ ވެރިޔާ އިސްތިއުފާ ދީފި\nޕްރިމިއާ ލީގުގެ ކުރީގެ ޗެއާމަން ގެރީ ހޮފްމަން: އޭނާ އިސްތިއުފާ ދިނީ ކްލަބުތަކުން އޭނާގެ އިތުބާރު ނެތް ކަމަށް ހުށަހަޅަން މަސައްކަތް ކުރުމުން --- ފޮޓޯ: ޝާޓާސްޓޮކް\n17 ނޮވެމްބަރ 2021 - 10:31\nލަންޑަން (ނޮވެމްބަރު 17) - ޕްރިމިއާ ލީގުގެ ޗެއާމަން ގެރީ ހޮފްމަންއާ ދެކޮޅަށް އިނގިރޭސި ބޮޑެތި ކްލަބުތައް ތެދުވުމުން އޭނާ އިސްތިއުފާ ދީފި އެވެ.\nއިނގރޭސި ބައެއް މީޑީއާތަކުން ރިޕޯޓްކޮށްފައި ވަނީ އިސްތިއުފާ ދޭން ހޮފްމަން ނިންމަވާފައިވާ ކަމަށެވެ. އެކަމަކު "ދި އެތުލެޓިކް" ނޫހުން ބުނެފައި ވަނީ އޭނާ ރޭ އިސްތިއުފާ ދީފައިވާ ކަމަށެވެ.\nހޮފްމަން އިސްތިއުފާ ދިނީ އޭނާގެ އިތުބާރު ނެތްކަމަށް ވޯޓެއް ނަގަން މިދިޔަ މަހު ކްލަބުތަކުން މަސައްކަތް ފެށުމުންނެވެ. އިނގިރޭސި ބޮޑެތި ކްލަބުތަކުން އޭނާއާ މެދު ހިތްހަމަނުޖެހުނީ، ސައުދީ އަރަބިއާގެ ވަލީއަހުދު މުހައްމަދު ބިން ސަލްމާންގެ ކޮންޓްރޯލް އޮންނަ ސައުދީ އިންވެސްޓްމެންޓް ފަންޑަށް ނިއުކާސަލް ޔުނައިޓެޑް ވިއްކާލުމަށް ނިންމި ޑީލް އެޕްރޫވް ކުރުމުންނެވެ.\nނިއުކާސަލްގެ ޑީލް އެޕްރޫވް ކުރުމުން އެމެނެސްޓީ އިންޓަނޭޝަނަލް އާއި ހިއުމަން ރައިޓްސް އެކްޓިވިސްޓުންގެ ފާޑުކިޔުން ވެސް ހޮފްމަން އަށް އަމާޒުވި އެވެ. ސައުދީން ހިންގާ އިންސާނިއްޔަތާ ހިލާފް އަމަލްތަކުގެ ފަހަތުގައި ހުރީ މުހައްމަދު ބިން ސަލްމާން ކަމަށް ތުހުމަތު ކުރެވޭތީ އޭނާގެ ކޮންޓްރޯލް އިނގިރޭސި ކްލަބެއްގައި އޮންނަން ނުޖެހޭނެ ކަމަށް ބުނެ ހޮފެންހަމް އަށް ނުރުހުން އަމާޒުވެފަ އެވެ.\nޕްރިމިއާ ލީގުގެ ޗެއާމަންކަމުގެ މަގާމާ ހޮފްމަން ހަވާލުވީ އޭޕްރީލް 2020 ގަ އެވެ. މިދިޔަ 18 މަސްދުވަހުގެ ތެރޭގައި މަސައްކަތްކޮށްގެން ވެސް ކްލަބުތަކުގެ ރުހުން ހޯދުމުގައި އޭނާ އަށް ކާމިޔާބެއް ނުލިބުނެވެ. ކޮވިޑްގެ ތެރޭގައި ޕްރިމިއާ ލީގަށް ކުރިމަތިވި މާލީ ގެއްލުން ރިކަވާ ކުރާނެ ގޮތެއް ވެސް އޭނާ އަކަށް ނުހޯދުނެވެ.\nމި އަހަރު އިއުލާން ކުރި ޔޫރަޕިއަން ސުޕަ ލީގުގެ އެކަށީގެންވާ މައުލާމާތު ނެތި ކްލަބުތަކާ ދެކޮޅަށް ހަރުކަށިގޮތެއްގައި ޑީލް ކުރި މައްސަލަ ވެސް އޭނާއާ ދެކޮޅަށް ވަނީ ފެންމަތިވެފަ އެވެ.\nއަހަރެމެން އެވަރަށް ފުރެޝަރުކުރީމާވެސް ބައްސާމެއް އިސްތިއުފާއެއްނުދިނެއްނު. މިހާރު އަހަރެމެން މިތިބީ ހަދާނެގޮތް ހުސްވެފާ.